
Cum  iam  academicorum  studiorum  ultimum  quasi  miliarium 
in  conspectu  sit,  in  iter  confectum  respicienti  raihi  venit  in 
mentem,  quot  optimorum  viae  ducum  consiliis  adiutus,  adhor- 
tationibus  impulsus  sim. 

Imprimis  nomino  te,  J.  Woltjer,  honoratissime  promotor, 
praestantissimi  ingenii  vir.  Tu  Latinarum  litterarum  studia  mea 
provectiora  moderatus  es,  tu  tam  exemplis  quam  praeceptis  mihi 
profuisti. 

Nec  minus,  R.  H.  Woltjer,  vir  clarissime,  gratias  ago  tibi, 
qui  Graecarum  litterarum  studia  mea  optime  rexisti,  araorem 
raagnopere  auxisti.  Tu,  cum  pater  tuus  infirma  esset  valetudine, 
benevolentissime  rebus  meis  adfuisti. 

Tu  quoque,  G.  H.  J.  W.  J.  Geesink,  vir  clarissime,  non  possum 
non  recordari,  quam  diserte,  quam  ingeniose,  quam  denique 
urbane  me  in  philosophiam  induxeris. 

Ceteros  quoque  professores,  ad  quorum  scholas  venire  interdum 
mihi  licuit,  gratissimo  anirao  memorare  debeo. 

Qui  in  gymnasiis  Roterodamensibus,  primura  Erasmiano, 
deinde  Marniciano  me  docuerunt,  eorura  erga  rae  in  litteris 
antiquis  raeritorura  nunquam  ero  iraraeraor. 

Ad  extremura  oranes  eos,  qui  Bibliothecae  Universitatis  Gro- 
ninganae  praefecti  proraptis  paratisque  semper  animis  operam 
praestiterunt,  egregie  raihi  eraolumento  fuisse,  lubentissirae 
profiteor. 


PRAEFATIO. 

Ipse  Augustinus  Retract.  I,  I — VI  recensuit  opera  sua,  quae 
nondum  baptizatus  soripserat.  Quorum  duo  sunt  genera: 
unum  eorum,  quae  ruri,  alterum  eorum,  quae  „iam  de  agro 
Mediolanum,  reversus"  ^)  scripsit.  E  prioribus  nullum  periit; 
omnia  quae  Retr.  I,  I — IV  enumerantur,  ad  nostram  perve- 
nerunt  aetatem. 

Proposui  mihi  de  iis  solum,  quae  in  agro  scripta  sunt, 
operibus  agere,  quippe  quae  et  propter  locum,  ubi  orta,  sunt,  ^t 
propter  scribendi  rationem  artemque  quasi  unam  praebeant 
speciem  et  ab  omnibus  ceteris  Augustini  scriptis  discrepent. 

Sunt  autem  hi: 

Contra  Academicos  libri  III, 
De  Beata  Vita  liber  I, 

De  Ordine  libri  II, 

Soliloquiorum  libri  II. 

Accedunt  aliquot  epistulae. 

In  numero  eorum,  qui  his  opusculis  —  simulque  iis,  quae 
aliquanto  post  secuta  sunt  —  cognoscendis  operam  nava- 
verunt,  imprimis  fuerunt  theologi.  Quaesitum  est,  qualis  eo 
tempore  Christianus  fuisset,  qualis  philosophus,  quibus  sen- 
tentiis  et  moribus  vitam  rexisset  Aagustinus,  Quomodo  eius 
religio  et  philosophia  crevisset,  hoc  est,  quod  plurimi  viri 
docti  explicare  atque  enodare  conati  sunt.  Id  quod  iudicari 
potest  ex  quattuor  librorum  inscriptionibus  inter  se  simillimis, 
quos  propter  ipsam  similitudinem  affero  ex  pluribus: 


1)     Retr.  I,  V,  1. 

H.  A.  Naville.  St.  Augustin,  etude  sur  le  developpement 
de  sa  pensee  jusqu'a  l'epoque  de  son  ordination.  Geneve  1872. 

Fr.  Woerter.  Die  Geistesentwicklung  des  hl.  Aurelius 
Augustinus  bis  zu  seiner  Taufe.  Paderborn  1892. 

H.  Beclver.  Augustin.  Studien  zu  seiner  geistigen  Ent- 
wicklung.  Leipzig  1908. 

W.  Tiiimme.  Augustins  geistige  Entwicklung  in  den  ersten 
Jahren  nach  seiner  ..Belvehrung"  (386—391).  Berlin  1908. 

Duae  ante  alias  quaestiones  praevaluerunt, 

lcr.  Quae  ratio  Augustino  intercessisset  cum  antiquis 
philosophis. 

2a.  Quatenus  Confessionibus  fides  adhibenda  esset  in 
Augustini  conversione  et  animi  statu  enarrandis. 

Quarum  praesertim  posterior  haud  parvam  virorum  docto- 
rum  rixam  concitavit  ^).  A  quo  certamine,  quamquam  nondum 
depugnatum  esse  puto,  tamen,  quantum  potero,  abesse  malo, 
quia  alia  quoque  multa  interim  restant,  in  quae  studium  et 
laborem  impendere  refert. 

Xeque  solum  theologi  multa  attigerunt,  quae  philologi 
animum  satis  incitare  possint,  verum  etiam  ipsorum  philo- 
logorum  studia  in  his  opusculis  versata  sunt,  ad  quae  atten- 
disse  haudquaquam  paenitebit. 

Ad.  Harnack  statuit  hos  Augustini  libellos  perraro  legi,  cum 
dicit*):  „Die  Grundlagen  der  religiusen  Eigenart  Augustin's 
lasst  sich  am  besten  an  den  Schriften  studiren,  die  am 
wenigsten  gelesen  werden,  namlich  an  den  Tractaten 
und   Briefen,   welche  er  gleich  nach  seiner  Bekehrung  ge- 


>)  Cf.  Teuffel.  Gesch.  der  rOm.  Lit.  IIF  §  440,  1  et  5.  Sed  ne  ibi  quidem 
omnG.t;,  qui  de  hac  re  scripserunt,  enumerantur.  Inter  quos  sunt  nostrates 
quoque  aliqui;  exempli  gratia  afferam  libellum,  quem  scripsit  J.  van  Eijcke- 
vorsel  S.  J.,  Auo;ustinus'  bekeeringsverhaal  critisch  onderzocht.  Nijmegen, 
Malmberg,  1911. 

')     Lehrbuch  der  Dogmengeschichte  III''  p.  93.  annot.  la. 


schrieben  hat".  Atque  recte  id  quidem:  Iniuria  iis  nondum 
contigit,  ut  ex  omni  parte  diligenter  et  studiose  tractarentur. 
Cuius  neglegentiae  specimen  dare  non  arduum  negotium  est. 
Notissimum  illud  de  liistoria  literarum  Latinarum  opus,  quod 
primus  composuit  W.  S.  Teuffel,  de  Augustini  Contra  Aca- 
demicos  libris  per  longam  editionum  seriem  docuit  liaec: 
..Anschlusz  an  das  gleichnamige  Werk  des  Cicero,  auch  in 
der  Form  eines  Gesprachs  mit  einem  Gonner  Romanianus, 
dessen  Sohn  Licentius  und  einem  anderen  Jiingling,  Tryge- 
tius".  Sic  etiam  hodie  legimus  pag.  364  sextae  editionis, 
quamvis  bene  ceteris  partibus  de  Augustini  primis  operibus 
meritae.  Miramur,  qui  ea  verba  hucusque  servari  potuerint. 
Neque  enim  Romanianus  illis  de  Academicis  colloquiis  interfuit; 
tantummodo  ei  dedicatum  est  opus  C.  Ac.  ^)  Accedit  quod 
praeter  Licentium  et  Trygetium  duo  quoque  alii,  Alypius  et 
Navigius,  dialogi  personae  fuerunt. 

Quod  si  ea  quae  nonnulli  viri  docti  de  his  libris  senserunt, 
aut  auxero,  aut  —  interdum  enim  necesse  erit  —  correxero, 
et  paucis  locis  ipse  aliquid  novi  monstravero,  satis  ad  tempus 
a  me  esse  actum  putabo. 


Usus  sum  editione,  quam  annis  1679 — 1700  Lutetiae  cura- 
verunt  monachi  ordinis  Sancti  Benedictini  e  congregatione 
Sancti  Mauri. 

Corpus  Scriptorum  Ecclesiasticorum  Latinorum  Vindo- 
bonense  mihi  copiam  fecit 

Confessionum,  quas  Pius  Knoll  vol.  33, 

Retractationum,  quas  idem  vol.  36, 

Epistularum,   quas   Goldbacher   voll.    34,  44,  57  recensuit. 


1)     Melius    §    448,    3     ....  Romanianus,    dem   Augustin   seine  Biicher  de 
Academicis  widmete". 


I.   DE   LOCO,   TEMPORE,   PERSONIS. 

Quoniam  haec  Augustini  scripta  non  solum  in  dialogi 
lormam  redacta  sunt,  sed  etiam  ex  vere  liabitis  dialogis  in 
libros  fluxerunt,  de  loco,  de  tempore,  de  personis  aptum 
videtur  nonnihil  praemittere.  Attingentur  potissimum  ea,  in 
quibus  superiorum  aliquid  corrigendum  vel  fusius  explican- 
dum  visum  erit. 

I,    1.    DE   CASSICIACO. 

Cum  opuscula  illa  scribebat,  Augustinus  vivebat  in  villa 
\'erecundi  grammatici.  De  Ord.  I,  5  .  .  .  „statim  me  contuli 
ad  villam  familiarissimi  nostri  Verecundi".  D.  B.  V.  31  „Non 
enim  hic  grammaticorum  formidine  laborabimus,  aut  metu- 
endum  est,  ne  ab  iis  castigemur,  qui  res  suas  nobis  ad 
utendem  dederunt".  Cui  villae  nomen  fuisse  Cassiciacum 
legimus  Conf.  IX,  5  „fidelis  promissor  reddis  Verecundo  pro 
rure  illo  eius  Cassiciaco,  ubi  ab  aestu  saeculi  requievimus  in 
te,  amoenitatem  sempiternae  virtutis  paradisi  tui".  Hoc  solo 
loco,  nisi  fallor,  villae  nomen  legitur. 

Ubi  haec  villa  sita  erat? 

Maurinorum  Vita  ^)  ex  verbis  quae  in  Conf.  IX,  5  sequuntur 


1)  Vita  sancti  Aurelii  Augustini  Hipponensis  Episcopi  ex  eius  potissimum 
scriptis  concinnata.  Operum  tom.  XI.  Huic  Augustini  vitae  enarrationi 
mirum  quantum  simile  est  volumen  XIII  operis  viri  docti  Lenain  de  Tillemont, 
quod  inscribitur  „M6moires  pour  servir  k  rhistoire  eccl6siastique".  Ex  eiusdem 
voluminis  praefatione  („avertissement")  apparet  Benedictinos  et  Lenain  de 
Tillemont  frequenter  secum  invicem  consilia  communicavisse.  Sed  Benedic- 
tinorum  vita  prius  edita  est.  Operis  alterius  usus  sum  editione  quae  prodiit 
anno  1732  ,i  Venise".  Locus  de  villa  Verecundi  exstat  Vit.  II,  VI,  2, 
M^moires  XIII  Art.   XXXIV  p.  83. 


(quoniam  dimisisti  ei  peccata  super  terram,  in  monte  inca- 
seato,  monte  tuo,  monte  uberi)  concludunt:  „Haec  itaque 
Verecundi  villa  inter  montes  sita  fuisse  videtur"  ^). 

G.  Boissier  ^):  „Tout  ce  qu'on  nous  en  dit,  c'est  qu'elle 
etait  voisine  de  Milan  ^)  et  situee  vers  le  sommet  des 
montagnes  *). 

Poujoulat  °)  nisus  studiis  abbae  Biraghi,  Mediolanensis  civis, 
in  quinta  sui  operis  editione,  pristina  sententia  in  melius 
mutata,  contendit  olim  Cassiciacum  fuisse,  ubi  hodie  est 
Cassago  de  Brianza. 

Bindemann  ^),  dum  de  Cassiciaco  loquitur,  in  calce  paginae 
annotat  ,,De  quantitate  animae,  c.  31".  Manifesto  haec  maxime 
verba  capitis  31  significare  voluit:  „Cum  enim  nuper  in 
„agro  essemus  Liguriae,  nostri  illi  adulescentes,  qui  tunc 
„mecum  erant  studiorum  suorum  gratia,  animadverterunt 
„humi  iacentes  in  opaco  loco  reptantem  bestiolam  multi- 
„pedem"  (62).  Cui  libenter  assentior  hunc  locum  ad  Cassi- 
ciacum  referenti;  nam  in  eadem  paragrapho  stilus  ille  et 
tabula  non  desunt,  quae  in  Cassiciaco  semper  comites  erant 
(vide  infra)  necnon  Alypius  adest,  unde  concludere  velim, 
non  fortuitam  brevemque  excursionem  eos  fecisse  in  agrum 
Liguriae,  sed  ibi  studiorum  et  otii  communium  locum,  ibi 
Cassiciacum  fuisse. 


1)  cf.  Licentii  carmen  (epist.  Aug.  XXVI):   „montesque  per  altos'". 

2)  P]tudes  d'  Histoire  Eeligieuse  IV.  Eevue  des  deux  Mondes  1888. 
Tom.  85  p.  .'i9. 

3)  Nusquam  disertis  verbis  legitur,  sed  recte  concluditur. 
*)     Boissier  videtur  ad  Licentii  carmen  spectare. 

^)  Histoire  de  St.  Augustin  I^  p.  132  sq.  Cuius  novissima  editio  non 
praesto  fuit.  Idem  praefert  scripturam  Cassiacum,  quam  Mediolanenses 
codices  praebere  dicit  (p.  81  ann.  la),  auctore  eodem  Biraghi,  cuius  opus 
doleo  quod  mihi  non  praesto  fuit;  quare  Benedictinorum  scripturam  servavi. 

6)  Der  heilige  Augustinus.  Berlin  1844  p.  285,  qui  ibidem  affert  locum  e 
Licentii  carmine;  vide  supra. 


Woerter  ^)  ex  hoc  loco  (De  qu.  an.  31,  62)  iniuria  colligit, 
e  Liguriae  noraine  sequi,  ut  Cassiciacum  a  Mediolano  Pado 
fluvio  diiuncta  fuerit.  Liguria  enim,  quamquam  Augusti  aetate 
Pado  finiebatur  regionem  IXam  amplexa  ^),  post  Diocletianum 
multo  latius  patebat.  Id  temporis,  quae  ab  Augusto  institutae 
erant,  Regio  XI  Transpadana  et  IX  Liguria,  in  unum  coni- 
unctae,  uno  Liguriae  nomine  appellabantur  ^). 

Sicque  non  debemus  assentiri  ei,  qui  in  libro,  qui  inscribitur 
A  Dictionary  of  Cliristian  Biograpiiy  s.  v.  Trygetius  scribit: 
„Trygetius,  a  young  man  and  fellow  citizen  with  Augustine 
in  Africa,  who  having  served  for  a  time  in  the  army,  joined 
him  together  with  Licentius  as  a  pupil  in  the  house  which 
he  occupied  at  Cassiciacum,  and  as  well  as  his  fellow  pupil 
slept  in  tiie  same  room  with  him.  They  also  made  a  vacation 
excursion  together  into  Liguria  de  qu.  an.  31,  62".  (H.  W.  P.  = 
Rev.  Henry  Whright  Phillot  M.  A.)  Nam  in  aperto  est,  hunc 
quoque  credidisse,  Liguriam  tum  isdem,  quibus  Augusti 
aetate,  limitibus  finitum  fuisse. 

Aliquoties  memoratur  „urbs",  quam  e  villa  profecti  Alypius 
et  Xavigius  adierunt  *).  Qaam  nullam  aliam  fuisse  nisi 
Mediolanum  ab  omnibus  viris  doctis  aeque  creditur  necnon 
verisimile  est,  nomen  quod  est  „urbs"  ad  metropolin  pertinere. 
Neque  ita  magno  spatio  villam  a  Mediolano  afuisse  mihi 
videtur  docere  Conf.  IX,  5.  ^Benigne  tamen  obtulit  ut,  quamdin 
ibi   essemus,   in   re  ^)  euis  essemus".  Tam  vicina  Mediolano 


1)  o.  1.  p.  67  sq.  in  calce. 

2)  cf.  Marquardt,  R5m.  Staatsverw.  I  p.   221. 

3)  cf.  Marquardt  o.  1.  I,  2.34  qui  adscribit  inter  alia:  lordanes  Get.  42 
.Mediolanum,  Liguriae  metropolim"'.  Paul.  Diac.  de  gest.  Lombard.  2,  15 
.Liguria  —  in  qua  Mediolanum  est". 

*)     CoDtra    Ac.   I,   5   „Cum  enim  iter  in  urbem  mihi  sit  constitutum  .  .  ." 
De  Ord.  I,  7  ^Nam  et  Alypius  et  Navigius  in  urbem  ierant". 
°)     Duo    manuscripti  libri  pro  „re"  habent  „rure",  quod  idem  Benedictini 
receperunt. 


erat,   ut,  in  villam  profecti,  quasi  eodem  loco  (ibi),  ubi  fuis- 
sent,  manerent. 

Possunt  plura  dici  de  villae  natura,  de  arbore  solito,  de 
prato,  de  balneis,  quae  loca  disputando  apta  erant.  Quae  apud 
Poujoulat  Bindemann  alios  satis  multa  leguntur. 

I,    2.    DE   TEMPORE. 

Paulum  novi  liic  allaturus  sum.  Breviter  tamen  liaec  res 
explicabitur,  quia  cohaeret  cum  quaestione  de  ordine  dis- 
putationum,  postea  tractanda. 

Hi  sunt  loci,  quibus  calculi  de  tempore,  quo  Augustinus 
in  Cassiciaco  vixit,  maxime  nituntur: 

D.  B.  V.  6.  ,.,Idibus  novembris  mihi  natalis  dies  erat." 

C.  Ac.  III,  43.  „Sed  cum  tricesimum  et  tertium 
aetatis  annum  agam,  non  me  arbitror  desperare  debere,  eam  ^) 
me  quandoque  adepturum". 

Conf.  IX,  28.  „Ergo  die  nono  aegritudinis  suae,  quiuqua- 
gensimo  et  sexto  anno  aetatis  suae,  tricensimo  et  tertio 
aetatis  meae,  anima  illa  religiosa  et  pia  corpore  soluta  est". 

Haec  de  Monnicae  e  vita  decessu,  qui  fuit  eo  tempore, 
quo  Augustinus  in  Africam  redibat. 

Unde  factum  est,  ut  Benedictini  ^),  secuti  calculos  doctissimi 
viri  Lenain  de  Tillemont  ^),  possent  sententiam  promere, 
Augustinum  in  Cassiciaco  Idibus  Novembribus  annum  trice- 
simum  alterum  aetatis  explevisse,  quippe  cum  et  in  Cassiciaco 
et  matre  moriente  triginta  duos  annos  natus  fuisset.  Itaque 
freti  Prospero  Aquitano  *),  cuius  Chronicon  indicat  Augusti- 


1)  sc.  veritatem. 

2)  Vitae  lib.  II,  VII. 

3)  Memoires  vol.  XIII  Note  IV. 

*)     Ed.  Mommsen,  Chronica  minora  vol.  I  p.  473.  (Ad  annum  430)  „Aurelius 
Augustinus  episcopus  per  omnia  excellentissimus  moritur  V  kl  Sept." 

num  mortuum  esse  mense  Augusto  anni  quadringentesimi 
tricesimi,  necnon  Possidio  ^),  qui  eundem  annos  natum 
septuaginta  et  sex  e  vita  decessisse  narrat,  illum  Augustini 
diem  natalem  anno  386  attribuerunt.  Quae  temporum  expli- 
catio,  a  Benedictinis  eodem  capite  contra  veteres  adversarios 
defensa  et  corroborata,  usque  ad  nostram  aetatem  viguit 
nec  a  quoquam  in  dubium  vocata  est. 

De  anni  tempore  praeter  illum  locum  D.  B.  V.  6  satis 
indicant: 

Conf.  IX,  2  „  . . .  paucissimi  dies  supererant  ad  vindemiales  -) 
ferias"  (sc.  post  eius  conversionem). 

Conf.    JX,   7    „Et   venit    dies et  benedicebam  tibi 

gaudens  profectus  in  viliam  cum  meis  omnibus". 

Conf.  IX,  13  .„Renuntiavi  peractis  vindemialibus,  ut 
scholasticis  suis  Mediolanenses  venditorem  verborum  alium 
providerent". 

De  Ord.  I,  7  „  .  .  .  folia,  quae  autumno  .  .  .  decidunt". 

De  Ord.  11,  1  „quantum  in  illis  locis  hyeme  poterat,  blanda 
temperies  ..." 

I,   3.   DE  PERSONIS  ^). 

Colloquiis  sive  omnibus  sive  aUquot  interfuerunt: 
Ipse  Augustinus.     . 

Monnica*)  mater  eius;  filium  inscia  se  Carthagine  in 
Italiam  profectum  secuta  erat.  Conf.  VI,  1. 


^)     Vita    Augustini    auctore    Possidio    inest   operum   Tom.  X  Append.  III. 
Ibi  cap.  XXXI  ....  vixit  annis  septuaginta  et  sex  .  .  ." 

2)  Vindemiae  faciendae  initium  sumebatur  mense  Octobri.  Cf.  H.  Bliimner. 
Die  EOmischen  Privataltertiimer.  1911.  p.  578  ann.  2. 

3)  Consule  potissimum :  Dictionary  of  Christian  Biography  et  Indices  quos 
Maurioi  singulis  tomis  addiderunt. 

*)     Sic    Benedictinis    scribendum    visum    est,    imitatis    „vetustos    codices"; 
vide  ad  Conf.  IX,  37. 

Navigius,  Augustini  frater.  Partes  non  ita  magnas 
sustinet.  Laborat  splene  vitioso.  D.  B.  V.  14. 

Licentius,  filius  Romaniani,  ad  quem  libri  C.  Ac.  dedicati 
sunt.  Hic  Licentius  omnibus  colloquiis  interfuit.  Valde  eum 
magister  diligebat  ^).  lam  tum  poeticae  studiosior  quam 
pliilosophiae,  ab  Augustino  in  melius  mutatus,  postea  a 
doctoris  mente  recessit;  cf.  eiusdem  carmen  in  Aug.  epist. 
XXVI  *)  et  eandem  epistulam,  in  qua  ab  Augustino  vitu- 
peratur,  necnon  epist.  XXVII,  XXXII, 

Alypius,  item  Tliagastensis,  Augustino  amicissimus  a 
primis  annis;  cf.  Conf.  VI,  11  et  passim. 

Quaesitum  est,  fraterne  liic  fuerit  Licenti  eoque  filius 
Romaniani.  Paulinus  Epist.  Aug.  XXXII  Licentium  monet: 
„Frater  Alypius  est  Augustinusque  magister,  Sanguinis  hic 
consors,  hic  sator  ingenii"  (vss.  83  et  84).  Epist.  XXVII,  5 
Augustinus  ad  Paulinum  de  Romaniano:  „Est  enim  aliud, 
quo  istum  fratrem  (Romanianum  sc.)  amplius  diligas;  nam 
est  cognatus  venerabilis  et  vere  beati  episcopi  Alypii". 

A  Dict.  of  Chr.  Biogr.  ^)  concludit:  „Besides  Licentius 
Romanianus  appears  to  have  had  another  son,  Olympius  *)". 
Quamquam  C.  Ac.  II,  16  sqq.  ostendunt,  Licentium  fratrem 
habuisse,  nihil  tamen  est,  cur  hoc  naturali  vinculo  cum  Alypio 
eum  iunctum  fuisse,  suspicemur,  nisi  locus  ex  epist.  XXXII 
allatus.  Wernsdorf  ^)  iure  miratiu-  cur',  si  Romanianus  Alypii 
pater  fuerit,  cognatus  tantum  Alj^pii  dicatur  in  Epist. 
XXVII,    cum   praesertim    Licentius    definite   ubique    filius 


1)  cf.     W.    Thimme.     Zeitschrift     fiir     Kircliengeschichte,     XXIX    Band 
pag.  1-21. 

2)  Operum  Tom.  U;  C.  S.  E.  L.  34,  2. 

3)  i.  V.  Romanianus. 

*)  Peccavit    typographicus ;    paulo    inferius  recte  „Alypius"  scriptum  est. 

5)  Poetae  Latini  minores.  1785.  Tom.  IV  pag.  504  sqq. 

Romaniani  appelletur.  C.  Ac.  I,  25  „patri  tuo",  C.  Ac.  II,  8 
„filius  tuus"  et  passim;  ep.  XXVII,  6.  „filium  autem  eius" 
(sc.  Romaniani).  Fortasse  Paulini  verba  ita  accipienda  sunt, 
ut  fratrem  dicat  pro  „fratre  patrueli",  qua  breviore  locutione 
saepius  Latini  scriptores  utuntur. 

Trygetius,  omnium  dialogorum  particeps;  civis  et  dis- 
cipulus  Augustini  D.  B.  V.  6;  De  qu.  an.  62.  A  militia  redierat, 
honestarum  artium  ardentissimus  et  edacissimus  C.  Ac.  I,  4; 
historiam  adamaverat  De  Ord.  I,  5. 

Adeodatus,  filius  Augustini,  minimus  natu  omnium,  uni 
de  Beata  Vita  sermoni  interfuit.  D.  B.  V.  6. 

Lastidianus  et  Rusticus,  consobrini  Augustini,  „nul- 
lum  vel  grammaticum  passi"  uni  de  Beata  vita  sermoni  et 
ii  interfuerunt.  D.  B.  V.  6. 

Restat  ut  nominemus  viros,  ad  quos  libri  dedicati  sunt. 

Romanianus,  communiceps  amicus  fautor  Augustini, 
C.  Ac.  II,  3  et  4,  pater  Licenti,  cognatus  Alypi,  philo- 
sophiae  cupidissimus,  sed  vinctus  curis  familiaribus.  Conf. 
VI,  94.  C.  Ac.  1, 1  sqq.  Postea  his  curis  liberatus  est.  Epist.  XV. 

Theodorus,  ad  quem  Hber  D.  B.  V.  dedicatus  est;  eius 
nomen  legitur  De  Ord.  I,  31;  D.  B.  V.  5;  Retract.  I,  11  i). 

Zenobius,  cui  dedicati  sunt  libri  II  De  Ordine.  Ad  eun- 
dem  data  est  epistula  II,  de  qua  Wolfsgruber-Rauscher  ^); 
,Zart  druckt  Augustinus  seine  und  der  Seinigen  Sehnsucht 
nach  dem  Adressaten  aus,  der  jeden  freien  Augen- 
blick,  den  ihm  seine  Geschafte  gonnten,  beniitzte  um 
von  Mailand  nach  Cassiciacum  zu  eilen". 

Quod  non  video  unde  petiverint  viri  docti.  In  epistula  villae 
nulla  mentio  fit  et  ne  significatur  quidem.  Porro  inspiciamus 


1)  cf.  Alberti  Petri  Pauli  f.  Rubenii  Dissertatio  de  vita  Fl.  Mallii  Theodori. 
Ultraiecti  MDCXCIV;  Seeck  in  praef.  editionis  Symmachi  p.  CXLVIII. 

2)  Augustinus.  Paderborn  1898.  p.  113. 

De  Ord.  I,  20.  „Xam  Zenobius  noster  multa  mecum  saepe 
de  rerum  ordine  contulit,  cui  alta  percontanti  nunquam  satis- 
facere  potui  seu  propter  obscuritatem  rerum,  seu  propter 
temporum  angustias.  Crebrarum  autem  ille  procrastinationum 
usque  adeo  impatiens  fuit,  ut  me,  quo  diligentius  et  copiosius 
respondere  cogerer,  etiam  carmine  provocaret  et  bono  carmine, 
unde  illum  magis  ames.  Sed  neque  tunc  tibi  legi  potuit  ab 
istarum  rerum  studio  remotissimo,  neque  nunc  potest.  Xam 
profectio  eius  tam  repentina  et  perturbata  fuit  tumultu  illo, 
ut  nihil  istorum  venire  nobis  in  mentem  potuerit:  nam  id 
relinquere  mihi  responsuro  statuerat;  et  multa  concurrunt, 
cur  ei  sermo  iste  mittatur.  Primum  est,  quia  debetur;  deinde, 
quia  cuiusmodi  nunc  vitam  ducamus,  etiam  sic  indicare  eius 
in  nos  benevolentiae  decet;  postremo,  quod  in  gaudio  de  spe 
tua  nemini  cedit.  Nam  et  cum  praesens  esset,  pro  familiaritate 
patris  tui,  vel  potius  omnium  nostrum,  multum  sollicitus  erat 
ne  ingenii  tui  quaedam  scintillae,  quas  diligenter  animadver- 
tebat,  non  tam  conflarentur  cura  mea,  quam  tua  extinguerentur 
incuria.  Et  cum  te  poeticae  quoque  studiosum  esse  cog- 
noverit,  sic  gratulabitur,  ut  eum  mihi  gestientem  videre 
iam  videar". 

Ex  quo  loco  efficere  licet: 

1.  Carmen  a  Zenobio  compositum  esse  antequam  in  Cas- 
siciaco  vivere  coeperunt.  Nam  hoc  de  rerum  ordine  carmen 
ortum  est  eo  tempore,  quo  Licentius  „remotissimus"  erat  a 
philosophiae  studio.  (Sed  neque  tunc  .  .  .  remotissimo)  Talibus 
autem  studiis  in  Cassiciaco  inde  ab  initio  incubuit.  cf.  C.  Ac. 
I,  4.  „Nam  disputationem,  quam  inter  se  Trygetius  et  Licen- 
tius  habuerunt  .  .  .  tibi  misi.  Pauculis  .  .  .  diebus  transactis, 
posteaquam  in  agro  vivere  coepimus  .  .  .  volui  tentare  pro 
aetate  quid  possent:  praesertim  cum  Hortensius  liber  Cice- 
ronis    iam    eos    ex    magna    parte    conciliasse    philosophiae 

videretur".  Significari  videtur  tempus,  quo  Augustinus  Medi- 
olani  rhetor  erat. 

2.  Ideni  carmen  a  Zenobio,  cito  profecto,  non  relictum,  ne 
tunc  quidem  praesto  fuisse  („sed  neque  tunc  —  statuerat"); 
Neque  igitur  Zenobium  veri  simile  est  amicos  ruri  viventes 
vidisse;  alioquin  carmen  iis  tradere  potuerat.  Quod  idem  certius 
affirmatur  tertia  conclusione. 

3.  Zenobium  non  satis  scisse,  quid  amici  agerent. 
„Deinde   quia   cuiusmodi  nunc  vitam  ducamus,  etiam  sic 

indicari  eius  in  nos  benevolentiae  decet". 

Neque  his  igitur  neque  aliis  locis  illa  de  Zenobio  in  Cas- 
siciaco  interdum  versato  sententia  recte  fundatur. 

Quod  si  iure  Benedictini  suspicantur  Zenobium  subindicari 
Solil.  II,  26  his  verbis:  „Ille  autem  alius  novit  quidem  pro 
familiaritate  ardorem  nostrum,  sed  ita  longe  abest  et  ita 
nunc  constituti  sumus,  ut  vix  ad  eum  epistulae  mittendae 
facultas  sit.  Quem  credo  iam  otio  Transalpino  etc."  —  si, 
ut  dixi,  his  verbis  Zenobius  significatur,  vix  credendum  esse 
puto  Zenobium,  quocum  ipsum  epistularum  commercium 
difficile  esset,  nonnunquam  in  Cassiciacum  properavisse. 


II.     DE   DIALOGORUM  GENERE. 

II,    1.    DE    A.UGUSTINO   SCRIPTORE. 

NuUam  fere  rem  Augustinus  attigit,  quin  novi  aliquid  et 
magno  suo  ingenio  digni  promeret.  Cum  de  rebus  minime 
recentibus  vel  a  se  primo  tractatis  saepe  agat,  modo  hac 
modo  illa  capimur  sententia  et  veritate  et  elegantia  insigni 
et  eiusmodi,   ut   superiores   vicerit,    posteris  exemplo  fuerit. 

De  Academicis  disputans,  eorum  de  „veri  simili"  opinionem 
impugnavit  ille  quidem  ut  alii,  sed  magnam  quiddam  et 
sublime  in  ea  latere  sibi  vrderi  exposuit  ^).  Quod  si  non 
verum  est,  ingeniose  certe  est  inventum  ^). 

Nostrae  aetatis  hominem  nobis  videmur  audire  Solil.  II,  1: 
„Tu,  qui  vis  te  nosse,  scis  esse  te?  Scio.  Unde  scis?  Nescio. 
Simplicem  te  sentis,  anne  multiplicem?  Nescio.  Cogitare  te 
scis?  Scio". 

Cum  vitae  suae  imaginem  expressurus  esset,  quam  proprium 
et  antea  inauditum,  aptum  tamen  et  grave  scribendi  genus 
sibi  sumpsit,  quod  cum  fidei  Christianae  tum  bonis  literis 
congrueret  I 

Ut  Confessiones,  ita  eiusdem  Retractationes  testantur 
animum  ad  novas  literarum  formas  excogitandas  acutum, 
trita  via  haudquaquam  contentum  ^). 


1)  Cf.  potissimum  C.  Ac.  III,  37  sqq. 

2)  „Suspiciosius  fortasse  quam  certius"  (Epist.  I).  Cf.  meae  disputationis 
cap.  IX. 

^)  Cf.  Harnack,  Sitzungsber.  der  kOn.  Preusz.  Ac.  v.  Wiss.  1905,  p.  1096. 
(Ibidem  p.  1126  per  errorem  verba  Retr.  I,  II  ad  libros  de  ordine  relata 
sunt,  quae  ad  librum  D.  B.  Y.  spectant). 

Norainentur  Soliloquia  ^),  quod  nomen  novum  novo  generi 
imposuit. 

Non  primus  Augustinus  de  beata  vita  meditatus  est, 
Nihilominus  quicunque  eius  de  B,  V.  librum  legerit,  magnopere 
erit  delectatus  hoc  in  „convivium  animorum"  ^)  redacto  opere. 

Ipsum  dialogi  genus,  quod  tam  usitatum  inde  ab  anti- 
quissimis  temporibus  viguerat  et  optimo  cuique  serviverat, 
ita  in  usum  suum  mutavit,  ut  antiquorum  morem  ornavisse 
potius  quam  imitatus  esse  videatur. 

Quo  peculiari  genere  dialogorum  cum  praecipue  in  Cassiciaco 
Augustinus  usus  sit,  de  eo  fusius  hic  agendum  est. 

11,   2.      QUID   PECULIARE   SIT, 

Inter  omnes,  qui  in  Cassiciaco  scripti  sunt,  libros  nullus 
exstat,  in  quo  non  legimus  disputationes  inter  loquendum 
statim  perscribi  solitas  esse.  Modo  notarii  modo  stili  et 
tabularum  mentio  fit. 

Loci  sunt  hi  3): 

C.  Ac.  I,  4  „Adhibito  itaque  notario,  ne  aurae  laborem 
nostrum  discerperent,  nihil  perire  permisi": 

C.  Ac.  I,  15  „cum  iam  stilum  nox  impediret". 

C.  Ac.  II,  29  „Nunc  antequam  stilum  nostrum  tenebrae 
occupent". 

C.  Ac.  III,  15  „istum  stilum  .  .  .  quasi  aurigam  moderato- 
remque  sermonis  mei  esse  volui". 

C.  Ac.  III.  44  „aliquid  lucerna  illata  scriptum  erat". 

D.  B.  V.  15  ,,Atque  ego  semel  praeceperam  ut  nullum 
verbum  praeter  litteras  funderetur". 


1)  Solil.  II,   14. 

2)  D.  B.  V.  9. 

3)  Partim  iam  apud  D.  Ohlmann,  De  S.  Augustini  dialogis  in  Cassiciaco 
scriptis.  Diss.  Argentorati  MDCCCXCVII,  p.  8. 

D.  B.  V.  18  „Quae  verba  pueri  sicut  dicta  erant  cum  cons- 
cribi  mihi  placuisset", 

De  Ord.  I,  5  ^adhibito  sane  stilo  quo  cuncta  excipereiitur". 

De  Ord.  I,  27  „legent  litteras  nostras,  quoniam  instituimus 
iam  de  istis  rebus  verba  non  perdere" 

De  Ord.  1,  30  „  .  .  .  ut  parcas  etiam  tabulis". 

De  Ord.  I,  31  „Cuius  et  ingressum  et  rogationem  cum 
scribi  nostro  more  iussissem", 

De  Ord.  I,  33  „  .  .  .  neque  tabulae  reliquae  forent", 

De  Ord.  II,  21  „  .  .  .  quae  te  amittere  stilus  iste  non  sineret". 

Omnes  igitur  disputationes  tabulis  excipiebantur  neque  per 
compendium  sed  integra  cuiusque  verba  perscribi  indicant 
D.  B.  V.  15  „Atque  ego  semel  praeceperam,  ut  nullum 
verbum  praeter  litteras  funderetur";  C.  Ac.  I,  4  „nihil 
perire  permisi";  De  Ord.  T,  5  „adhibito  sane  stilo,  quo  cuncta 
exciperentur". 

Dubitationem  movere  potest  D.  B,  V.  18  „Quae  verba  pueri, 
sicut  dicta  erant,  cum  conscribi  mihi  placuisset .  .  .",  tam- 
quam  si  haec  Adeodati  verba  tum  ita,  ut  dicta  essent, 
conscripta  sint,  ceterorum  non  item.  Id  quod  reliquis  locis 
de  stilo,  notario  etc.  repugnaret.  Cur  igitur  hoc  Augustinus 
de  filio  potissimum  addit,  cum  iam  satis  notum  esset  omnia 
ita  notis  excipi?  Causam  invenire  non  difficile  est.  Adeodatus 
miro  ingenio  praeditus  erat:  D.  B.  V.  6  „Erat  etiam  nobiscum 
aetate  minimus  omnium,  sed  cuius  ingenium,  si  amore  non 
fallor,  magnum  quiddam  poliicetur,  Adeodatus,  filius  meus". 
Eius  mentis  acumen  paene  aetatem  antecessisse  et  incredibile 
fuisse  videtur,  ut  apparet  etiam  ex  Conf.  IX,  14,  undelaudo: 
,,Horrori  mihi  erat  illud  ingenium".  Propter  hoc  incredibile 
pueri  ingenium  de  industria  hic  annotat,  eius  quoque  verba, 
ut  dicta  essent,  esse  conscripta,  ne  quis  putaret,  patrem  amore 
adductum  tam  magna  filio  attribuisse.   Certe  valde  memoria 


16 


digna  fuerunt  haec  verba  Adeodati:  „Quomodo,  inquit,  castus 
esse  potest,  qui  ab  illicito  tantum  concubitu  abstinens  sese, 
ceteris  peccatis  non  desinit  inquinari?"  Haec  enim  audiebantur 
ex  ore  pueri,  qui  ipse  erat  proles  e  concubitu  nata  (Conf. 
IV,  2;  IX,  14).  Praeterea  ipsius  patris  animi  statum  ex  aliqua 
parte  purgati,  ceteris  immunditiis  immorantis,  accurate  sic 
enarraverat  (cf.  De  Ord.  I,  29  „Satis  mihi  sint  vulnera  cett."; 
Solil.  I,  17—25). 

Hae  tabulae  Augustino  subsidio  erant,  quotiescunque  easdem 
disputationes  in  Hbrum  conferre  volebat.  De  Ord.  I,  30  post- 
quam  discipuH  iram  magistri  commoverunt  atque  iracundi 
verba  omnia  patienti  stilo,  solito  more,  perscripta  viderunt, 
orant  ne  dicta  maneant:  „Modo  illud  obsecramus  per  omnia 
quae  diligis.  ut  .  .  .  illa  omnia  deleri  iubeas;  simul  ut  parcas 
etiam  tabulis,  quas  iam  non  habemus.  Non  enim  aliquid  in 
libros  translatum  est  eorum  quae  a  nobis  multa  disserta  sunt". 
Hic  Benedictini  annotant:  „Inscribebant  primum  tabulis; 
hinc  porro  in  libros  transferebanf'  ^). 

Plures  sunt  loci,  quibus  sive  de  disputationibus  in  libros 
transferendis  sive  de  libris  tantum  sermo  est: 

C.  Ac.  I,  4  „nam  disputationem  .  .  .  relatam  in  litteras 
tibi  misi". 

C.  Ac.  I,  25  ,,Quamobrem  iam  istam  .  .  .  disputationem 
terminemus  et  rolatam  in  litteras,  mittamus,  Licenti,  potis- 
simum  patri  tuo". 

C.  Ac.  II,  10  „Post  pristinum  sermonem,  quem  in  primum 
librum  contuUmus  .  .  ." 

C.  Ac.  II,  22  «referri  in  litteras  volui". 

De   Ord.   I,   5    „adhibito   stilo ut,   si   quid  nostrum 

litteris  mandare  placuisset ..." 


1)     Cf.  OhlmaDn  p.  21   aun. 

De  Ord.  I,  14  „oro  te,  si  haec  quae  a  nobis  dicta  sunt, 
litteris,  ut  instituisti,  mandata  pervagentur  paulo  latius  .  .  ." 

De  Ord.  I,  26  „  .  .  .  opuscula  in  lianc  libelii  partem  con- 
tulimus". 

De  Ord.  I,  30  vide  supra. 

De  Ord.  I,  33  „Cum . .  .  viderem  tam  multa  nos  verba 
fudisse,  ut  neque  scribenda  non  essent  et  iam  libri  modus  esset, 
neque  tabulae  reliquae  forent,  placuit  quaestionem  differri" 

De  Ord.  II,  1  „in  quadam  disputatione  non  parvae  rei, 
quam in  libellum  contuli". 

Inter  quos  nonnullos  reperias,  qui  ad  utrumque  (tabulas  et 
libros)  fortasse  pertineant. 

E  Soliloquiis  nullum  locimi  attuli,  cum,  quidquid  de  iis 
dicendum  videtur,  separatim  tractare  malim. 

Ceterum  totum  hoc  de  libris  conficiendis  suo  loco  perse- 
quendum  est  ^). 

Hic  iam  satis  sit  bene  distinxisse:  Tabulis  verba  man- 
dabantur,  quoad  sermones  habebantur;  libri 
scribebantur  aliquanto  —  utrum  multo  an  paulo 
non  ubique  liquet  —  post  sermones  habitos. 

II,    3.      QUID    OHLMANN   HIRZELIO    OPPOSUERIT. 

Aliud  negotium  prius  suscipiendum  est.  Nam  Hirzel  -)  totum 
hoc  de  notario,  de  stilo,  de  statim  conscribendo  in  dubium 
vocavit  et  ab  Augustino  id  fictum  esse,  suspicatus  est.  Sed 
ipsius  verba  partim  audiamus:  „Die  Dialoge  sind,  wenn  auch 
nicht  geradezu  historisch,  wie  man  gemeint  hat  *),  so  doch 
typisch  und  fassen  eine  Reihe  wirklicher  Gesprache,  wie  er 
sie    namentlich   in   Kassiciacum   gefiihrt   hatte,    zu   einigen 


*)     Cap.  VI  huius  libri. 
2)     Der  Dialog  II,  376sq. 

Gresammtbildern  ziisamraen.  *)  Es  beruht  dies  auf  Augustins 
eigener  Ausserung  C.  Ac.  I,  4,  dass  ein  „notarius"  zum  Auf- 
zeichnen  des  Gesprochenen  angestellt  worden  sei.  Aber  kann 
dies  nicht  Fiktion  sein?  Dieselbe  Fiktion  in  der  Pistis  Sophia 
S.  23,  8,  Schwartze,  S.  47ff". 

Contra  quem  D.  Ohlmann  composuit  primum  caput  disputa- 
tionis  1)  suae,  quod  inscribitur:  „Xum  ut  Ciceronis  ita  Augustini 
illi  dialogi  sint  ficti".  Qui  ex  aliis  Augustini  operibus  argumenta 
collegit: 

Conf.  rX,  7  „  .  .  .  libri  disputati  cum  praesentibus". 

Retr.  r,  II  „  .  .  .  constitit  inter  nos,  qui  simul  quaerebamus". 
•  ibid.       „  .  .  .  tridui   disputatione  compietus   sicut   satis 
ipse  indicat". 

Affert  etiam  Retr.  I,  3,  ubi  Augustinus  in  libris  De  Ordine 
recensendis  narrat,  se  in  disputando  ad  aliud  sermonis  argu- 
mentum  transiisse  „cum",  inquit,  „rem  viderem  ad  intelligen- 
dum  difficilera  satis  aegre  ad  eorum  perceptionem,  cum  quibus 
agebara,  disputando  posse  perduci  .  .  ." 

Postquara  Ohlraann  persuasit,  dialogos,  qui  in  Cassiciaco 
orti  sunt,  non  esse  fictos  „Ciceronis  more",  deinde  concedit  ^), 
dialogos  de  qu.  an.  et  de  lib.  arbitr.  e'os  quidem  esse  fictos. 
Sed  cave  putes  hos  Ciceronis  more  esse  fictos.  Xeque  ipse  id 
contendit.  Multum  enim  interest  inter  hos  et  Ciceronis  dialogos, 
cura  revera  Augustinura  de  his  rebus  antea  collocutura  esse 
neque  libros  conscripsisse  nisi  post  pertractatas  quaestiones 
testetur  Retr.  I,  9,  Sed  nusquara  de  notario,  de  stilo,  de 
coeli  nitore,  de  labore  diurno,  ut  in  Cassiciaco,  doceraur.  Xon 
offeruntur  hi  dialogi,  taraquara  si  vere  ita  habiti  sint,  ut 
scriptos  eos  legiraus.  Quaraquara  non  ita  multum  litteras  a  verbis 


1)     o.  ].  p.  8—17. 
2j      p.    17. 

discrepare  demonstrare  velim  ex  Epist.  162,  2,  ubi  Augustiniis 
Evodio  rescribit,  ut  quaestiones,  quas  proposuerat,  ipse  con- 
cludendo  solvat  ex  iis,  quae  inter  se  disputaverint  in  libris  de 
lib.  arb.  et  de  qu.  an.  „Quamquam  et  illa  si  relegas,  quae 
tibi  iam  diu  nota  sunt,  vel,  nisi  fallor,  fuerunt,  quia  ea  for- 
tasse  oblitus  es,  quae  te  conferente  mecum  ac  sermocinante 
conscripsi,  sive  de  animae  quantitate,  sive  de  libero  arbitrio, 
invenies  unde  dissolvas,  etiam  sine  mea  opera,  dubitationes 
tuas  ..." 

II,    4.    QUORSUM   TALES   DIALOGI    SPECTENT. 

lam  Ohlmann  ^)  observavit,  commentariorum  diurnorum 
(ephemeridum)  speciem  hos  Augustini  libros  referre.  Id  quod 
certam  habere  causam  puto.  Haec  nova  htterarum  forma  non 
solum  huic  servivit  proposito,  ut  eorum,  qui  legerent,  animos 
delectaret,  sed  alio  quoque  consilio  electa  est. 

lam  diidum  antequam  „actu"  ^)  de  piiblica  vita  decessit, 
Augustinus  arserat  amore  otiosae  vitae,  quae  philosophandi 
copiam  daret.  Conf.  VI,  24:  „Et  multi  amici  agitaveramus 
animo  et  conioquentes  ac  detestantes  turbiilentas  humanae 
vitae  molestias  paene  iam  firmaveramus  remoti  a  turbis 
otiose  vivere,  ..." 

Non  bene  res  tum  successit.  Vetere  more  pergit  vivere, 
iactatus  hinc  amore  vitae  Christianae,  illinc  cupiditatibus 
huius  mundi.  De  die  in  diem  rem  differt,  quoad  Platonica 
philosophia  et  lectus  apostolus  Paulus,  adhortantibus  Ponti- 
tiano  et  Simpliciano,  satis  eum  praeparaverunt  ad  fortiter 
peragendum,  quod  tam  diu  secum  versaverat,  consilium 
secedendi.  Conf.  VIII,  18—30  docent,  ut,  divinitus  ita  iussus. 


')     o.  ].  p.  14. 
2)     Conf.  IX,  7. 

tandem  vincula  disruperit  et  cura  ab  uxore  quaerenda,  tum 
a  continuanda  rhietorica  professione  desistens  —  id  quod 
etiam  pectoris  dolor  cogebat  —  laeto  animo  profectus  sit  in 
villam  Verecundi  ^). 

Quid  mirum,  si,  cum  ibi  esset,  amicorum  non  oblivisce- 
batur,  si  eos  quoque  sui  boni  participes  volebat  esse,  si  eos 
certiores  faciebat,  revera  non  parvae  rei  esse  eam,  quam  diu 
cupivissent,  diu  speravissent,  vitam  otiosam,  Deo  et  philo- 
sophiae  deditam?  Pretiosa  haec  tempora  penitus  vult  gustare, 
unumquidque  sive  dictum  sive  gestum  magni  aestimat,  litteris 
mandat,  amicis  enarrat.  Quare,  qui  singulis  diebus  adsint, 
quomodo  noctes  agantur  et  dies,  quid  novae  lucis  sibi  et  suis 
aperiatur,  quam  diligentissime  refert.  Romanianum  prae 
ceteris  de  Licenti  fili  progressu  in  religione  et  philoso- 
phia  docet. 

Digna,  sunt,  quae  hic  adscribantur,  ea  quae  ad  Zenobium 
scripta  legimus  De  Ord.  I,  4:  .  .  .  ,,qualemque  vitam  nos 
vivamus  carissimi  tui  et  quem  fructum  de  liberali  otio  car- 
pamus,  hi  te  libri  satis,  ut  opinor,  edocebunt". 

Et  De  Ord.  I,  20:  „  .  .  .  quia  cuiusmodi  nunc  vitam  duca- 
mus,  etiam  sic  indicari  eius  in  nos  benevolentiae  decet". 

Et  D.  B.  V.  5:  „Quid  autera  agara,  quove  raodo  ad  istum 
portum  (philosophiae  sc.)  necessarios  meos  congregem,  ut 
cognoscas  .  .  .  initiura  disputationum  mearura  .  .  .  ad  te  scri- 
bendum  putavi". 

Quare  orania  sic  expressit,  ut  quasi  oculis  ea  cernere 
videamur. 


1)     Cf.  C.  Ac.  II,   4  sq. 


in.   QUID   INTERFUERIT   IXTER   DIALOGOS   HABITOS 
ET   LIBROS   SCRIPTOS. 

III,    1.    NOX    OMNIA    EX    TABULIS   IN   LIBROS    TRANSLATA   ESSE. 

Singulos  de  notarii  stilo  locos  iam  supra  ^)  enumeravi.  In 
quibus  inveniuntur,  qui  satis  ostendunt,  accurate  singula 
perscribi  solere. 

C.  Ac.  I,  4   „nihil  perire  permisi". 

D.  B.  V.  15  „praeceperam,  ut  nullum  verbum  praeter 
litteras  funderetur". 

De  Ord.  I,  5  „  .  .  .  adhibito  sane  stilo,  quo  cuncta  exci- 
perentur". 

Nusquam  vero  legimus,  omnia  ita  ut  dicta  essent,  in  librum 
esse  translata.  Digna  sunt,  quae  legantur,  ea,  quae  ad  Roma- 
nianum  in  prooemio  libri  I  C.  Ac.  scripta  sunt:  §  4.  „Sane 
„in  hoc  libro  res  et  sententias  illorum,  mea  vero  et  Alypii 
„etiam  verba  lecturus  es". 

Ohlmann  ^)  et  Thimme  ')  hanc  rem  attigerunt.  Utriusque 
sententia  eo  inclinat,  ut  putent,  Augustini  tantum  et  Alypii 
verba  satis  diligenter  esse  relata. 

Ut  clare  et  distincte  rem  tractemus,  observandum  est,  verba 
quae  in  fine  prooemii  libri  I  leguntur  („Sane  .  .  .  lecturus  es"), 
ad    istum   librum   pertinere    („in   hoc   libro").    Possunt  sane 


1)  cap.  II,  2. 
-)  o.  1.  p.  9. 
3)     Zeitschrift  flir  .Kirchengeschichte  XXIX  p.  7. 

quodammodo  ad  reliquos  quoque  in  Cassiciaco  scriptos  libros 
referri;  praecipue  tamen  in  eo  valent  libro,  cui  prae- 
missa  sunt. 

Tliimme  ^)  arbitratur,  praesertim  in  §  19  plurima  Trygetio 
attributa  esse,  quae  Augustinus  ipse  in  scribendo  addiderit, 
quippe  cum  maiora  sint,  quam  ut  iuvenili  menti  congruant. 
Recte  fortasse.  Attamen  Trygetium  ubique  apparet  fuisse 
maturiorem  et  dociliorem  quam  Licentium.  Fieri  potest,  ut 
et  aetate  et  eruditione  socium  antecesserit. 

C.  Ac.  II,  18.  Trygetius  Licentium  vituperat. 

ib.  II,  20.  Succedit  in  locum  Licenti,  iam  victi  ab  adversario. 
De   Ord.   II,   7.   Laudatur,   quod  graviorem  sententiam,  ab 
Augustino  aliquando  prolatam  memoria  tenuit. 

D.  B.  V.  36.  Trygetius  orat,  ut  saepius  disputent. 

III,   2.   XOX   MULTUM   A   TABULIS   RECESSUM   ESSE. 

Quoquomodo  res  se  habet,  hic  primus  liber  ita  Romaniano 
offertur,  ut  ipsam  disputationem  se  accipere  putare  debeat. 
Cf.  §  4.  „Nam  disputationem,  quam  inter  se  Trygetius  et 
Licentius  habuerunt,  relatam  in  litteras,  tibi  misi".  Quare 
credimus,  non  ita  multum  distare  librum  scriptum  a  verbis.  ~) 

Quamquam  haec  de  I  C.  Ac.  libro  solo  dicuntur,  non  is 
audax  erit,  qui  concludat  in  ceteris  quoque  libris  non  multum 
a  notarii  tabulis  discessum  esse.  Denuo  afferam  locum  De 
Ord.  1,  5,  „  .  .  .  adhibito  .  .  .  stilo  .  .  .  Simul  ut  si  quid  nostrum 
litteris  mandare  placuisset,  nec  aliter  dicendi  necessitas,  nec 
labor  recordationis  esset".  Quorsum  hoc  spectat,  quod  legimus: 
„nec  aliter  dicendi  necessitas"?  Si  sermones  sine  ulla  scriptura 


')     L  L  p.  7  ann.  1. 

2)     Accedit,    quod    librum    I    C.   Ac.    ipsorum    adulescentium     opus    fuisse 
aliquot  loci  testantur.  Cf.  ann.  ad  cap.  VI,  2. 

habiti  essent,  fieri  non  potuerat,  quin  multa  de  memofia  exci- 
derent.  Itaque  in  conscribendo  libro  necesse  fuisset,  nonnullis 
locis  vel  invitum  omittere  sive  mutare  aliquid  eorum,  quae  dicta 
erant.  Fuisset  igitur  aliter  dicendi  inevitabilis  necessitas, 
nisi  notarius  adhibitus  eam  sustulisset;  sic  enim  poterant 
„ipsissima"  verba  referri.  Haiidquaquam  tamen  sequitur,  ut 
ubique  Augustinus  liac  potestate  usus  sit.  lure  tamen  colli- 
gimus,  eum  liaec  verba  („aliter  dicendi  necessitas")  scripturum 
non  fuisse,  nisi  indicare  voluisset,  non  multum  scripta  a 
dictis  discrepare.  Alterum  indicium  invenias  in  §  26  libri  I 
De  Ord.  Disputatio,  quae  continetur  De  Ord.  I,  1 — 26  habita 
est  in  cubiculo,  quod  Augustino  cum  discipulis  commune 
erat  ^).  In  lectis  cubantes  tum  collocuti  sunt,  tenebris  circum- 
fusi,  stilo  non  adhibito  („erant  enim  tenebrae").  Cum  dies 
illuxisset,  itum  est  ad  conscribenda  ea,  quae  disputata  erant. 
Disertis  verbis  Augustinus  narrat,  tum  se,  quoad  posset  — 
cum  tabulae  dicta  non  excepissent  —  omnia  in  libri  partem 
contulisse.  De  Ord.  I,  26  „Atque  ibi  ut  potuimus  sane  diligen- 
ter,  (nam  et  recentes  res  erant,  et  quando  poterant  tam 
insignita  trium  studiosorum  memoriam  effugere?)  omnia 
nostrae  lucubrationis  opuscula  in  hanc  libelli  partem  con- 
tulimus".  Unde  denuo  concludo,  eum  alias  curare  solere,  ut 
libri  quam  optime  sermonem  habitum  referrent. 
„Res  et  sententiae"  certe  scribebantur  -). 


1)  Cf.  De  Ord.  I,  6. 

2)  Hic  convenit  paulisper  reverti  ad  id,  quod  supra  iam  cap.  II,  3 
diximus  de  dialogis  de  qu.  an.  et '  lil).  arb.  Ibi  monuimus,  ne  hi  Ciceronis 
more  mere  ficti  esse,  sed  fluxisse  e  sermonibus  vere  habitis  putarentur.  Quod 
idem  nunc  dicere  licet  de  dialogo  De  Magistro.  Conf.  IX,  1-4  Augustinus  de 
Adeodato  haec:  ,Est  liber  noster,  qui  inscribitur  „de  Magistro":  ipse  ibi 
mecum  loquitur.  tu  scis  illius  esse  sensa  omnia,  quae  inseruntur  ibi  ex 
persona  coUocutoris  mei,  cum  esset  in  annis  sedecim"  Istud  „sensa"  si  conferas 
cum  hac  locutione  (,,res  et  sententiae")  non  ita  multum  interesse  videbis. 

III,    3.      QUID   CEETE   MUTATUM   SIT. 

Verba  viri  docti  G.  Boissier  ')  „Ie  style,  la  composition,  la 
forme  enfin  sont  imites  de  Ciceron"  non  soliim  de  ipsius 
Augustini,  sed  etiam  de  ceterorum  sociorum  verbis  iure 
dicuntur.  Quare  puto  primam  Augustini  curam  fuisse,  quoties- 
cumque  libros  conscriberet,  ut  sociorum  verba  ad  iustas,  quas 
putabat,  sermonis  Latini  leges  accommodaret.  Neque  enim 
omnes  elegantioris  sermonis  tam  peritos  fuisse,  quam  eorum 
dicta,  qualia  in  libris  leguntur,  suadere  videntiu",  recte,  puto, 
arbitramur.  Alypii  sermonem  libenter  credimus  non  valde 
vituperabilem  fuisse.  De  adulescentibus,  Licentio  et  Trygetio, 
in  Africa  natis,  necdum  omni  eruditione  imbutis,  dubito, 
annon  idem  dici  possit,  etiamsi  artes  liberales  ab  ipso 
Augustino  tum  discerent.  Monnicae  vero  sermonem  „vitiis"  non 
caruisse,  ipse  filius  eius  significat  De  Ord.  II,  45  „Si  enim 
dicam  te  facile  ad  eum  sermonem  perventuram,  qui  locutionis 
et  linguae  vitio  careat,  profecto  mentiar".  Unam  vulgarem 
eius  locutionem  ne  in  libro  quidem  denotare  omisit:  D.  B.  V. 
16  „Isti  homines  ^)  inquit  caducarii  sunt",  quod  Augustinus 
sic  explicat:  „quo  nomine  vulgo  apud  nos  vocantur,  quos 
comitialis  morbus  subvertit".  Postridie  Navigius  liuius 
vocabuli  meminit,  dicens:  „  .  .  .  Academicum,  qui  hesterno 
sermone  vulgari  quidem  et  male  latino,  sed  aptissimo  sane, 
ut  mihi  videtur,  verbo  caducarius  nominatus  est"  ^). 


*)     Etudes  d'histoire  religieuse.  Revue  des  deux  Mondes  1888,  p.  62. 

2)  sc.  Academici. 

3)  Eiusdemmodi  fortasse  vocabulum  habemus  D.  B.  V.  8,  ubi  Monnicae 
verba  sunt  haec:  ,,  .  .  .  talibus  epulis  animus  pascitur,  id  est  theoriis  et 
cogitationibus  suis".  Quo  Graeco  vocabulo  („theoriis")  ipse  scriptor  nusquam 
in  his  libris  utitur.  Non  verisimile  est,  Monnicara  hoc  vocabulum  e  philo- 
sophis  desumpsisse,  nam  artium  rudis  erat  (Cf.  De  Ord.  II,  45).  Atqui  uotum 
est,  sermonem  plebeium,  imprimis  Africanum,  multa  de  Graecis  mutuatum  esse. 
Cf.    Sittl,    Die    lokalen    Verschiedenheiten    der    Lateinischen  Sprache  p.  117: 

Theo.  Dokkum  composiiit  librum  „De  constructionis  analy- 
ticae  vice  accusativi  cum  infinitivo  fungentis  usu  apud 
Augustinum"  ^).  Qui  deraonstravit  huius  constructionis  usum 
multo  frequentiorem  esse  in  posterioribus  Augustini  operibus 
quam  in  superioribus.  Quo  consilio  perscrutatus  est  ex  supe- 
rioribus  „libros,  quos  scripsit  contra  Academicos  et  de 
Beata  vita,  quia  in  iis  sibi  Ciceronem  maxime  exemplum 
proposuit"  (p.  7).  Ex  posterioribus  explorandos  sibi  elegit  libros 
de  Civitate  Dei,  Confessiones,  Epistulas.  Tabulas 
composuit  (p.  67),  e  quibus  apparet  ^multo  frequentius  con- 
structionem  analyticam  adhiberi  in  iis  libris,  quos  scripsit  post 
conversionem  ad  fidem  Christianam.  Xam  cum  in  prioribus 
ratio  sit  1 :  80  et  1  :  25,  in  posterioribus  haec  est:  C.  D.  1  :  18, 
Conf.  1  :  5,  Ep.  1:9.  Et  summa  summarum,  cum  sit  in 
prioribus  1  :  55,  in  posterioribus  est  1  :  llVs"- 

Quid  hoc  ad  nos? 

Loci,  quos  affert  vir  doctus  e  libris  C.  Ac.  et  D.  B.  V. 
scriptis,  novem  -)  sunt  numero.  Quinque  autem  verba  Augustini 
referunt,  reliqui  quattuor  sociorum.  Quodsi,  ut  Tho.  Dokkum, 
existimamus,  Augustinum  in  prioribus  scriptis  non  eadem,  qua 
in  posterioribus,  licentia  usum  esse,  quia  in  iis  usum  Ciceronia- 


„selbst  der  Prediger  .  .  .  konnte  es  in  Afrika  wagen  dem  Volke  zehnmal  so 
viele  griechische  WOrter  als  Cicero  seinen  Mitbtirgern  zu  bieten".  —  Cf. 
Livius  27,  11,  4:  „quos  androgynos  vulgus  .  .  .  appellat"  et  C.  Ac.  II,  7: 
„Philocalia  ista  vulgo  dicitur:  ne  contemnas  hoc  ex  vulgi  nomine" 
et  Ad.  Eegnier,  De  la  Latinite  des  Sermons  de  Saint  Augustin  p.  12  sqq. 

1)     Snecae  1900.  (Xumerorum,  velut  1  :  80,  secundus  ad  acc.  c.  inf.  spectat). 

-)  Tabulae  p.  67  novem  docent  eum  repperisse,  quorum  quinque  in  libris 
C.  Ac,  quattuor  in  libro  D.  B.  V.  —  Eadem  pag.  67  scriptor  ait:„.  .  .  in 
prioribus  quod  non  nisi  cum  conjunctivo  invenitur.''  Eecte  id  quidem,  si  libros 
C.  Ac.  et  D.  B.  V.  solos  spectes;  sed  De  Ord.  II,  3,  qui  liber  eodem  fere 
tempore  ortus  est,  exemplum  habet  indicativi:  «Videtur  mihi,  inquit,  quod 
et  in  hoc  mundo  si  qua  non  moventur,  cum  Deo  sunt". 

niSn  servare  studuerit  ^),  iure  conficimus,  Augustinum  sociorum 
sermonem  suo,  id  est  Ciceroniano,  quem  putabat,  accommoda- 
visse,  quoties  dialogos  in  librum  transferret.  Ideoque  et  illi  con- 
structione  analytica  perraro,  saepius  accusativo  c.  inf.  in  libris 
utuntur.  Alioquin  consentaneum  fuisset,  eos  constructionem 
analyticam,  quae  sermonis  cotidiani  et  vulgaris  proprium 
esse  exque  eo  in  scriptorum  sermonem  transiisse  putatur  ^), 
frequentius  usurpare. 

Ceterum  notandum  est  etiam  in  liis  scriptis,  quamvis 
Ciceroniano  stilo  similibus,  pleraque  occurrere  eorum,  quae 
Latini  sermonis  posterioris  propria  sunt,  a  classico,  qui  dicitur, 
sermone  abhorrent. 


1)  o.  1.  p.  68. 

2)  Cf.  o.  1.  p.  73.  sqq. 


IV.     QUANTUM  TEMPORIS  AD  COLLOQUENDUM 
SUMPTUM  SIT. 

Redeamus  ad  ea,  quae  supra  tractavimus  de  stilo  et  notario. 
Omnia  disputationum  verba  diligenter  in  tabulas  conferri  ibi 
diximus.  Quam  consuetudinem  cum  per  se  intellegimus  magni 
momenti  fuisse  ad  tardum  colloquiorum  progressum,  tum 
etiam  ipse  Augustinus  stili  usum  profuisse  suo  sive  stomacho  ^), 
sive  pectori  ^),  sive  pulmoni  ^)  et  impedivisse,  ne  nimis  celeriter 
loqueretur,  indicat  De  Ord.  I,  5:  „.  .  .adhibito  sane  stylo  .  .  . 
quod  videbam  conducere  valetudini  meae.  Cum  enim  non- 
nulla  loquendi  cura  detinerer,  nulla  inter  disputandum  irre- 
pebat  immoderata  contentio".  C.  Ac.  III,  15:  „.  .  .istum  stilum 
caussa  eiusdem  salutis  quasi  aurigam  moderatoremque 
sermonis  mei  esse  volui,  ne  concitatius  rapiar  animo,  quam 
cura  corporis  poscit .  .  ."  Conf.  IX,  4.  „.  .  .  pulmo  meus  .  .  . 
coeperat .  .  .  testari  se  saucium  vocemque  clariorem  produc- 
tioremve  recusare  .  .  ."  Lente  verba  pronuntiabantur.  C.  Ac. 
II,  25  legimus:  „.  .  .  Et  cum  duae  vix  horae  reliquae  forent . . ." 
Quae  continentur  postremis  huius  libri  paragraphis,  fluxerunt 
e  sermone  duarum  horarum,  licet  duas  vix  columnas  occupent. 
Ne  dimidiam  quidem  horam  consumunt,  si  quis  ea  lenta  voce 
recitat.    Manifestum   est,   non   stilum  solum  huius  rei  fuisse 


^)     De  Ord.  I,  33:   „ut  meo  stomacho  parcerem". 

2)     C.    Ac.    I,    3;    D.    B.    V.    5    „pectoris  dolor".  Solil.  I,  26  „Morbus  iste 
pectoris  tui". 

^)     Conf.  IX,  4:   „labori  nimio  puhno  meus  cedere  coeperat". 

causam,  sed  etiam  eos,  qui  loquebantur,  tempus  identidem  ad 
excogitandum  satis  longum  sibi  sumpsisse.  Quod  minime 
mirum  est,  praesertim  in  adulescentibus  Trygetio  et  Licentio, 
ut  qui  bene  novissent,  omnia  digna  esse  debere,  quae  scri- 
berentur  eoque  cum  cautione  esse  proferenda. 

Ipsi  Augustino  oratio  facilior  erat.  Nam  cum  bis  ille  solus, 
ceteris  tacentibus,  continua  oratione  usus  sit,  quinquies  vel 
sexies  tantum,  quantum  illis  duobus  horis  dictum  erat,  ipse 
pronuntiavit  et  utraque  oratio  occupavit  eam  diei  partem, 
quae  inter  prandium  fere  et  solis  occasum  concludebatur. 
Prior  continetur  C.  Ac.  III,  15 — 45,  altera  De  ord.  II,  24 — 54. 
Hae  duae,  paulo  post  prandium,  id  est  post  meridiem  ^), 
coeptae,  initio  noctis  ^)  finitae  sunt. 


^)     C.  Ac.  III,  6   „.  .  .  pomeridianis  horis  rediemus  .  .  ." 
2)     C.    Ac.    III,    44.   „.  .  .  lucema  illata  .  .  ."  De  ord.  II,  54.   „.  .  .  cum  iam 
nocturnum  lumen  fuisset  illatum"'. 


V.    QUO  ORDINE  DISPUTATIONES  HABITAE  SINT. 

Va.     QUID  CONSTET  DE  ORDINE. 
V«,    1.    QUOTIES   ALIQUOT   CONTINUIS   DIEBUS   DISPUTAVERINT. 

Liber  C.  Ac.  I,  cuius  sermones  satis  certe  constat  primos 
esse  habitos,  colloquia  continet  trium  dierum  eorumque 
continuorum. 

a.  5 — 10. 

cf.  11.  „Postridie  autem  .  .  ." 

b.  11—15. 

cf.  16.  „Deinde  mox  ut  illuxit .  .  ."  et  ibid.  „Heri  postu- 
lasti ..." 

c.  16—25. 

Post  illos  libri  I  C.  Ac.  dialogos  aliquod  tempus  quievemnt. 
Cf.  C.  Ac.  II,  10.  „Post  pristinum  sermonem,  quem  in  primum 
librum  contulimus,  septem  fere  diebus  a  disputando  fuimus 
otiosi  ..." 

Librorum  II  et  III  disputationes  habitae  sunt  tribus  continuis 

diebus. 

a.  II  10—24. 

cf.  II,  25.  „Postridie  autem  .  .  ." 

h.  II  25—30. 

cf.  III,  6.  „.  .  .  hesterno  die  .  .  ." 
c.  III,  1—45. 

De  beata  vita  disputatum  est  tribus  continuis  diebus. 
a.  7—16. 

cf.  17.  „Postridie  autem  .  .  ." 
h.  17—22. 

cf.  22.  „cjuare  peto,  ne  fastidio  vobis  sit  ad  istam  mensam 
cras  etiam  convenire". 
c.  23—36. 

De    Ordine   lib.   I   continet   duorum    continuorum   dierum 
colloquia. 
a.  6—26. 

cf.  27.  „Deinde  postridie  .  . ." 
h.  27—33. 

De  Ordine  liber  II  unius  diei  disputationem  continet,  non 
statim  secutam  libri  I  disputationes;  cf.  II,  1  „Interpositis 
deinde  pauculis  diebus  ..." 

Quater  igitur  per  continuam  seriem  dierum  collocuti  sunt. 
Accedit  unus  dies  singularis. 

Haec  explanantur  apud  Lenain  de  Tillemont  ^),  in  Vita 
Benedictinorum  ^),  quos  omnes  posteriores  secuti  sunt. 

Fusius  etiam  ea  exposuit  Ohlmann '),  qui  nonnullorum 
errores  correxit. 

Ya,   2.    QUAXDO   QUAEQUE   DIERUM   SERIES   FUERIT. 

I.  lam  diximus  primam  seriem  fuisse  eam,  cuius  disputa- 
tiones  in  lib.  I  C.  Ac.  fluxerunt.  Cf.  C.  Ac.  I,  4.  „Pauculis 
igitur  diebus  transactis  .  .  ."  Quod  idem  eo  affirmatur, 
quod  in  omnibus  reliquis  sermonibus  haec  Academicornm 
quaestio  significatur. 


1)  M^moires  Tome  XIII,  Art.  XXXVI— XLIII.  Note  V. 

2)  II,  VIII,  3-10. 

3)  o.  1.  p.   17—27. 

11.    Pro   certo  affirraare  licet,  disputationes  D.  B.  V.  fuisse 

idibus  Novembribus  et  duobus,  qui  sequebantur,  diebus. 

Cf.  D.  B.  V.  6.  „Idibus  Novembris  .  .  ." 
III.    Porro  constat,  libri  De.  Ord.  II  disputationem  fuisse  post 

serraones  D.  B.  V. 

Cf.    De   Ord.   II,   20.    „ .  .  .   in   sermone   illo,  quera  die 

natali   tuo   iocondissimum   habuimus."   Tunc   igitur   de 

beata  vita  iam  disputatum  erat. 
IV.     Nec  minus  certum  est,  eiusdem  libri  De  ord.  II  disputa- 

tionem   iiabitam   esse   post   eam,   quae  libro  III  C.  Ac. 

continetur.   Nam   De  Ord.  II,  -43  locus  de  Proteo  ex  III 

libro   C.   Ac.   laudatur.   Et  quoniam  liber  II  et  liber  III 

C.  Ac.  uno  tenore,  nullo  interraisso  die  disputati  sunt, 

utriusque  serraones  antecesserunt  serraones  libri  II  De  Ord. 

Priraa  igitur  series  fuit  ea,  ex  cuius  sermonibus  liber  I 

C.  Ac.  fluxit. 

Ultimus   dies   fuit  is,   cuius   sermones  in  librum  II  De 

Ord.  congesti  sunt. 

Inter  ea  reliqua  sunt  interponenda. 

Haec  quoque  reperias  apud  Lenain  de  Tillemont  ~),  apud 

Benedictinos  ^),  apud  Ohlraann  ^). 

Yb.     SINTNE  INTER  DISPUTATIONES  DE  ACADEMICIS 
ALIAE  INTERPONENDAE. 

Yb,    1.    QUAE   SENTENTIA  ADHUC   VIGUERIT. 

Coraraunis  oranium  virorum  doctorura  est  sententia,  dispu- 
tationes  libri  D.  B.  V.  et  libri  I  De  Ord.  habitas  esse  ante 
eas,  quas  libri  II  et  III  C.  Ac.  coraplectuntur. 


')     1.  ].  et  in  praefationibus  ad  singulos  libellos. 
2)     1.  1. 

Meum  est  consilium  probare,  nullam  earum,  quae  servatae 
sunt,  disputationum  inter  Academicas  intercessisse; 
itaque  primum  has  ad  finem  perductas,  dein  ceteras  secutas  esse. 

Eadem  fere  omnibus  in  hac  quaestione  fuit  ratio.  Maxime 
idoneus  mihi  videtur,  quem  exscribam,  Lenain  de  Tillemont '). 

^Quand  S.  Augustin  dit  dans  le  second  livre^)  contre  les 
Academiciens,  que  lui  et  ses  amis  avoient  este  environ  sept 
jours  sans  faire  de  conference  depuis  celle  qui  faisoit  le 
premier  livre  de  cet  ouvrage,  [il  veut  seulement  dire  qu'ils 
n'en  avoient  point  fait  sur  le  mesme  sujet  des  Academiciens]. 
II  est  certain  que  la  maniere  dont  il  s'exprime  en  cet  endroit, 
porte  a  croire  qu'ils  n'en  avoient  point  fait  dutout.  [Mais 
d'autre  part  que  repondre  a  ce  qu'il  dit],  qu'il  a  fait  le  livre 
De  la-  vie  bienheureuse  non  post  libros  de  Academicis,  sed 
inter  illos?  ^)  [Et  il  est  visible  qu'il  ne  Tentend  pas  du  temps, 
ou  il  pouvoit  avoir  compose  ces  ouvrages  a  son  loisir,  mais 
du  temps  ou  se  firent  les  conferences  qui  les  composent]. 
Celles  qui  font  le  2  et  le  3^  contre  les  Academiciens,  ont 
este  faites  en  trois  jours  consecutifs  sans  aucune  intermission. 
[II  faut  donc  necessairement  que  celles  qui  font  le  sujet  du 
livre  De  la  vie  bienheureuse,  aient  este  tenues  dans  les  7 
jours  d'intermission  entre  le  premier  et  le  second],  il  dit  de 
mesme  qu'il  a  fait  les  deux  livres  de  TOrdre,  inter  illos  qui 
de  Academicis  scripti  sunt;  [ce  qu'il  faut  entendre  au  moins 
du  premier],  qui  contient  encore  les  entretiens  de  deux  jours 
consecutifs:  Car  le  second  qui  est  fait  quelques  jours  apres 
peut  avoir  suivi  tous  les  trois  des  Academiciens. 

[Cette   suite   se    voit   encore  par  ces  ecrits  mesmes.].   Car 


')     o.    1.  Note  V.  Nondum  expioratum  habeo,  quare  Tillemont  modo  totas 
sententias,  modo  sententiarum  partes  uncis  incluserit. 

2)  C.  Ac.  II,  IV,  10. 

3)  Retr.  I,  II. 

dans  celui  De  la  vie  bienlieureuse,  S.  Augustin  dit  que  ce 
que  l'on  y  traitoit,  terminoit  la  dispute  qu'ils  avoient  entreprise 
touchant  les  Academiciens  ^) ;  et  Licent  y  prend  partout  le 
parti  de  ces  philosophes,  [comme  dans  les  livres  faits  contre 
eux].  Dans  celui  de  rOrdre-)  Trigece  s'ecrie:  Enfin  Licent 
qui  defendoit  avec  tant  d'ardeur  les  Academiciens,  n'est  plus 
Academicien.  Alype  estoit  absent  lorsque  le  Saint  fit  les 
deux  premieres  conferences  sur  Tordre,  mais  revint  peu  de 
jours  apres.  II  n'est  point  nomme  non  plus  entre  les  personnes 
qui  eurent  part  a  celles  De  la  vie  bienheureuse;  et  il  est 
marque  expressement  qu'il  n'y  estoit  pas.  [Cela  s'accorde 
parfaitement  avec  ce  que  nous  voyons],  qu'  Alype  avoit  quitte 
la  premiere  conference  sur  les  Academiciens  pour  aller  a 
Milan,  et  estoit  revenu  pour  celle  qui  fait  le  second  livre: 
[De  sorte  que  je  ne  sQay]  si  le  Saint  en  disant  qu'  ils  avoient 
este  sept  jours  a  disputando  ociosi,  [ne  voudroit  point  mar- 
quer  non  seulement  qu'on  n'avoit  point  repris  la  matiere  des 
Academiciens,  mais  encore  qu'on  n'avoit  rien  fait  avec  Saint 
Alype,  qui  estoit  proprement  le  seul  capable  d'examiner  les 
difficultez  avec  S.  Augustin,  Neanmoins  des  trois  conferences 
qui  entrent  dans  le  premier  livre  contre  les  Academiciens, 
Saint  Alype  n'avoit  este  qu'  a  la  premiere,  et  encore  au 
commencement]. 

Le  livre  De  la  vie  bienheureuse  contient  les  conferences 
de  trois  jours,  dont  le  premier  est  celui  de  la  naissance  du 
Saint,  c'est  a  dire  le  13  de  novembre,  et  les  deux  suivans, 
par  consequent  le  14  et  le  15,  Les  deux  conferences  du  premier 
livre  de  TOrdre,  ne  peuvent  donc  estre  mises  plustost  que 
le  16  et  le  17.  Ainsi  des  sept  jours  qu'  il  faut  mettre  entre 


1)  D.  B.  V.  1.3 — 15.  Cf.  meae  disputationis  cap.  Vb,  3. 

2)  De  Ord.  I,  IV,  10. 

le  premier  et  le  second  livre  contre  les  Academiciens,  en 
voila  cinq  d'occupez.  II  faut  donc  mettre  les  trois  conferences, 
qui  forment  le  premier  livre,  le  9,  10,  et  11,  ou  un  jour  plus- 
tard,  et  la  4e  le  19  ou  le  20.  Le  dimanche  tomboit  le  15, 
Tun  des  jours  ou  Ton  confera  sur  la  vie  iieureuse:  mais  on 
n'en  parla  tous  les  trois  jours  que  Tapresdisnee.  Le  22  auquel 
les  conferences  sur  les  Academiciens  finirent,  si  elles  n'avoient 
commence  que  le  10,  estoit  aussi  le  dimanche:  [et  cette 
derniere  conference]  qui  ne  finit  que  le  soir,  avoit  commence 
des  le  matin.  [Ainsi  il  est  moins  embarassant  de  la  mettre 
le  samedi  21  et  la  premiere  par  consequent  des  le  9  novembre]." 
Videmus  virum  doctum  sibi  persuasisse,  sermones  libri 
D.  B.  V.  et  De  Ord.  I  post  Ubri  I  C.  Ac,  ante  Ubrorum  II 
et  III  C.  Ac.  sermones  habitos  esse.  Quin  etiam  singulas  dis- 
putationes  singulis  mensis  Xovembris  diebus  attribuit,  ita 
ut  assignaverit  disputationes 

iibri  I.  C.  Ac.  diebus  IX,  X,  XI, 

hbri  D.  B.  V.  „       XIII,  XIV,  XV, 

libri  I  De  Ord.  „       XVI,  XVII, 

librorum  II  et  III  C.  Ac.       „       XVIIII,  XX,  XXI. 
Ohlmanno  eadem  digerendi  ratio  placuit  nisi  quod  librorum 
C.  Ac.  sermones  diebus  X,  XI,  XII,  XX,  XXI,  XXII  attribuit, 
id  quod  Tillemont  propter  dies- dominicos  improbaverat.  Nec 
Benedictinorum  sententia  multum  discrepat. 
lam  singula  argumenta  refutem. 

Wb,    2.    DE   TESTIMONIIS   RETRACTATIONUM. 

Lenain  de  Tillemont,  Benedictini,  Ohlmann  omnes  ad 
ordinem  disputationum  statuendum  afferunt  e  Retractationibus 
eos  locos,  qui  ad  haec  opera  pertinent: 

Retr.  I,  I.  „  .  .  .  contra  Academicos  vel  de  Academicis 
primum  scripsi  .  .  .". 

Retr.  I,  II.  „Libriim  de  beata  vita  non  post  libros  de  Aca- 
demicis,  sed  inter  illos  ut  scriberem,  contigit". 

Retr.  I,  III.  „Per  idem  tempus  inter  illos,  qui  de  Academicis 
scripti  sunt,  duos  etiam  libros  de  ordine  scripsi .  .  .". 

Quibus  nisi  disputationum  ordinem  constituerunt. 

Disputationes  libri  D.  B.  V.  et  libri  I  De  Ord.  inseruerunt 
inter  eas,  quae  libro  I  C.  Ac.  et  eas,  quae  libris  II  et  III  C. 
Ac.  continentur,  nisi,  ut  dixi,  Retractationum  testimoniis. 

Sed  hi  Rectractationum  loci  per  se  nullius  pretii  simt  in  hac 
quidem  quaestione,  cum  in  iis  identidem  legamus:  „scripsi". 
Quod  non  idem  est  ac:  „disputavimus".  lam  antea  indicavi, 
sermones  prius  tabulis  a  notario  (non  ab  ipso  Augustino) 
mandari,  unde  postea  in  librum  sive  libros  transferri  ab 
Augustino  solitos  esse.  Potest  igitur  fieri,  ut  disputatio 
quaedam  habita  ante  aliam,  sed  post  eam  in  librum  relata 
sit.  Quare  his  locis  argumentandi  vis  nulla  inest,  nisi  certo 
scimus  verbo,  quod  est  „scribere",  latiore  sensu  Augustinum 
esse  usum,  ita  ut  eo  primum  dialogorum  ortum,  id  est  dis- 
putationem,  significare  voluerit.  Id  quod  nullo  loco  stabilitur. 

Quaestio  igitur  dividenda  est  in  has  duas  quaestiones: 

1.  Quo  ordine  disputatum  sit. 

2.  Quo  ordine  libri  conscripti  sint. 

Alibi  in  hoc  libello  in  ordinem  scriptorum  librorum, 
ut  poterimus,  inquiremus. 

Etiamsi  quis  colloquiorum  ordinem,  quem  ceteri  consti- 
tuerunt,  servare  velit,  tamen  necesse  est  concedat,  haec 
Retractationum  verba  ad  scribendi  edendivi,  non  ad  sermoci- 
nandi  ordinem  spectare. 

Immo  ea  quae  hucusque  viguit  interpretatio  sibi  ipsa 
repugnat.   Hoc   enim  superiorum  interpretationi  obstat,  quod 

viri  docti  coguntur  propter  tertium  Retractationum  caput 
Augustinura  magnae  neglegentiae  accusare.  Nam  cum  ipsi 
putent,  unius  tantum  De  Ord.  libri  dialogos  ante  dispu- 
tationes  librorum  II  et  IH  C.  Ac.  liabitos  esse  et  cum  certum 
immotumque  sit,  disputationem  libri  II  De  Ord.  omnium 
postremam  fuisse  ^),  in  Retractationibus  legunt,  duos  libros 
interim  scriptos  esse.  Retr.  I,  III  „Peridemtempusinterillosqui 
de  Academicis  scripti  sunt,  duos  etiam  libros  De  Ordine 
scripsi".  Tillemont  annotat  haec:  „ce  qu'  il  faut  entendre  au 
moins  du  premier"..  Ohlmann  o.  1.  p.  19  „Post  librum  de 
Ord.  I,  ante  c.  Ac.  II  etiam  librum  de  Ord.  II  compositum 
esse  Augustinus  quidem  ipse  indicavisse  videtur  Retr.  I,  3,  1, 
sed  cum  locus  c.  Acad.  III,  11  commemoretur  in  libro  De 
Ord.  II,  43  'Hunc  vero  totis  viribus  comprehendit,  qui  iam 
universae  veritatis  index  futurus,  ille,  cuius  mentionera  fecit 
Alypius,  cura  de  Academicis  quaereremus,  quasi  Proteus  in 
raanibus  erat',  librura  de  Ord.  II  post  hbrum  c.  Acad.  III 
scriptum  esse  -)  concludas  oportet  atque  ambigua  esse  verba 
illa  Retr.  I,  3,  cum  quae  de  libro  tantum  De  Ord.  I  dicenda 
erant,  de  utroque  ibi  dicta  esse  videantur". 

Coraica  quaedara  vis  inest  Benedictinorum  verbis  Vit.  II, 
VIII,  4.  „Per  id  enim  teraporis,  priusquam  libros  de  Acade- 
micis  absolvisset  .  .  .  coraposuit .  .  .  duos  etiara  libros 
D  e  0  r  d i  n  e ,  hoc  est  priorem  .  .  .". 

Etiara  sagacissimura  virura  Tillemont  non  fugit  altera  illa 
verbi,  quod  est  „scripsi",  interpretatio.  Dicit  enim:  „Et  il  est 
visible  qu'  il  ne  Tentend  pas  du  teraps  ou  il  pouvoit  avoir 
conpose  ces  ouvrages  a  son  loisir,  raais  du  teraps  ou  se  firent 
les   conferences   qui   les  composent".   Sed  oportet  consentias 


')     cf.  buius  libri  p.   81    (IV). 

2)     Debuerat  ad  tempus  disputandi  eum  q^uoque  locum  referre,  ad  tempus 
scribendi  non  item. 

per  meram  negationem  nihil  probari.  Itaqiie  videtur,  quia  ei 
talis  interpretatio  molesta  erat,  eam  reiecisse. 

Yb,   3.   DE   ALYPII  PROFECTIONE. 

Cum  semel  viris  doctis  persuasum  esset,  sermones  D.  B.  V. 
et  De  Ord.  I  fuisse  ante  eos,  qui  libris  II  et  III  C.  Ac.  leguntur, 
invenerunt  alia  insuper  argumenta,  quibus  niterentur.  Huic 
proposito  servivit  Alypii  profectio  in  urbem. 

lam  agamus  de  Alypio  absente. 

C.  Ac.  I,  8.  Alypius,  paucis  verbis  dictis,  in  urbem  pro- 
ficiscitur.   Ceteris  liuius  libri  sermonibus  non  interest. 

C.  Ac.  II  et  III.  Rursus  adest. 

D.  B.  V.  Abest. 
De  Ord.  I.  Abest. 
De  Ord.  II.  Adest. 

Quo  factum  est,  ut  viri  docti  ratiocinati  sint  hoc  fere 
modo:  „Si  disputationes  libri  D.  B.  V.  et  libri  De  Ord.  I  habitae 
sunt  post  eas,  quae  libro  I  C.  Ac.  perscriptae  sunt  ^)  et  ante 
eas,  quae  leguntur  libris  C.  Ac.  II  et  III,  optime  quadrat 
Alypii  absentia.  Nam  C.  Ac.  I  profectus  est;  eo  absente  dialogi 
librorum  C.  Ac.  I,  D.  B.  V.,  De  Ord.  I  secuti  sunt.  Post  eius 
reditum  denique  librorum  C.  Ac.  II  et  III  et  De  Ord.  II 
sermones  ponendi  sunt". 

Satis  certa  et  stabilis  haec  ratiocinatio  videtur  esse;  neque 
tamen  ab  infirmatione  tuta  est.  Faciamus  nullam  earum, 
quas  novimus,  disputationum  intercessisse  inter  duas  Acade- 
micae  quaestionis  partes:  nihil  impedit  Alypius  absens,  quippe 
qui  bis  abesse  potaerit,  primum  post  initium  primae  contra 
Academicos  disputationis,  iterum  post  ultimam  contra  eosdem 


1)     Eorum    verba    ita  referimus,    tamquam    si  diligenter  distinxissent,  quid 
interesset  inter  loqui  et  scribere. 

disputationem.  Quod  si  verum  est,  ordinem  statuere  licethunc: 
C.  Ac.  I.  Alypius  proficiscitur. 

C.  Ac.  II  et  III.  Alypius,  interim  reversus,  adest. 
lam  iterum  proficiscitur. 

D.  B.  V.  De  Ord.  I.  Abest. 

De  ord.  IL  Interim  denuo  reversus,  adest. 

Operae  pretium  est  diligentius  attendere,  quemadmodum 
in  libro  D.  B.  V.  de  Alypio  absente  socii  relicti  loquantur. 
Huius  disputationis  Alypius  particeps  non  est.  Quamquam 
eius  nomen  et  auctoritas,  cum  ipse  absit,  valde  multum 
valet,  simul  atque  amicorum  animi  contra  Academicos  denuo 
et  subito  incaluerunt.  Augustinus  in  Academicos  violentum 
impetuni  facit,  quem  ipse  sustineri  non  posse  putat,  Licentius, 
Academicorem  defensor,  evitat,  dicens  exspectare  se  velle, 
dum  auxilio  veniat  socius  Alypius,  qui  tum  aberat.  D.  B.  V. 
14:  „Tum  ego  ita  rem  proposui:  Si  manifestum  est,  inquam, 
beatum  non  esse,  qui  quod  vult  non  habet,  quod  paulo  ante 
ratio  demonstravit,  nemo  autem  quaerit  quod  invenire  non 
vult,  et  quaerunt  illi  semper  veritatem,  volunt  ergo  invenire , 
volunt  igitur  habere  inventionem  veritatis.  At  non  inveniunt; 
sequitur  eos  non  habere  quod  volunt;  et  ex  eo  sequitur  etiam 
eos  beatos  non  esse.  At  nemo  sapiens,  nisi  beatus:  sapiens 
igitur  Academicus  non  est". 

Licentius  caute  respondet,  se  defensionem  ad  Alypi  adventum 
differre.  Ille  igitur  Alypium  defensorem  Academicomm  et 
putat  et  dicit.  Et  revera  Alypius  eorum  patronus  fuit,  sed  — 
id  quod  alicuius  momenti  est  —  in  libro  I  C.  Ac.  eos  non 
tuetur,  sed  libris  II  C.  Ac.  et  III;  C.  Ac.  I  bis  ^)  brevissime 
locutus  est  neutroque  loco  quicquam  pro  Academicis  dixit. 
Ne  coUocutus  est  quidem  cum  ceteris  ita  ut  sententiam  suam 

1)     C.  Ac.  I,  5  ;  I.  8. 

promeret:  arbitri  tantum  partes  ^)  suscepit  et,  antequam  dis- 
putatio  certo  alveo  fluxit,  in  urbem  profectus  est.  C.  Ac.  11 
et  III  patroni  partes  pro  Academicis  sustinuit.  Ergo  dicas, 
de  beata  vita  actum  esse  post  dialogos  librorum  11  et  III  C. 
Ac.  habitos. 

Hic  obici  potest,  Alypium  non  usque  ad  finem  Academicos 
defendisse;  quin  eum  in  libro  III  se  ab  Augustino  victum 
esse  confiteri.  Monendum  tamen  est,  haudquaquam  adules- 
centes  eodem  loco  Augustinum  victorem  putare.  Intenti 
exspectant  refutationem  atque  etiamnunc  Alypium  pro  apto 
Academicorum  patrono  habent,  sive  simulato  sive  vero.  Cf. 
C.  Ac.  III  44:  „.  .  .  tamen  illi  adolescentes  intentissime  exspec- 
tabant,  utrum  Alypius  vel  alio  die  se  responsurum  esse  pro- 
mitteret",  ib.  45.  „Hic  ego,  cum  illi  puerili  quodam  studio, 
quod  Alypius  responsurus  non  videbatur,  quasi  fraudatos 
vultu  se  ostenderent .  .  .". 

Sedenim  faciamus,  prius  de  B.  V.  disputatum  esse,  postea 
rursus  de  Academicis  (lib.  II  et  III);  nonne  veri  simile 
putes  esse,  novum  et  grave  argumentum  in  instauranda  lite 
amplia,ta  confestim  promi?  At  nullo  loco  in  libris  II  et  III 
C.  Ac.  attingitur! 

V&,    4.     NO^TNULLA    FACILIUS    EXPLICARI,    SI   ORDINEM   INVERTERIS. 

Quin  inveniuntur  nonnulla,  quae  melius  explicentur,  si 
disputationem  De  Beata  Vita  post  sermones  librorum  II  et  III 
C.  Ac.  habitam  esse  putes. 

a.  De  Ord.  II,  1  Augustinus  narrat,  se  post  dialogum  D.  B.  V. 
consilium  cepisse,  ut  in  posterum  Monnicam  matrem  sermo- 
num  sociam  assumeret.  „Xobiscum  erat  etiam  mater  nostra, 

1)     C.  Ac.  L  8. 

cuius  ingenium,  atque  in  res  divinas  inflammatum  animum, 
cum  antea  convictu  diurno  et  diligenti  consideratione  per- 
spexeram,  tum  vero  in  quadam  disputatione  non  parvae  rei, 
quam  die  natali  meo  cum  convivis  habui,  atque  in  libellum 
contuli,  tanta  miiii  mens  eius  apparuerat,  ut  nihil  aptius 
verae  philosophiae  videretur.  Itaque  institueram,  cum  abun- 
daret  otio,  ut  colloquio  nostro  non  deesset".  At  colloquiis 
iibrorum  II  et  III  C.  Ac.  non  interest,  quamquam  ea,  quae 
his  libris  continentur,  post  dialogum  D.  B.  V.  tractata  esse 
vulgo  putantur. 
b.   C.   Ac.   II,    10   legimus   Licentium  post  dialogos  libri  I 

C.  Ac.  fastidiosum  factum  esse  philosophiae  et  vix  vitupera- 
tione  Augustini  adduci  potuisse,  ut  Academicorum  quaestionem 
iterum  aggrederetur  ^).  In  libris  D.  B.  V.  et  De  Ord.  I,  etsi 
putantur  inter  dialogos  libri  I  et  libri  II  C.  Ac.  ponendi  esse, 
frustra  eius  fastidii  vestigia  quaeras.  Nam  De  Ord.  I,  21  sq. 
ex  animo  valere  iubet  poeticam:  ^PuIchrior  est  philosophia, 
fateor,  quam  Thisbe,  quam  Pyramus  .  .  .  .".  Quin  etiam  ab 
Augustino  instigatur,  ne  poeticam  nimis  deserat,  modo 
serviat    philosophiae    poeta.    Ibi   igitur,   nec   magis   in   libro 

D.  B.  V.,  iure  philosophiae  fastidiosus  non  dicitur  neque  is,  qui 
„tandeni"  ad  retractandam  Academicam  quaestionem  adducatur. 

In  maiore  est  culpa  libris  C.  Ac.  II  et  III,  cum  C.  Ac.  III, 
7  id  tempus,  quod  ad  prandium  sumendum  interponitur, 
statim  arripiat  ad  yersus  fingendos:  „Et  cum  redissemus 
invenimus  Licentium,  cui  nunquam  sitienti  Helicon  sub- 
venisset,  excogitandis  versibus  inhiantem."  Facilior  igitur 
ratio  est,  si  ad  hunc  modum  Licenti  animi  statum  enarres: 
eum  primo  philosophiam  adamavisse,  ut  alacriter  Academicos 
in  libro  I  defenderet;  eum  per  septem  illos  dies,  quos  otiosi  a 


')     Locum  exscribain  in  calce  paginae. 

dispiitando  degerunt,  Vergilio  legendo  ^)  in  poeticam  declinasse 
necdum  plane  ad  pliilosophiae  amorem  revertisse  in  libris  II 
et  III  C.  Ac,  deinde  libro  I  De  Ord.  se  in  melius  mutavisse, 
libro  D.  B.  V.  et  De  Ord.  II  penitus  a  nimio  poeticae  amore 
ad  sanitatem  reductum  fuisse  -).  Itaque  Licenti  poetica  nostro 
ordini  favet,  superiorum  ordini  non  item. 

c.  Quisquis  legerit  ea,  quae  De  Ord.  II,  1  de  Alypii  adventu 
dicuntur,  commovebitur,  ut  —  dummodo  ea  sola  spectet  — 
non  prius  de  Academicis  sed  statim  de  ordine  disputationem 
peractam  esse  credat.  „Interpositis  deinde  pauculis  diebus  venit 
Alypius,  et  exorto  sole  clarissimo,  invitavit  caeli  nitor,  et 
quantum  in  illis  locis  hyeme  poterat,  blanda  temperies  in 
pratum  descendere,  quo  saepius  et  familiarius  utebamur". 
Ibi  confestim  de  Ordine  rursus  agere  instituerunt,  Academi- 
corum  nulla  mentione  facta. 

d.  Supra  Yb,  3  iam  indicavi,  D.  B.  V.  13—15  magnum 
illud  contra  Academicos  inventum  a  Licentio  ad  Alypi 
adventum  esse  reservatum;  quare  recte  nos  mirari,  cur  novi 
huius  argumenti  nullus  in  disputationibus  librorum  C.  Ac.  II 
et  III  usus  fuerit.  Nihil  mirum,  si  tum  totam  de  Academicis 
quaestionem  iam  absolutam  fuisseputamus. 

e.  Etiam  cap.  Yb  5  et  V&  8  aliquid  afferunt. 


1)  Locus  aptus  est,  qui  plene  adscribatur.  C.  Ac.  II,  10.  „Post  pristinum 
sermonem,  quem  in  piimum  librum  contulimus,  septem  fere  diebus  a  dispu- 
tando  fuimus  otiosi,  cum  tres  tantum  Virgilii  libros  post  primura  recenseremus, 
atque  ut  in  tempore  congruere  videbatur,  tractaremus.  Quo  tamen  opere 
Licentius  in  pooticae  studium  sic  inflammatus  est,  ut  aliquantum  mihi  etiam 
reprimendus  videretur.  lam  enim  ab  hac  intentione  ad  nullam  se  rem  devocari 
libenter  ferebat.  Tandem  tamen  ad  retractandam  quam  distuleramus  de 
Academicis  quaestionem,  cum  a  me,  quantum  potui  lumen  philosophiae 
laudaretur,  non  invitus  accessif. 

-)  lam  hic  moneo,  eandem  rationem  valere  ad  libri  De  Ord.  I  disputationes 
ante  sermones  D.  B.  V.  ponendas.  De  qua  re  infra  plura  dicturus  sum. 
Quamquam  pro  adulescentis  animi  inconstantia  nimis  id  urgere  nohm. 

Yb,   5.      DE    „SEPTEM   DIEBUS", 

lam  supra  ^)  significavimus,  Tillemont,  Benedictinos,  Ohl- 
mann  putavisse,  disputationes  D.  B.  V.  et  De  Ord.  libri  I  iiabi- 
tas  esse  iis  septem  diebus,  quibus  Augustinus  C.  Ac.  11,  10 
se  otiosum  a  disputando  fuisse  dicit.  Itaque  cum  constaret, 
disputationes  de  B.  V.  tridui,  De  Ord.  I  bidui  spatium  occu- 
pavisse,  dubitaverunt,  ubi  duo,  qui  restarent,  dies  ponendi 
essent.  Quam  quaestionem  solvisse  se  putat  Ohlmann  ^),  cum 
affert  verba  De  Ord.  II,  1:  „Interpositis  deinde  pauculis  diebus 
venit  Alypius".    Nam,   cum   ei,   sicut   ceteris,  disputatio  de 

B.  V.  ante  duos  libri  I  De  Ord.  sermones  habita  videretur,  — 
id  quod  infra  aliter  se  habere  demonstrare  conabor  —  hoc 
fere  modo  ratiocinatus  est:  „E  septem  diebus  triduum  con- 
sumptum  est  in  dialogis  D.  B.  V.;  pauculis  diebus  post  dialogos 
libri  I  De  Ord.,  qui  bidui  spatium  occupant,  venit  Alypius, 
qui  post  ultimam  libri  I  C.  Ac.  disputationem  per  septem 
dies  afuerat;  sequitur,  ut  libri  I  De  Ord.  sermones  statim 
secuti  sint  post  sermones  D.  B.  V.,  dies  autem  interpositi 
duo  numero  fuerint". 

Sed  iam  observemus,  quomodo  ipse  Aagustinus  septem 
illos  dies  post  colloquia  C.  Ac.  I  se  cum  suis  degisse  narret. 

C.  Ac.  II.  10  „Post  pristinum  sermonem,  quem  in  primum 
librum  contuUmus,  septem  fere  diebus  a  disputando  fuimus 
otiosi,  cum  tres  tantum  Virgilii  libros  post  primum  ^)  recen- 
seremus . . .". 

Magis  perspicua  vix  cogitari  possunt.  Xam  haec  verba  nihil 
aliud  significant  nisi  hoc:  „Non  disputavimus,  sed  Vergilium 


1)  Cap.  V  init. 

2)  pag.  21  o.  h 

3)  Primum  videlicet  librura  iam  ante  cum  suis  legerat.  Cf.  C.  Ac.  I,  15 
„diesqu6  pene  totus  cum  in  rebus  rusticis  ordinandis,  tum  in  recensione  primi 
libri  Virgilii  peractus  fuit". 

tantum  legimus".  Vergilium  eum  nominasse,  de  disputatio- 
nibus  tacuisse,  veri  simile  non  est. 

Neque  ipsos  viros  doctos  haec  difficultas  latuit.  Audias, 
quaeso,   Ohlmannum^):    „Offendunt   quae   Augustinus   refert 

C.  Ac.  11,  10:  Post  pristinum  sermonem  etc ;  etenim  post 

sermones,  quos  in  primum  C.  Ac.  librum  contulit  atque  ante 
disputationes  libri  C.  Ac.  II,  non  otiosos  eos  fuisse,  sed 
quae  in  libris  de  vit.  b.  et  de  Ord.  I  continentur,  eos  disse- 
ruisse  supra  statuimus  ^)".  Necnon  Tillemont^):  „11  est  certain, 
que  la  maniere,  dont  il  s'exprime  en  cet  endroit  porte  a 
croire  qu'ils  n'en  avoient  point  fait  dutout". 

Yb,    6.      QUOD   ARGUMEXTUM   SOLUM   RESTET. 

Unus,  qui  relinquitur,  locus  est  C.  Ac.  III,  43:  „Sed  cum 
tricesimum  et  tertiam  aetatis  annum  agam " 

Satis  haec  verba  viros  doctos  adiuvant.  Nam  nihil  aliud 
significant  nisi:  „cum  triginta  duos  annos  exegerim  et  in 
tricesimo  tertio  vivam".  Quod  si  conferimus  Conf.  IX,  28  de 
morte  Monnicae:  „ergo  die  nono  aegritudinis  suae,  quinqua- 
gensimo  et  sexto  anno  aetatis  suae,  tricensimo  et  tertio  aetatis 
meae,  anima  illa  religiosa  et  pia  corpore  soluta  est",  sequitur, 
ut  utraque  designatio  pertineat  ad  tempus,  quod  secutum  est 
diem  natalem,  quem  Augustinus  in  Cassiciaco  celebraverat 
et  quem  dialogo  De  B.  V.  instituendo  distinxerat.  Hoc  uno 
loco  certe  demonstratur  de  beata  vita  disputatum  esse  ante 
quam  ea,  quae  libro  III  C.  Ac.  atque  igitur  quae  libro  II  C. 
Ac.  continentur,  disseruissent. 


1)     o.  1.  p.  20. 

-)     Id    vero   statuerat  ex  locis  Retr.  I  cap.  I — III  et  ex  Alypi  profectione. 
Quae  duo  argumenta  nihil  valere  satis  supra  ostendisse  mihi  videor. 
3)     o.  1.  jSTote  V. 

Attamen  —  rem  notatu  dignam  profero  —  hunc  locnm 
viri  docti  non  adhibiierunt.  Legas,  quaeso,  eam  quam 
supra  exscripsi,  Tiilemonti  operis  partem.  Nec  magis  ceteri 
loco  usi  sunt,  quamquam  nemini  locus  ignotus  erat.  Itaque  non 
facere  possumus,  quin,  quae  causa  tacendi  fuerit,  quaeramus. 

Maior  paene  quam  haec  de  disputationum  ordine,  fuit  dis- 
ceptatio  de  anno,  quo  Augustinus  conversus  esset.  Quam 
quaestionem  et  Tillemont  (Note  IV)  et  Benedictini  (Vit.  II, 
cap.  VII)  paulo  ante  copiose  tractaverant.  Ibi  is  locus  (G.  Ac. 
III,  43)  magni  momenti  fuerat,  ibi  eius  vera  sententia  et  vis 
ab  aliorum  dubitationibus  defensa  erat.  Quare,  puto,  viri  docti 
noluerunt  argumenti  instar  adhibere  locum,  qui  alibi  ambi- 
guus  visus  erat.  Interdum  eliam  adducor,  ut  credam  — 
necdum  satis  id  exploravi  —  illam  annorum  quaestionem 
primam  effecisse,  ut  viri  docti  eum,  quem  ego  oppugno, 
disputationum  ordinem  statuerent,  deinde  alia  argumenta 
quaesita  esse. 

lam  ad  locum  redeam. 

Cuivis  notum  est,  quam  saepc  in  manuscriptis  libris  vitia 
in  numeros  irrepserint.  Nimisne  audax  videbor,  si  quando 
pro  XXXII  mendose  XXXIII  a  librario  scriptum  esse  suspi- 
catus  ero? 

Licet  hoc  quoque  credere,  Augustinum  d  i  x  i  s  s  e  „tricesimum 
(et)  alterum",  postea  —  eo  tempore,  quo  revera  hunc  annum 
agebat  —  scripsisse:  „tricesimum  (et)  tertium". 

Quod  si  paulisper  credamus,  hunc  ordinem  statuere  pos- 
sumus  disputationum  habitarum: 

C.  Ac.  li  disputationes  primae  fuerunt. 

Intercesserunt  septem  dies,  quibus  otiosi  fuerunt. 

C.  Ac.  Ili  et  Illi  disp.  deinde  secutae  sunt. 

Libri  D.  B.  V.  et  De  Ord.  I  disp.,  quarum  quae  priores 
fuerint,  infra  investigandum  est,  post  Academicas  habitae  sunt. 

De  Ord.  Ili  disp.  ultima  fuit. 

Aliud  quoque  remedium  praesto  est.  Possumus  enim  hunc 
quidem  locum  (C.  Ac.  III,  43)  integrum  servare.  mutare  locum 
qui  exstat  Conf.  IX,  28.  Ubi  si  pro  verbis,  quae  sunt:  „tri- 
censimo  (et)  tertio"  legamus  „tricensimo  (et)  quarto"  (XXXIIII), 
res  confecta  sit.  Sed  ita  tota  temporum  ratio,  quam  Tillemont 
(Note  IV)  et  Benedictini  (Vit.  II,  c.  VII)  ingeniose  defenderunt, 
diligentiorem  inquisitionem  iure  a  meposcit.  Quahicsupersedere 
malo.  Interim  tamen  liceat  addere,  etiam  Solil.  I,  17  aliquot 
codices  habere:  „cum  XXXIIII  annos  agam",  neque  etiam 
verba,  quae  sunt  „XXXIII  annos  agam",  si  per  se  spectentur, 
necessario  idem  valere  ac  „tricesimum  tertium  annum  agam". 

V6,    7.   CONCLUSIONES   CERTAE. 

Pro  certo  concludere  licet,  si  cetera  tantum  verisi- 
milia  ducas: 

a.  C.  Ac.  III.  43  unum  et  sblum  argumentum  praebere, 
quo  inter  ea,  quae  libro  I  et  libris  II,  III  C.  Ac.  continentur, 
aliae  disputationes  liabitae  esse  certa  fide  demonstrentur. 

b.  Xullam  necessitatem  cogere,  de  Beata  Vita  et  De  Ordine 
actum  esse  per  illos  septem  dies,  qui  sermones  libri  C.  Ac.  I 
protinus  secuti  sunt.  Per  illos  enim  dies  otiosi  ab  omni 
disputatione  fuerunt  et  postquam  id  otium  peregerunt,  tum 
demum  denuo  disserere  coeperant. 

V^,   8.    DE   DUOBUS   LOCIS   ADHUC   NEGLECTIS. 

Supra  ^)  explicavi,  qua  ratione  Ohlmann  disputationes 
librorum  D.  B.  V.  et  De  Ord.  I  distribuerit  per  illos  septem 
dies,  qui  post  primi  C.  Ac.  libri  sermones  intercesserunt. 


1)     Cap.  V&,   1;  V6,   5. 

Ordini  ab  illo  constituto  duo  loci  obstant,  qui  viros  doctos 
adhuc  latuisse  videntur.  Quorum  prior  est  D.  B.  V.  23,  ubi 
Augustinus  tertiam  D.  B.  V.  disputationem,  quam  modo 
aggressus  erat,  ultimam  fore,  amicis  pronuntiat  liis  verbis: 
„  .  .  .  quare  iiodierno  die,  qao  possiraus  tandem  hoc  nostrum 
convivium  ^)  aliquo  intervallo  dierum  distinguere,  aut 
nihD,  aut  non  multum  erit,  ut  opinor,  quod  mihi  vos  respondere 
necesse  sit".  Verbis,  quae  sunt:  „aliquo  intervallo  dierum 
distinguere  convivium",  non  alium  sensum  inesse  posse  puto, 
nisi  hunc:  „Quiescamus  per  aliquot  dies  a  disputando,  quo 
intervallo  hic  sermo  quasi  separetur  ab  aliis  disputationibus." 

Magis  perspicua  eadem  verba  legemus,  si  inspexerimus 
alterum  locum,  qui  legitur  D.  B.  V.  36.  Ibi  Augustinus  toti 
de  B.  V.  rei  finem  facit,  haec  dicens:  „Ego,  inquam,  quoniam 
modus  ipse  nos  admonet,  convivium  ^)  aliquo  intervallo 
dierum  distinguere,  quantas  pro  viribus  possum  gratias  ago 
summo  et  vero  Deo  .  .  .".  Modus  igitur  admonet,  ut  aliquot 
dies  quiescant.  Quod  idem  paulo  post  respondetur  Trygetio, 
qui  petiverat,  ut  cotidie  sic  convivarentur.  D.  B.  V.  36  „Hic 
omnibus  gaudentibus  et  laudantibus  Deum;  Quam  vellem, 
inquit  Trygetius,  hoc  modo  nos  cotidie  pasceres".  Ad  quod 
Augustinus  iterum  dicit,  modum  id  vetare.  „Modus,  inquam, 
ille  ubique  servandus  est,  ubique  amandus,  si  vobis  cordi  est 
ad  Deum  reditus  noster". 

Postero  die  sermones  conserere  in  animo  non  habebat.  Nec 
est,  quod  opinemur  eum  ab  hoc  proposito  recessisse;  si  non 
recessit,  si  igitur  revera  post  sermones  D.  B.  V.  aliquot 
dies  —  id  est:  ad  minimum  duos;  nonne?  —  quieverunt, 
videmus,  quantum  hi  loci  obstent  Ohlmanni  distributioni.  Ille 
enim  ita  res  digerit,  ut 


2)     Dialogus  D.  B.  V.  sub  imagine   „convivii  animonim"  offertur. 

D.  B.  V.  pars     I 

pars    II  \  triduum  occupent. 

pars  III 
De  Ord.  I  pars   I 


^^  .  biduum  occupent, 
pars  n 

deinde   putet,   eos   quievisse  biduum,  nisus  verbis  De  Ord. 

n,  1  („Interpositis"  etc).  Sic  septem  dies  colliguntur.  Quid,  si 

duos  etiam  dies  post  disputationes  D.  B.  V.  quieverunt?  Ubi 

hi   ponendi?    Neque   enim   sic   septem,    sed    novem    dierum 

numerus  efficitur,  summaque  confusio  orta  est. 

Quare  eo  magis  hi  duo  loci  (D..  B.  V.  23  et  36)  suadent, 
ut  credatur  Augustino  narranti,  nihil  disputatum  esse  per 
illos  septem  dies. 

Minus  tamen  hi  loci  Ohlmanno  obstarent,  si  disputationes 
libri  I  De  Ord.  ante  disputationes  libri  D.  B.  V.  posuisset, 
quem  ordinem  ego  infra  probaturus  sum.  Nam  sic  et  loci 
De  Ord.  II,  1  „Interpositis  pauculis  diebus"  et  locorum  libri 
D.  B.  V.  (23  et  36)  rationem  habere  potuerat.  Sed  quid 
plura?  Neque  enim  omnino  illi  septem  dies  vexandi 
amplius  videntur. 

Vc.  PRIUS  DE  ORDINE  QUAM  DE  BEATA  VITA 
DISPUTATUM  ESSE. 

Lenain  de  Tillemont,  Benedictini,  Ohlmann  inter  se  consen- 
tiunt,  disputationes  de  beata  vita  antecessisse  eas,  quas  in 
priorem  ^)  De  Ordine  librum  relatas  habemus.  Sed  mea 
sententia  ordo  invertendus  est.  Prius  mea  argumenta  proferam, 
deinde  illorum  refutabo. 


1)     Secundum     De     Ord.     librum     continere    disputationes    omnium,     quas 
habemus,  postremas,  non  est  controversia ;  cf.  p.  31  mei  libri. 

Vc,    1.    CUR   ORDINEM   INVERTENDUM   ESSE   PUTEM. 

In  iine  libri  I  De  Ord.  Augustinus  et  duo  adulescentes  in 
medio  sermone  versantur,  cum  subito  ingressa  Monnica  rogat, 
quid  profecissent.  Filius  tacite  annuit  notario,  ut  matris  et 
adventum  et  verba  perscribat.  Quod  ubi  illa  mirabunda  aspexit, 
trepida  exclamatione  repugnat,  quominus  mulieris  verba  tabulis 
excipiantur. 

De  Ord.  I,  31.  „Atque  interea  mater  ingressa  est,  quaesi- 
vitque  a  nobis,  quid  promovissemus,  nam-  et  ei  quaestio  nota 
erat.  Cuius  et  ingressum  et  rogationem  cum  scribi  nostro 
more  iussissem:  Quid  agitis,  inquit?  Numquidnam  in  illis, 
quos  legitis,  libris  etiam  feminas  unquam  audivi  in  hoc  genus 
disputationis  inductas?" 

E  quibus  satis  apparet,  eam  nunquam  antea  participeni 
fuisse  disputationis,  quae  litteris  mandaretur.  Atqui  dialogus 
De  Beata  Vita  Monnicam  tribus  continuis  diebus  colloquentem 
habet.  Satis  habeo  afferre  D.  B.  V.  10  „Tum  mater: 
Si  bona,  inquit,  velit  et  habeat,  beatus  est";  D.  B.  V.  19 
„postulavit  raater  ...  ut  ei  hoc  ipsum  quod  conclusionis 
necessitate  intorte  dixeram,  explicando  relaxarem  atque 
solverem";  D  B.  V.  27  „Quod  cum  approbavisset  cum  ceteris 
etiam  ipsa,  cuius  sententiam  defendebam,  aliquantulum  tamen 
addubitans:  nescio,  inquit,  tamen  et  nondum  plene  intel- 
ligo  .  .  .".  Nec  minus  omnium  verba  tum  quam  alias  per- 
scribebantur.  Cf.  D.  B.  V.  18  „Quae  verba  pueri  sicut  dicta 
erant,  cum  conscribi  mihi  placuisset .  .  ."  D.  B.  V.  15  „Quod 
cum   iuberem   ut  scriberetur:   Non   dixi,  inquit,  exclamans". 

Ergo  in  libro  I  De  Ord.  Monnica  non  esset  tantopere 
mirata,  quod  sua  verba  litteris  mandarentur,  si  iam  antea  de 
beata  vita  disputatum  esset.  Quare  ordo  mutandus  est. 

Nec  levius  argumentum  sumo  e  prooemio  libri  I  De  Ord., 

ubi  Augustinus  Zenobium,  ad  quem  libri  De  Ordine  scripti 
sunt,  de  loco  et  personis  et  more  dialogorum  docet. 

Nam  ibi  (De  Ord.  I,  5)  legimus  iiaec:  „Ibi  disserebamus 
inter  nos  quaecumque  videbantur  utilia  ....  Agebant  autem 
ista  mecum  Alypius  et  Navigius  frater  meus,  et  Licentius 
repente  admirabiliter  poeticae  deditus.  Trygetium  item  nobis 
militia  reddiderat,  qui  tamquam  veteranus  adamavithistoriam." 
Alypius  Navigius  Licentius  Trygetius  nominantur,  Monnicae 
nulla  mentione  facta.  Eo  usque  hi  quattuor  cum  Augustino 
colloqui  solebant  in  dialogis.  Neque  enim  Augustini  verba  ita 
sunt  intellegenda,  ut  eos  nominet,  quorum  verba  in  priore 
libro  De  Ordine  leguntur:  neque  Alypius  in  eo  ioquitur  neque 
Navigius.  Uterque  in  urbem  profectus  erat.  Cf.  De  Ord,  I, 
7:  „.  .  .  .  nam  et  Alypius  et  Navigius  in  urbem  ierant". 

Itaque  ea  verba  in  hunc  sensum  accipienda  sunt,  ut  afferat 
nomina  eorum,  qui  antea  dialogorum  personae  fuerant.  Atqui 
disputationi  de  Academicis  habitae  ii  quattuor  interfuerant. 
Unde  apparet  illam  de  Academicis  disputationem  solam, 
nondum  D.  B.  V.  esse  habitam.  Si  aliter  res  se  habuisset, 
Monnica  neglegenda  non  fuit  in  enumerandis  iis,  qui  „ista 
mecum  agebant",  neque  nomina  Adeodati  Lastidiani  Rustici, 
qui  in  libro  D.  B.  V.  loquuntur,  omittenda  fuerunt. 

Tertium  arguraentum  sumo  ex  De  Ord.  II,  2,  ubi  Augustini 
verba  haec  sunt:  „Cum  igitur  memorato  in  loco,  ut  commode 
potuimus  consedissemus,  ego  illis  duobus  adulescentibus: 
Quamvis  vobis,  inquam,  succensuerim  pueriliter  de  magnis 
rebus  agentibus,  tamen  mihi  videtur  non  sine  ordine  propitio 
Deo  accidisse,  quod  in  sermone  quo  vos  ab  istalevi- 
tate  detrahebam,  terapus  ita  consumtum  est,  ut  res 
tanta  ad  Alypii  adventum  dilata  videatur".  Suscensuerat 
vehementer  magister  discipulis  in  postrema  disputatione 
prioris  libri  De  Ord.,  quod  pueriliter  rixam  de  Trinitate  con- 

citaverant.  (De  Ord.  I,  29  et  30  „Bellam  rem  facis,  inquit 
Licentius.  Negabimus  ergo  Dei  filium  Deum  esse?  Hic  ille  .  .  .: 
Et  hic  quidem  Deus  est,  sed  tamen  proprie  patrem  Deum 
dicimus.")  Itaque  manifestum  est,  verba  „sermone  quo  vos 
ab  ista  levitate  detrahebam"  pertinere  ad  sermones  de  B.  V., 
in  quibus  de  Dei  cognitione  et  de  Deo  Filio  (D.  B.  V.  34) 
aclum  esset.  Locutio,  quae  est  „propitio  Deo"  de  industria 
inserta  est,  quia  in  disp.  D.  B.  V.  constitutum  erat,  eum 
beatum  esse,  qui  Deum  propitium  haberet  (D.  B.  V. 
19   et  20). 

Vc,   2.    QUID   BEXEDICTINI   ET   TILLEMONT   SENSERINT. 

Benedictini  ^)  quid  senserint  de  ordine  harum  disputationum, 
legitur  Vitae  lib.  II  cap.  VIII,  4:  „Post  illud  colloquium  (sc. 
postremum  libri  I  C.  Ac.)  septem  fere  diebus  a  disputatione 
quieverunt  (C  Ac.  II,  10).  Per  id  enim  temporis  ^),  priusquam 
libros  de  Academicis  absolvisset,  librum  de  Beata  vita  com- 
posuit  (Retract.  I  cap.  2)  ex  colloquiis,  quae  per  triduum, 
decimo  tertio,  decimo  quarto  et  decimo  quinto  novembris 
horis  pomeridianis  habuit.  Duos  etiam  libros  de  Ordine  (Ibid. 
cap.  3)  hoc  est,  priorem  qui  duorum  dierum,  decimi  sexti 
et  decimi  septimi  (ut  videlur)  colloquia  complectitur  ^)  (De 
Ord.  lib.  I,  27).  Hinc  Augustinus  in  libro  de  Beata  vita 
scribit,  ex  eorum  dictis  totum,  quod  cum  Academicis  susce- 
perant,  confectum  esse  negotium,  et  Licentium  ubique  partes 
Academicorum  sustinere  (De  B.  V.  13).  In  priore  autem  libro 
de  Ordine  Trygetius  exclamat:  Habemus  iam,  quod  plus  est. 


ij     nisi  studio  et  labore  viri  doctissimi  Lenain  de  Tillemont  (o.  1.  note  V). 

2)  Hoc  supra  refutavi. 

3)  „Scribere    disputationes"    non    idem    valere  quod  .,habere  disp.",  atque 
iniuria  Eetractationes  testes  citari,  supra  (p.  35)  monui. 

Licentmm  non  Academicum  (De  Ord.  lib.  I,  10);  eos  enim 
ille  studiosissime  defendere  solebat".  Usi  sunt  viri  docti 
duobus  locis,  quibus  suam  sententiam  firmarent,  altero  D.  B.  V. 
13—15,  altero  De  Ord.  I,  10.  Locus  prior  (D.  B.  V.  13—15) 
Licentium  Academicos  defendentem  facit  adversus  Augus- 
tinum.  Cf.  D.  B.  V,  15:  „Hic  Licentius:  Ego,  inquit,  illos 
nondum  desero"  ^).  Et  De  Ord.  I,  10  Trygetius  Licentium 
non  iam  Academicum  esse,  laetus  exclamat.  Quid  enim  factum 
erat?  Mirum  in  modum  Licentius  responderat  Augustino,  de 
ordine  interroganti,  praeter  ordinem  nihil  fieri  sibi  videri 
(De  Ord.  I,  8).  Cum  autem  magister  iaetus  urgeret,  ut  plura 
de  hac  difficili  quaestione  diceret,  alter:  „Sine  modo  me 
mihi,  inqujt,  nam  valde  in  aliud  intendi  animum".  Quem 
Pyrami  et  Thisbae  fabulam,  quam  canere  instituerat,  medi- 
tari  suspicatus,  ne  a  philosophia  eum  poetica  detraheret, 
acerbius  admonuit,  ut  veritati  inveniendae  potius  operam  daret. 
Statim  deinde  Licentius  se  paratum  praebet  ad  quaestionem 
de  ordine  diligentius  tractandam;  de  qua  et  Tygetius  et 
Augustinus  incertos  se  ostendunt,  Licentius  certam,  quam 
iam  protulerat,  sententiam  se  habere,  contendit.  lamque 
igitur  in  animo  habet  abicere  impedimenta  Academicorum, 
qui  nihil  certi  inveniri  posse  dicunt.  En  causa,  cur  Tryge- 
tius  exclamet:  „Habemus  iam,  quod  plus  est,  Licentium  non 
Academicum". 

E  quibus  Le  Nain  de  Tillemont  ^)  et  Benedictini  hanc  sumunt 
conclusionem,  quam  ipsi  paucis  verbis  exprimunt,  ego  paulo 
fusius  meis  verbis  hic  exponam:  „Licentius  in  libro  D.  B.  V. 
Academicus  est,  in  libro  De  Ord.  I  Academicos  deserit,  ergo 
est  disputatio,   quae  priore   De  Ord.  libro  continetur,  habita 


1)  De  hoc  loco  vide  etiam  supra:  cap.  V6,  3. 

2)  o.  1.  Note  V. 

post  disputationes  D.  B.  V.  Qui  aliter  sentit,  magnara  et 
intolerabilem  inconstantiam  attribuere  cogitur  huic  iuveni, 
cum  in  libro  D.  B.  V.  Academicos  defendat  is,  qui  paulo  ante 
eos  deseruerit".  Id  arbitror  eos  dicere. 

Cui  argumentationi  necesse  est  obloquar,  quippe  qui  supra 
ordinem  inversum  defenderim. 

Imprimis  observandum  est  huic  argumento  nihil  momenti 
inesse,  si  profertur  a  Lenain  de  Tillemont  et  a  Benedictinis. 
Nam  hi  viri  ipsi  multo  gravioris  inconstantiae  Licentium 
accusant  eo  ipso,  quod  disputationes  D.  -B.  V.  et  hbri  I  de 
Ord.  ante  sermones  libri  II  C.  Ac.  inserunt.  In  quo  hbro 
(C.  Ac.  II)  Licentius  more  suo  Academicorum  partes  gerit 
et  Augustino  interroganti:  „Placentne,  (inquam),  tibi  novi 
Academici?"  respondet:  „Plurimum"  (C.  Ac.  II,  16).  —  Sic 
viri  docti  putant  Licentium  locutum  esse,  postquam  in 
disputatione  libri  De  Ord.  I  Academicos  deseruisset.  Quod 
igitur  alias  pro  nihilo  duxerunt,  id  alias  argumentandi  vim 
habere  voluerunt.  Sed  cum  ego  supra,  inverso  ordini  favens, 
demonstraverim,  fieri  posse,  ut  inter  disputationes  trium 
C.  Ac.  librorum  nullus  alius  sermo  intercesserit,  illud  de 
Licentii  inconstantia  argumentum  contra  hunc  meum  ordinem 
aliquid  valere  videtur.  Et  revera  res  memoranda  est.  Quam- 
quam  tantum  abest,  ut  eam  parem  esse  putem  meis  ipsius 
argumentis  (ex  Monnicae  verbis  et  prooemio  sumptis),  ut 
etiam  paulum  difficultatis  in  ea  latere  credam. 

Nam  primum  non  facile  diiudices,  utrum  Licentius  in  dis- 
putatione  D.  B.  V.  ex  animi  sententia,  an  disputandi  gratia 
partes  Academicorum  susceperit. 

Deinde  nihil  mirum  est,  Licentium  modo  adversarium,  modo 
socium  Academicorum  se  profiteri.  Fuit  enim  adulescentis 
animus  minima  constantia  praeditus;  cuius  rei  vestigia  ubique 
in  his  dialogis  obvia  sunt. 

Quin  Wilhelm  Thimme  ^)  hanc  potissimum  indolem  Licenti 
affert,  ut  monstret,  quam  apte  Augustinus  animum  et  mores 
personarum  in  dialogis  perscripserit,  quam  eieganter  hoc 
velut  operum  ornamento  usus  sit. 

Imprimis  notandus  est  adulescentis  animus  inter  philo- 
sopliiam  et  poeticam  iactatus  *). 

Passim  deprehenditur  eius  indoles  prona  ad  exclamandura, 
ad  pugnandum,  ad  praemature  iudicandum.  Passim  vituperatus 
se  recipit,  celer  ad  peccandum,  celerior  ad  paenitentiam.  Cf. 
C.  Ac.  III,  7  „Erubuit  ille  discessitque,  ut  biberet".  C.  Ac. 
II,  16  „Tum  ille,  cum  iam  esset  assensurus,  .  . .  haesit 
aliquantum".  C.  Ac.  II,  29  (Alypi  ira  excitata)  „verecunde 
Alypii  impetum  formidat".  D.  B.  V.  10  (ab  Augustino  vitupe- 
ratum)  „modeste  ac  verecunde  ^)  commonitionis  suae  paenitet". 

Neque  postea  constantius  se  gessit,  ut  qui  prorsus  Augustini 
praecepta  neglexerit  ^). 

Accedit  quod  idem  Licentius,  si  constantiam  ei  adscribas, 
contraria  argumenta  praebet.  Nam,  cum  in  priore  De  Ord. 
libro  vituperetur  propter  nimium  poetices  amorem,  nonne 
veri  simile  dicas,  eum  in  libro  D.  B.  V.,  si  quidem  eius  libri 
sermones  paulo  antecesserunt  sermones  libri  De  Ord.  I,  huic 
nimio  amori  inhaerere  et  philosophiae  fastidiosum  esse  ?  Cuius 
rei  nulla  vestigia  sunt. 

Vc,    3.    QUID    OHLMANN    SENSERIT. 

Consentit  cum  Benedictinis  D.  Ohlmann,  dialogos  D.  B.  V. 
antecessisse  eas  disputationes,  quae  in  priorem  De  Ord.  librum 


1)  Zeitschrift  fiir  Kirchengeschichte  1.  1. 

2)  C.  Ac.  II,  10;  C.  Ac.  III,   7;  vide  supra  cap.  V6,  4. 

3)  Sic  lego;  liber  editus  exhibet:  „modestae  ac  verecundae"'.  Non  com- 
monitio,  sed  paenitentia  modesta  et  verecunda  erat.  Quem  enim  modestiae 
et  verecundiae  iure  pigeret? 

^)     Vide  supra:  cap.  J,  3. 

collatae   sunt.   Qui  cum  proprium  argumentum  afferat,  pro- 
priam  poscit  refutationem. 

De  Ord.  I,  8  Augustinus  Licenti  sententiam  de  ordine 
miratus,  valde  discipulum  laudat.  Sed  ipsa  verba  exscribam. 
Augustinus  dixerat:  „Unde  enim  solet  (inquam)  oboriri 
miratio  aut  quae  huius  vitii  mater  est,  nisi  res  insolita  praeter 
manifestum  causarum  ordinem?"  Quid  Licentius  respondet? 
„Et  ille:  Praeter  manifestum,  inquit,  accipio;  nam  praeter 
ordinem  nihil  mihi  fieri  videtur".  Haec  verba  valde  delectant 
magistrum.  „Hic  ego  erectior  spe  alacriore  quam  soleo  esse, 
cum  aliquid  ab  his  requiro,  quod  rem  tantam  et  tam  subito 
heri  pene  ad  ista  conversus  adulescentis  animus  conce- 
pisset,  nulla  umquam  de  his  rebus  inter  nos  antea  quaestione 

agitata.   Bene,   inquam,  bene Verbis  „heri  pene  ad  ista 

conversus"  laudatis,  haec  Ohlmann  ^)  addit:  „quibus  verbis 
manifestum  est  Augustinum  respicere  locum  de  vit.  b.  34. 
'Neque  igitur  veritas  sine  modo  neque  modus  sine  veritate 
unquam  fuit.  Quis  est  Dei  Filius ?..:..  Quis  alius  quam 
summus  modus?  Quisquis  igitur  ad  summum  modum  per  veri- 
tatem  venerit,  beatus  est  ...',§  36  'Modus,  inquam,  ille  ubique 
servandus  est,  ubique  amandus,  si  vobis  cordi  est  ad  Deum 
reditus  noster'.  Itaque  e  verbis  De  Ord.  I,  8,  'heri  pene  ad 
ista  conversus'  cognoscimus  et  librum  de  Ord.  I  post  librum 
de  vit.  b.  scriptum  esse  et,  quae  continentur  de  Ord.  I,  6—27, 
die  decimo  sexto  novembris  disputata  esse". 

Haec  Ohlmann.  Cum  quo  non  possum  consentire,  mani- 
festum  esse,  Augustinum  his  verbis  (De  Ord.  I,  8,  „heri  — 
conversus")  respicere  locos  D.  B.  V.  34  et  36.  Quamvis  enim 
notioni  ordinis  cum  notione  modi  aliquid  commune  esse  non 


1)     o.  1.  p.  19. 

negem,  longe  tamen  aliud  agitur  hic  atque  illic.  In  c.  32 
D.  B.  V.  a  modestiae  notione  profectus,  Augustinus  monstrat, 
sapientiam  esse  modum  animi;  unde  ad  Dei  notionem  ascendit. 
Nusquam  in  libro  D.  B.  V.  agitur  de  ordine  causarum,  quo 
mundus  regitur. 

Accedit,  quod  Oiilmann  omittit  explicare  quo  pacto  in  sua 
interpretatione  quadret  vox,  quae  est  „pene". 

Quo  sensu  liaec  verba  ,,lieri  pene  ad  ista  conversus" 
sunt  accipienda?  Niliil  aliud  ea  significare  puto,  nisi  nuper 
adulescentem  eiusmodi  quaestionibus  incubuisse.  „Pene" 
coniungendum  est  cum  voce  quae  est  „lieri".  „Paene"  fre- 
quenter  lianc  habet  vim,  .ut  locutionem  aliquanto  maiorem  et 
graviorem  paululum  attenuet.  Non  heri  primum  Licentius 
philosophiae  se  dedidit  sed  „heri  paene"  id  est:  non  ita  multo 
ante:  nuperrime.  Eodem  fere  sensu  legitur  Solil.  I,  17,  ubi 
Augustinum,  qui  confessus  est,  quattuordecim  annos  esse, 
ex  quo  divitias  cupere  destitisset,  interrogat  Ratio:  „Quid 
honores?"  Ad  quod  Augustinus  respotidet:  „Fateor:  eos  modo, 
ac  pene  his  diebus  cupere  destiti". 

Licentium  autem.  admodum  tironem  fuisse  in  philosophia, 
haud  raro  apparet  et  pro  aetate  eius  veri  simile  est.  Satis 
habeo  afferre  C.  Ac.  I,  4.  „In  hac  (sc.  in  philosophia)  mecum 
studiosissime  vivit  noster  Licentius:  ad  eam  totus  a  iuveni- 
libus  illecebris  voluptatibusque  conversus  est".  (Vide, 
quaeso,  quam  similes  inter  se  sint  locutiones:  „ad  eam  con- 
versus''  et  „ad  ista  conversus"). 

Et  C.  Ac.  in,  1.  „  .  .  . .  ut  propter  eum  (Licentium  sc.) 
maxime  mihi  istum  sermonem  inferendum  putarem,  quo  in 
eius  animo  philosophia  (nunc  enim  tempus  est)  maiorem 
partem,  non  modo  quam  poetica,  sed  quaevis  disciplina,  sibi 
usurpet,  ac  vindicet". 

„Ad    ista"    hunc    puto   habere   sensum:    „ad   eas   res,   ad 

res   philosophiae    et   religionis,    quarum    quaestio  de   ordine 
pars  est". 

Postremo  non  attendit  Ohlmann  locos  D.  B.  V.  23  et 
36,  e  quibus  apparet  Augustinum  in  animo  habuisse  post 
dialogos  D.  B.  V.  aliquot  dies  otiosus  esse  a  disputando 
(„aliquo  intervallo  dierum  distinguere").  Unde  „heri"  vix  ad 
tertium  diem  disputationum  D.  B.  V.  referri  posse,  in 
aperto  est*). 


1)  Cf.  meae  disputationis  cap.  Vb,  8. 


VI.    QUANDO  LIBRI  COMPOSITI  SINT. 

VI,    1.       QUID    DICANT   RETRACTATIONUM   I   CAPITA   I — III. 

Hic  demiim  usui  erunt  illa  Retractationum  capita  I— III 
libri  I,  quae  falso  ad  ordinem  colloquiorum  statuendimi  ab 
aliis  adhibita  esse  supra  ^)  contendi.  In  iis  de  libris  scribendis 
sermo  est,  de  colloquendo  non  item.  Quoties  colloquia  liabita 
erant,  non  iure  Augustinus  dicere  poterat,  se  librum  scripsisse. 
Colloquia  notarius  tabulis  mandabat,  colloquiorum  personae 
plures  erant,  Augustinus  nonnisi  partem  afferebat.  Sed  ipsius 
praecipue  Augustini  ^)  munus  erat  omnium  dicta  in  libros 
conferre,  atque  ea  castigata,  emendata,  annotata,  prooemio 
ornata,  amico  cuidam  dedicata.  Hoc  conficiendi  et  edendi 
munus  puto  dici  in  Retractationibus. 

Videbimus  hanc  explicationem  niliil  difficultatis  relinquere, 
lam  iterum  illorum  Retr.  capitum,  quae  summa  sunt,  exscribam. 
Et  ex  iis  et  ex  aliis  locis  apparebit: 

VI,   2.      PRMUM   LIBRUM   C.   AC.    SEPARATIM   ESSE   EDITUM. 

Retr.  I,  1.  „Cum  ergo  reliquissem  vel  quae  adeptus  fueram 
in  cupididatibus   huius  mundi,  vel  quae  adipisci  volebam  et 


1)  Cap.  \b,  2. 

2)  Interdum  pluralis  numerus  usurpatur  in  conscribendi  opere  narrando. 
C.  Ac.  I,  25  ,.  .  .  istam  .  .  .  disputationem  .  .  .  relatam  in  litteras 
mittamus  .  .  ."  C.  Ac.  II,  10.  ,Post  pristinum  sermonem,  quem  in  primum 
librum  contulimus.''  De  Ord.  I,  26  „.  .  .  Atque  ibi  ...  omnia  nostrae 
lucubrationis  opuscula  in  hanc  libelli  partem  contulimus''.  Ergo  videtur 
adulescentium  quoque  consilium  aliquid  valuisse,  in  iis  dumtaxat  disputatio- 
nibus  scribendis,  quarum  ipsi  maxime  personae  fuerant. 

me  ad  Christianae  vitae  olium  contulissem,  nondum  baptizatus, 
contra   Academicos   vel   de  Academicis  primum  scripsi .  .  .'' 

Hos  tres  libros  non  simul  esse  scriptos  et  editos  docet 
Retr.  I,  II.  „Librum  de  beata  vita  non  post  libros  de  Aca- 
demicis,  sed  inter  illos  ut  scriberem,  contigit." 

Quod  si  recte  sensimus,  verbo  „scribendi"  significari  editionem, 
necesse  est,  aliqua  pars  librorum  C.  Ac.  separatim  ad  Roma- 
nianum,  ad  quem  hi  libri  scripti  sunt,  missa  sit.  Quam  partem 
librum  primum  fuisse  optime  probatur  his  argumentis: 

primum  quod  duo  prooemia  habemus,  alterum  primo, 
alterum  secundo  tertioque  libro  praemissum.  Uno  certe 
prooemio   tres   simul   ornavisset,    si  tres  simul  missi  essent; 

deinde  quod  in  primi  libri  prooemio  ipsis  verbis  indicatum 
est,  eum  librum  separatim  ante  alios  missum  esse:  C.  Ac.  I.  4 
„Nam  disputationem,  quam  inter  se  Trygetius  et  Licentius 
habuerunt,  relatam  in  litteras  tibi  misi  ^)  .  . .  Sane  i  n  h  o  c 
libro  res  et  sententias  illorum,  mea  vero  et  Alypii  etiam 
verba  lecturus  es." 

Eodem  pertinet  locus  in  postremo  capite  libri  I,  ubi  his 
verbis:  „Quamobrem  iam  istam,  ut  dix-i,  disputationem  termi- 
nemus  et  relatam  in  litteras  mittamus,  Licenti,  potissimum 
patri  tuo  .  .  ."  Augustinus  se  ipsum  atque  socios  hortari 
videtur,  ut,  colloquio  terminato,  statim  scribendi  opus  incipian. 

VI,    3.      DEINDE   LIBRUM   D.    B.   V.    SECUTUM   ESSE. 

Caput  II  libri  I  Retr.  docet  librum  D.  B.  V.  inter  libros 
C.   Ac.   id   est  post   primum   librum   C.   Ac.   scriptum  esse. 


ij  Hic  solus  liber  primus  spectatur,  ut  cuius  colloquia  proprie  Trygeti 
et  Licenti  opus  dicantur  C.  Ac.  III,  1.  „Id  etiam  vestra  pristina  discep- 
tatione  confectum  esf;  C.  Ac.  III,  7.  ....  philosophia,  .  .  .,  cui  dulcissimas 
primitias  iam  vestro  illo  sermone  libasti". 

Librorum  II  et  III  disceptatio  contra  inducitur  his  verbis:  „Itaque  iam 
cum  Alypio  .  .  .  confligam"  (C.  Ac.  II,  8). 

Idem  ante  libmm  II  De  Ord.  perfectus  erat;  cf.  De  Ord.  II,  1 
^.  .  .  in  quadam  disputatione  non  parvae  rei,  quam  die  natali 
meo  cum  convivis  iiabui  atque  in  libellum  contuli  ..."  Bo 
igitur  tempore,  quo  haec  verba  scribebantur,  liber  D.  B.  V. 
iam  conscriptus  erat.  Et  quoniam  duo  libri  De  Ord.  simul 
perfecti  et  editi  sunt  (ut  infra  monstrabo),  sequitur,  ut  ante 
hos  duos  liber  D.  B.  V.  ad  editionem  parata  fuerit.  Itaque 
recte  Retr.  I,  II  hunc  D.  B.  V.  librum  primum  enumerat 
„inter  libros  C.  Ac."  scriptum. 

VI,   4.    DUOS   DE   ORDINE   LIBROS   ANTE   LIBROS   II   ET   III 
C.    AC.    ABSOLUTOS   ESSE. 

Retr.  I,  III  „Per  idem  tempus  inter  illos  qui  de  Academicis 
scripti  sunt,  duos  etiam  libros  de  Ordine  scripsi ..."  Quam- 
quam  in  libro  II  De  Ord.  locus  quidam  affertur  e  dispu- 
tatione  libri  III  C.  Ac,  propter  quem  cogimur  credere,  dis- 
putationem  libri  II  De  Ord.  habitam  esse  post  disputationes 
libri  III  C.  Ac,  tamen  hic  legimus:  „.  .  .  inter  illos,  qui  de 
Academicis  scripti  sunt  duos  etiam  libros  de  Ordine  scripsi . . ." 
Ex  quo  concludendum  est,  disputationes  C.  Ac  finitas  esse 
ante  disputationem  libri  II  De  Ord.,  sed  non  statim  in  libros 
collatas  ad  Romanianum  esse  missas.  Prius  sermones  libri  II 
De  Ord.  in  librum  contulit  et  cum  priore  De  Ord.  libro, 
prooemio  addito,  ad  Zenobium  misit.  Nam  aliam  explica- 
tionem  non  admittunt  Augustini  verba:  „duos  libros". 

Librum  D.  B.  V.  hos  antecessisse  iam  docuit  supra  De 
Ord.  II,  1. 

VI,    5.    DUOS   DE   ORDINE   LIBROS   SIMUL   ESSE   EDITOS. 

Libros,  quos  De  Ordine  composuerat,  affirmare  licet,  duos 
simul  missos  esse.  Nam  prooemium  libri  I  ad  utrumque  per- 

pertinet.    Cf.    De   Ord.   I,  4: et   quem   fructum   de 

liberali  otio  carpamus,  h  i  te  1  i  b  r  i  satis,  ut  opinor, 
edocebunt". 

Idem  aliter  quoque  elucet.  Prior  De  Ordine  liber  non 
eiusdemmodi  ordinem  ac  secundus  tractat.  Cf.  Retr.  I,  III: 
„.  .  .  duos  etiam  libros  De  Ordine  scripsi,  in  quibus  magna 
quaestio  versatur,  utrum  omnia  bona  et  mala  divinae 
providentiae  ordo  contineat.  Sed  cum  rem  viderem 
ad  intelligendum  difficilem  satis  aegre  ad  eorum  percep- 
tionem,  cum  quibus  agebam,  posse  petduci,  de  ordine 
studendi  loqui  malui,  quo  a  corporalibus  ad  incorporalia 
potest  profici". 

Revera  liber  II  De  Ord.  providentiae  quaestione  relicta,  ad 
studiorum  ordinem  transit. 

Quam  eandem  duplicem  ordinis  explicationem  invenimus 
in  prooemio  libri  I.  Cf.  §  1  „Ordinem  rerum,  Zenobi,  consequi 
ac  tenere  cuique  proprium,  tum  vero  universitatis  quo 
coercetur  ac  regitur  hic  mundus,  vel  videre  vel  pandere 
difficillimum  hominibus  atque  rarissimum  est"  et  §  4: 
^Assequeris  ergo  ista,  mihi  crede,  cum  eruditioni  operam 
dederis,  qua  purgatur  et  excolitur  animus,  nuUo  modo 
ante  idoneus  cui  divina  semina  committantur.  Quod  totum 
cuiusmodi  sit,  et  quem  flagitet  ordinem,  quidve  stu- 
diosis  et  bonis  ratio  promittat,  ...  hi  te  libri  satis,  ut  opinor, 
edocebunt". 

Prooemium  igitur  ad  utriusque  libri  argumentum  spectat, 
cum  ad  ordinem  providentiae,  tum  ad  ordinem  studendi. 
Itaque  duo  libri  cum  una  praefatione  ad  Zenobium 
missi  sunt. 

Sane  concedendum  est,  priorem  certe  partem  libri  I  De  Ord. 
statim,  itaque  ante  librum  D.  B.  V.  perscriptam  esse;  cf.  De 
Ord.  I,  26:  „Atque  ibi  ut  potuimus  sane  diligenter  .  .  .  omnia 

nostrae  lucubrationis  opuscula  in  hanc  libelli  partem  contu- 
limus".  Sed  totus  liber  secundus,  qui  longe  maiorem  quaes- 
tionis  partem  continet,  nec  non  praefatio  libri  I  (quippe  quae 
ad  duos  libros  pertineat)  et  fortasse  libri  I  pars  posterior 
post  librum  D.  B.  V.  scripta  et  una  cum  parte  iam  perfecta, 
edita  sunt.  Quare  optimo  iure  libri  De  Ordine  in  Retractionibus 
post  illum  D.  B.  V.  librum  collocati  sunt. 


VII.    DE  SOLILOQUIIS  i). 

Monendum  est,  Soliloquiis  non  duplicem  illuni  nascendi  fuisse 
modum,  qui  dialogis  ceteris  fuit.  Nam  dialogi  primum  ex 
ore  in  tabulas,  deinde  e  tabulis  in  libros  relati  sunt:  Solilo- 
quia  Augustinus  secum  ipse  disputans  statim  conscripsit  nec 
tabulis  ea  sed  libro  mandavit. 

Solil.  I,  1.  „R.  Ergo  scribendum  est.  Sed  quid  agis, 
quod  valetudo  tua  scribendi  laborem  recusat?  Nec  ista  dictari 
debent,  nam  solitudinem  meram  desiderant.  A.  Verum 
dicis.  Itaque  prorsus  nescio  quid  agam.  R.  Ora  salutem  et 
auxilium,  quo  ad  concupita  pervenias,  et  hoc  ipsum  litteris 
manda,  ut  prole  tua  fias  animosior". 

I,  27.  „R.  Concludamus,  si  placet,  lioc  primum  volumen, 
ut  iam  in  secundo  aliquam,  quae  commoda  occurrerit,  aggre- 
diamur  viam.  Non  enim  huic  affectioni  tuae  a  moderata 
exercitatione  cessandum  est.  A.  Non  sinam  omnino  concludi 
hunc  libellum,  nisi  mihi  modicum,  quo  intentus  sim  de 
vicinia  lucis  aperueris. 

II,  1.  „Quare  aggrediamur  librum  secundum". 


')  Libnim,  quem  composuit  S.  Matiii6e  quique  inscriptus  est:  S.  Aug. 
Aur.  in  Soliloquiis  qualis  pliilosophus  appareat,  qualis  vir  (Tli6se,  Rennes, 
1864)  in  nostra  patria,  in  Germania,  in  Franco-Gallia,  cum  per  bibliothecas 
tum  per  bibliopolas  enisus  sum,  ut  pararem.  Operam  perdidi,  temporum 
angustias  incusavil  Nec  magis  novi,  utrum,  extra  argumenti  fines  egressus, 
eiusdemmodi  res  atque  ego  tractaverit  necne,  cum  apud  neminem  quidquam 
ex  eo  laudatum  adhuc  invenerim. 

VII,    1.    DE    TEMPORUM   EATIONE. 
Vn,    1,    a.    DE   SOLILOQUIORUM  PARTIBUS. 

Liber  prior  duas  partes  continet,  alteram  altero  die  scriptam, 

unam,  quae  1—23, 

alteram,  quae  24 — 30  amplectitur. 

Postrema  enim  §  23  verba  haec  sunt:  „Sed  hodie  satis, 
ut  puto,  scripsimus;  parcendum  est  valetudini". 

Et  §  24  incipit  in  hunc  modura:  „Et  alio  die:  da  quaeso, 
inquam,  iam  si  potes  illum  ordinem". 

Ohlmann  ^)  in  calce  annotat  haec:-  „Haud  satis  accurate 
interpretatus  esse  videtur  locum  Soliloq.  I  24  Woerterus  I.  c. 
p.  149;  etenim  Augustinus  non  dicit:  die  sequenti,  sed  alio 
die".  Quae  Ohlmanni  annotatio  pertinet  ad  haec  Woerteri 
verba:  „Hier  brach  Augustin  ....  fiir  heute  das  Selbst- 
gesprach  ab,  um  es  am  folgenden  Tage  wieder  auf  zunehmen." 

Hic  Ohlm.  iniuria  vituperavit.  Nam  in  §  25,  quae  sequitur, 
legimus:  „Nonne  vides  quam  veluti  securi  hesterno  die 
pronuntiaverimus,  nulla  iam  nos  peste  detineri,  nihilque 
amare  nisi  sapientiam:  cetera  vero  nonnisi  propter  istam 
quaerere  aut  velle?  Quam  tibi  sordidus,  quam  foedus,  quam 
exsecrabilis,  quam  horribihs  complexus  femineus  videbatur, 
quando  inter  nos  de  uxoris  cupiditate  quaesitum  est."  Quae 
omnia  pertinent  ad  ea,  quae  „hesterno  die"  dicta  et  scripta 
erant.  Facile  enim  in  superiore  Sohloquiorum  parte  talia 
inveniuntur.  E  quibus  satis  sit,  ad  id  quod  volo,  afferre 
I,  17  „.  .  .  .  nihil  esse  sentio  quod  magis  ex  arce  deiciat 
animum  virilem,  quam  blandimenta  feminea." 

et  I,    17   paulo   inferius;    „Quamobrem  satis,   credo,   iuste 

1)     o.  1.  pag.  23. 

atqiie  ntiliter  pro  libertate  animae  meae  milii  iraperavi,  non 
cupere,  non  quaerere,  non  ducere  uxorem." 

et  ibid.  „Prorsus  niiiil  liuius  modi  quaero,  nihil  desidero, 
etiam  cum  liorrore  atque  aspernatione  talia  recordor." 

denique  I,  20  in  fine:  „R.  Xon  igitur  et  vitam  istam  propter 
seipsam,  sed  propter  sapientiam  vis  manere.  A.  Sic  est." 

Pridie  igitur  fortem  ac  paene  immotum  sensuum  blanditiis 
se  putaverat;  nunc  postero  die  infirmum  rursus  et  victuni  se 
confiteri  cogitur,  nam  sic  pergit  §  25:  „certe  ista  nocte 
vigilantes,  cum  rursus  eadem  nobiscum '  ageremus,  sensisti, 
quam  te  aliter  quam  praesumseras  imaginatae  illae  blanditiae 
et  amara  suavitas  titillaverit  .  .  .  ." 

Ergo  cum  legimus  „alio  die'-',  nimirum  intellegendum  est: 
„postero  die".  Eodem  sensu  C.  Ac.  III,  1  „Cum  post  illum 
sermonem,  quem  secundus  liber  continet,  alio  dieconsedis- 
semus  in  balneis  .  .  .  .  sic  exorsus  sum";  nam  disputatio 
libri  III  C.  Ac.  postero  die  post  ultimum  libri  II  sermonem  -- 
ipso  Ohlmanno  concedente  —  habita  est. 

Ergo  duae  illae  meditationes  libri  I  Solil.  duobus  continuis 
diebus  fuerunt. 

Liber  11  unam  eamque  non  intermissam  meditationem 
conscriptam  continet,  quae  aliquanto  post  librum  priorem 
orta  et  scripta  est.  Solil.  II,  1  „Satis  intermissum  est  opus 
nostrum  ....  Quare  aggrediamur  librum  secundum." 

VII,    1,   ,3.    QUANDO    SOLILOQUIA   SCRIPTA   SINT. 

Le  Nain  de  Tillemont  de  hac  re  dicit:  ^)  „Ce  fut  en  ce  temps 
la  que  le  Saint  fit_ses  Soliloques,  «  dans  la  33e  annee  de 
son   age,  ^  fort   peu   apres  qu'il   eut  renonce  a  Tamour  des 


1)     o.  1.  Article  XLIII. 

honneurs  et  des  dignitez,  c  et  vers  le  mesme  temps  que  ses 
Academiques  et  les  autres  livres,  dont  nous  avons  deja  parle, 
mais  neanmoins  un  peu  apres  [c'est  a  dire  en  decembre  386 
ou  au  commencement  de  387]. 

a.  Sol.  I  c.  10  §  17.  b.  I  c.  11  §  18  et  19.  c.  Retr.  I  c. 
4.  ep.  151. 

Hoc  primum  libenter  concedimus,  Soliloquia  scripta  esse 
eo  tempore,  quo  Augustinus  in  Cassiciaco  degebat.  Alioquin 
Retr.  cap.  V  non  inciperet  in  hunc  modum:  „Post  libros 
Soliloquiorum  iam  de  agro  Mediolanum  reversus,  scripsi 
librum   De  Immortalitate  animae ..."  cf.  etiam  Conf.  IX,  7. 

Ceterum  de  SoUloquiorum  partibus,  etsi  satis  longo  inter- 
vallo  scriptae  sunt,  Tillemont  nihil  dicit.  Eam  quaestionem 
praetermittit.  Neque  id  perspicuum  est,  utrum  Soliloquia  eo, 
quod  indicat,  tempore  inchoata  tantum  an  tota  perfecta  esse 
censeat;  solum  hoc  dicit:  „le  Saint  fit". 

Sed  tres  locos  ^)  ex  iis,  quorum  numeros  adscripsit,  paulo 
attentius  inspiciamus. 

a.  Solil.  I,  17  „Nam  cum  triginta-tres  annos  agam,  quatuor- 
decim  fere  anni  sunt  ex  quo  ista  cupere  destiti  ..."  Locutio, 
quae  est  „annum  agere"  insolito  more  hic  cum  numerali  car- 
dinali  coniuncta  est.  Sed  non  potest  haec  verborum  esse  vis, 
ut  dicat,  tricesimum  tertium  aetatis  annum  tum  iam  exactum 
esse;  nam  ne  in  Ostiis  quidem  cum  morabatur,  illum  aetatis 
annum  exegerat  ^).  Nihil  igitur  videtur  restare  nisi  ut  putemus 
idem  valere  „annos  triginta  tres  agere"  atque  „annum  trice- 
simum  tertium  agere".  Quare  sequitur,  ut  haec  Soliloquiorum 
prima  pars  —  necnon  reliquae  partes  —  orta  sit  post  idus  novem- 
bres,  Augustini  diem  natalem. 


1)  Ex  eo  loco,  quem  sub.  b.  adscripsit  nulla  nascitur  controversia. 

2)  Conf.  IX,  28  extr.  et  huius  libelli  pag.  7. 

c.  ^neanmoins  un  peu  apres".  Attendamus  haec  verba. 
Primus  videtur  adhiberi  Retr.  I  c.  4  „Inter  haec  scripsi  etiam 
duo  volumina  secundum  studium  meum  et  amorem"  (sc. 
Soliloquia).  Verba,  quae  sunt  „inter  haec"  contrariae  potius 
thesi  serviunt.  Quare  non  video,  quid  aliud  ex  hoc  capite 
Tillemont  concludat,  nisi  Soliloquia  post  omnia  alia  opera 
scripta  esse,  quia  post  omnia  alia  enumerentur. 

Deinde  sub  c  adcripsit  ep.  151.  Quae  epistula  in  Benedic- 
tinorum  editione  ^)  tertia  est.  Huius  epistulae  ad  Nebridium 
datae  partem  necesse  est  hic  plene  exs6ribam:  „Legi  enim 
litteras  tuas  ad  hicernam  iam  coenatus;  proxime  erat  cubitio, 
sed  non  ita  etiam  dormitio:  quippe  diu  mecum  in  lecto  situs 
cogitavi,  atque  has  loquelas  habui,  Augustinus  ipse  cura 
Augustino:  Xonne  verum  est,  quod  Nebridio  placet,  beatos 
nos  esse?  non  utique:  nam  stultos  adhuc  esse,  nec  ipse  audet 
negare.  Quid  si  etiam  stultis  beata  vita  contingit?  durum, 
quasi  vero  parva,  vel  aha  ulla  miseria  sit  quam  ipsa  stultitia. 
Unde  ergo  illi  visum  est?  an  lectis  illis  libellis  etiam  sapientem 
me  ausus  est  credere?  Non  usque  adeo  temeraria  est  iaetitia 
gestiens,  praesertim  hominis,  cuius  quanti  ponderis  conside- 
ratio  sit  bene  novimus.  Illud  igitur  est:  scripsit  quod  nobis 
putavit  dulcissimum  fore;  quia  et  illi  dulce  factum  est,  quid- 
quid  posuimus  in  illis  litteris  et  scripsit  gaudens,  nec  curavit, 
quid  committendum  gaudenti  calamo  esset.  Quid  si  Soliloquia 
legisset?  laetaretur  multo  exundantius,  nec  tamen  reperiret 
plus  aliquid,  quod  me  appellaret,  quam  beatum.  Cito  ergo 
summum  nomen  effudit  in  me,  nec  sibi  aliquid  reservavit, 
quod  de  me  laetior  asseveret.  Vide  laetitia  quid  faciat". 

Non  temere  hinc  efficimus,  Nebridium  iam  aliqua  opuscula 
ab   amico  accepisse  et  legisse,  antequam  Soliloquia  legisset. 


*)     Qua  hic  usus  sum. 

Sed  quo  iure  omnes  dialogi  intellegantur?  Minime  hoc 
necesse  est.  Quid  impedit,  quin  ea  tantum,  quae  prima  perfecta 
erant  (C.  Ac.  I,  D.  B.  V.)  ad  eum  missa  esse  putemus? 
Etenim  de  beata  vita  praecipue  in  hac  epistola  sermo  est, 
de  qua  C.  Ac.  I  partim,  liber  D.  B.  V.  totus  agit. 

Recte  igitur  Tillemont:  „et  vers  le  mesme  temps  que  ses 
Academiques  et  les  autres  livres,  dont  nous  avons  deja  parle", 
sed,  cum  dicit  „mais  neanmoins  un  peu  apres"  (sc.  apres  les 
Ac.  etles  autres  livres)  extra  cancellos  epistulae  egreditur. 

Benedictini  quattuor  locis  idem  attingunt. 

Vit.  II,  IX,  6  „Augustini  secessus  haec  adhuc  Soliloquia 
peperit,  eodum  pene  tempore,  quo  superiores  libros:  his  enim 
illa  subiungit,  eaque  se  scripsisse  indicat  paulo  post  abiectam 
honorum  ac  dignitatum  cupiditatem". 

Cui  sententiae,  tam  caute  prolatae,  non  habeo  quod  obiciam. 

Vit.  II,  X,  2  ,Cum  .  .  .  Nebridius  Augustinum  in  villam 
secedentem  sequi  non  potuisset,  mutuis  epistulis  amicitiam 
foverunt.  (Conf.  lib.  9  c.  4,  n.  7).  Inter  eas  haud  dubie  nume- 
randa  est  epistula  tertia,  ex  qua  patet  Ubros  ab  Augustino 
mense  novembri  ante  Soliloquia  compositos  Xebridio  legenti 
adeo  arrisisse  ut  gestientis  animi  motu  velut  abreptus  con- 
tinere   se  non  potuerit,  quominus  eum  beatum  nuncuparet". 

His  assentiendum  esset,  nisi  verba  addita  „mense  novembri" 
suspicionem  moverent.  Vitae  enim  scriptores  fere  omnia 
reliqua  huius  temporis  opuscula  mensi  novembri  attribuere 
videntur  (cf.  supra  p.  34).  Unde  veremur,  ne,  ut  Tillemont, 
hi  quoque  ea  omnia  a  Nebridio  lecta  esse  suadere  velint.  Id 
quod  admitti  quidem  potest,  minime  tamen  certum  est,  ut 
supra  iam  monui. 

„Admonitio"  Soliloquiis  in  editione  praemissa  haec  dicit: 
„Cum  id  operis  molitus  est  Augustinus,  versabatur  adhuc  in 
rure  Cassiciaco  ex  lib.  9.  Conf.  c.  4  agebatque  annum  aetatis 

trigesimum  tertium,  ut  ipse  liic  testatur  lib.  I  c.  10.  Qua- 
proptersub  initiumanni  Christi  trecentesimi  octogesimi  septimi 
collocandum  videtur;  nisi  forte  quis  velit  ad  superioris  anni 
finem  cum  aliis  hactenus  recensitis  operibus  pertinere". 

Postrema  verba  „nisi  forte  .  .  .  pertinere"  permittunt,  ut 
Soliloquiorum  ortum  sive  post  sive  inter  rehqua  ponas.  Sed 
quartus  Benedictinorum  locus  (Praef.  ad  epist.  1  classis,  ed. 
T.  II)  satis  monstrat,  qui  sensus  ubique  lateat.  Hic  enim  nihil 
ambigui  relinquitur.  „Quae  hic  ordine  tertia  est,  ad  Nebridium 
data,  prodiit  haud  multo  post  Soliloquidrum  opus,  quod  sub 
initium  anni  387  perfectum  fuit:  quippe  id  operis  a  se  recens 
editum  esse  innuit  Augustinus  n.  1.  'Quid,  ait,  si  Soliloquia 
legisset  Xebridius,  laetaretur  multo  exundantius;  nec  tamen 
reperiret  plus  aliquid  quod  me  appellaret  ,quam  beatum'.  Bt 
n.  4.  'Nihil  autem  horum  fieri  posse,  Soliloquia  iam  nostra 
continent'.  Ex  quibus  verbis  intelligitur  libros  de  Acade- 
micis,  de  Beata  Vita,  aliosque  exeunte  anno  386 
et  ineunte  387  ante  Soliloquia  ab  Augustino  com- 
positos,  Nebridio  legenti  arrisisse,  ut  gestientis  animi  motu 
velut  abreptus  continere  se  non  potuerit,  quo  minus  eum 
beatum  nuncuparet". 

Quibus  idem  obicias  licet,  quod  supra  viro  docto  Tillemont 
obiectum  est.  Praeterea  iure  aliquis  mirabitur,  cur  Vit.  II, 
X,  2  dictum  sit  „mense  novembri  ante  Soliloquia  compositos", 
hic  autem  «exeunte  anno  386  et  ineunte  387  ante  Soliloquia 
compositos". 

Ohlmann  p.  23,  iterato  superiorum  argumento,  quod  ex 
verbis  „triginta-tres  annos"  profluxerat,  haec  addit:  „Suspicari 
quoque  licet  Soliloquia  euni  finivisse  post  reliquos  omnes 
libros;  nam  in  epistula  I  3,  quam  aliquamdiu  post  dialogos 
inCassiciaco  compositos  scripsisse  Augustinum  postea  expla- 
nabimus,  Soliloquia  nuperrime  expedita  et  absoluta  esse  indicat 

§  1  'Quid  si  Soliloquia  legisset'?  et  §  4  'nihil  autem  horum 
fieri  posse  Soliloquia  nostra  iam  continent".  Illam  autem 
epistulam  tractat  p.  25  „Atqui  in  his  epistulis  commemorantur 
libri  c.  Acad.,  de  vit.  b.,  Soliloq."  Si  commemorandi  verbo 
vis  inest  nominatim  afferendi,  falso  hoc  adhibitum  est;  nam 
Soliloquiorum  solum  nomen  in  epistula  occurrit.  Sin  Ohlmann 
dicere  voluit,  eorum  dialogorum  argumenta  significari,  id 
non  valet  in  omnibus  C.  Acad.  iibris:  §  3  „Neque  enim 
Nebridio  beatus  quaerendo  videor,  sed  fortasse  aliquid  inve- 
niendo"  ad  argumentum  libri  I  c.  Ac.  solius  referri  potest. 
Praeterea  ad  verba  „post  dialogos  in  Cassiciaco  compositos" 
stabilienda  etiam  librorum  De  Ord.  vestigia  in  hac  epistula 
indicanda  fuerant. 

Si  nonnisi  verbis  „Iectis  libellis"  eius  suspicio  nititur,  denuo 
monendum  est,  primum  librum  C.  Ac.  et  librum  D.  B.  V. 
intellegi  posse. 

Ohlm.  p.  23  laudat  Retract.  I  4,  1:  „Inter  haec  scripsi 
etiam  duo  volumina  secundum  studium  meum  et  amorem", 
atque  inde  conficit:  „SoIiloquia  igitur  inter  illos  dialogos 
scripta  sunt".  Neque  tamen  inde  iure  efficitur  Soliloquia 
perfecta  esse  antequam  omnes  reliqui  dialogi  finiti  essent. 
Id  quod  et  ipse  Ohlmann  optime  vidit.  Nam  verba  ,,inter  haec" 
idem  valent  atque  ^interea"  nec  accurate  aut  initii  aut  finis 
tempus  definiunt.  De  dialogis  multo  accuratius  indicatum  est. 

Quodsi  Ohlm.  satis  habuisset  dicere:  „de  singulis  accurate 
statuere  quidquam  non  possum"  ^)  nemo  quereretur,  Sed 
postea  multo  longius  procedit:  ^)  „SoIiloquia  inter  reliquos 
libros  in  Cassiciaco  scripta  sunt,  ut  quasi  solus  cum  solo 
meditaretur Mirum  ergo  non  est,  quod  plurimae  in  Solilo- 


1)  p.  23. 

2)  p.  77,  78. 

quioriiin  libris,  quas  in  antecedentibus  dialogis  enuntiatas  iam 
vidimus,  sententiae  iterantm*  atque  eo  quidem  ordine,  ut 
inde  fere  conicere  possemus,  quomodo  singuli  disponendi 
essent  dialogi,  nisi  aliunde  idem  iam  statuissemus  (cf. 
supra  no.  II). 

E  libro  enim  de  vita  beata  redeunt  sententiae  Soliloq.  1,  4 
'Ubi  summa  concordia,  summa  evidentia,  summa  constantia, 
summa  plenitudo,  summa  vita.  Ubi  nihil  deest,  niliil  redundat' 
(cf.  de  vit.  b.  31  sqq.)." 

Hoc  et  plura  affert  e  Soliloquiis  cum  iibro  D.  B.  V.  com- 
paranda,  atque  ea  e  priore  parte  prioris  libri. 

Sed  si  qua  dicta  cum  locis  libri  D.  B.  V.  ex  aliqua  parte 
congruunt,  tamen  dubium  est,  utrum  hic  an  illic  prius  posita 
sint.  Xihil  vetat  credere,  Augustinum  ea  quae  prius  in  Soli- 
loquiis  excogitata  essent,  postea  cum  amicis  colloquentem  in 
communem  usum  in  medium  protulisse. 

Nam  ne  ex  his  quidem  verbis  „triginta-tres  annos"  (Sol.  I, 
17)  pro  certo  affirmare  licet,  disputationes  D.  B.  V.  omnes 
iam  habitas  fuisse,  cum  Soliloquiorum  opus  aggrederetur. 
Sermones  libri  D.  B.  V.  omnes  post  prandium  instituti  sunt; 
potuit  igitur  Augustinus  ante  meridiem  et  ante  sive  post  cenam 
secundi  diei  Soliloquiorum  primam  partem  scribere. 

Pergit  Ohlm.:  „Cum  Augustinus  scriberet,  quae  Soliloq.  II, 
10 — 17  continentur,  certe  sententiarum  c.  Acad.  III  inde  a 
§  24  expositarum  recens  fuit  memoria;  in  Soliloq.  autem  II, 
19 — 21  redeunt  sententiae  e  libro  de  ord.  II  petitae;  Daedali 
exemplo,  quod  Soliloq.  II,  20  inducit,  usus  iam  est  de  ord.  II,  37." 

Et  revera  Solil.  II,  10—17  non  dissimiles  sunt  iis,  quae  C. 
Ac.  III  inde  a  §  24  legimus,  quatenus  uterque  locus  de 
sensuum  fallaciis  agit.  Comparatio  vero  hoc  solum  docet, 
quanta  varietate  diversis  locis  eadem  res  explanata  sit:  uter 
locus  alterum  antecesserit,  non  docet. 

Idem  de  Solil.  II,  19—21  ciini  II  libro  de  ordine  comparatis 
iudicandum  est. 

Daedali  autem  exemplum  Solil.  II,  20  sic  inducitur:  „Hinc 
enim  exstitit  illud  quod  superius  mirabamur,  de  volatu  Daedali 
veram  fabulam  esse  non  potuisse,  nisi  Daedalum  volasse 
falsum  esset."  Istud  „superius"  referendum  est  ad  Solil.  II,  18, 
ubi  acta  erat  quaestio  de  veritate  in  tabulis  pictis,  in 
tragoediis. 

Et  tantum  abest  ut  Ohlmannum  secuti  credamus,  ex  Soli- 
loquiis  ordinem  dialogorum  erui  posse,  ut  iam  in  priore  parte 
prioris  Soliloquiorum  libri  eadem  explanata  videamus,  quae 
in  postremo  dialogorum  libro  (De  Ord.  II)  explicantur.  Solil.  I, 
23  „Nam  ordine  quodam  ad  eam  (sapientiam  sc.)  pervenire 
bonae  disciplinae  officium  est,  sine  ordino  autem  vix  credibilis 
felicitatis." 

Roget  quispiam:  numquid  statui  posse  patem? 

Soliloquia  in  Retractationibus  post  dialogos  recensentur.  Id 
per  se  non  magni  esset  pretii;  peculiare  enim  eorum  genus 
efficere  potuit,  ut  post  alia  eiusdem  temporis  collocarentur. 
Sed  Retr.  I,  V  „Post  libros  Soliloquiorum  iam  de  agro  Medio- 
lanum  reversus,  scripsi  librum  De  Immortalitate  animae" 
significat  Solil.  proxime  ante  reditum  de  agro  et  ante  eum, 
qui  tum  secutus  est,  librum  finita  esse. 

Et  Retr.  I,  IV  „Inter  haec  scripsi  ..."  testatur  SoIiJoquia, 
partim  saltem,  orta  esse  inter  cetera  opuscula,  id  est,  inter 
ea  coepta  esse. 

Tres  igitur  suiit  loci  (Solil.  I,  17  „triginta-tres  annos", 
Retr.  I,  IV,  Retr.  I,  V)  qui  tres  conclusiones  admittunt: 

1.  Soliloquia  coepta  esse  post  idus  novembres, 

2.  eadem  partim  scripta  esse  inter  dialogos. 

3.  finita  esse  post  dialogos. 

Epistula  tertia  falso  ab  omnibus  adhibetur. 


72 

VII,    2.   DE   LOCO   SOLILOQUIORUM. 

Amicorum  congressio  ad  dialogos  partim  in  balneis  partim 
foris  fiiit.  Sic  etiam  ad  meditationes,  quarum  Soliloquia  fructus 
sunt,  Augustinus  modo  intra  muros,  modo  extra  in  solitudinem 
secessisse  videtur. 

Quamquam  non  pariter  atque  in  dialogis  locus  definite 
in  exordio  designatur. 

Sed  ex  Solil.  I,  ;28.  „A.  Quomodo  autem  interit  aliquid 
verum?  Non  enim  video.  R.  Miror  te  istud  quaerere:  nonne 
ante  oculos  nostros  millia  rerum  videmus  interire?  Nisi  forte 
putas  hanc  arborem  aut  esse  arborem,  sed  veram  non  esse, 
aut  certe  interire  non  posse,"  nisi  falior,  licet  intellegere, 
tum  arborem  iuxta  fuisse,  eandem  fortasse,  de  qua  narrat 
C.  Ac.  II,  25.  „Itaque  cum  ad  arborem  solitam  ventum 
esset,  et  mansissemus  loco:  velim,  vos,  inquam  ...."' 

Eodem  modo  tertia  Soliloquiorum  pars  intra  muros  nata 
esse  reperitur. 

Cf.  Solil.  II,  3.  „R.  lam  illud  videamus.  Si  tibi  quispiam 
istum  parietem  non  esse  parietem,  sed  arborem  diceret, 
quid  putares?" 

Ib.  5.  „R.  Responde  unde  tibi  videatur  paries  iste  verus  esse." 

Ib.  6.  „R.  Quid  illud,  dasne  istum  parietem,  si  verus  paries 
non  sit,  non  esse  parietem?" 

VII,    3.    DE   PRECATIONE   SOLILOQUIORUM. 

Sublimis  illa  ad  Deum  precatio  continetur  Solil.  I,  2—6. 

Quam  aliquoties  legenti  mihi  succurrit,  num  ita  oravisset 
Augustinus,  ut  tres  Sanctae  Trinitatis  personas  singillatim 
allocutus  sit.  Si  res '  ita  se  habeat,  paulo  diligentius  inqui- 
rendum  sit,  quia  nusquam  neque  Filius  neque  Sanctus  Spiri- 
tus  his  suis  nominibus  appellantur. 

Videntur  tamen  quattuor  huius  precationis  esse  partes, 
quarum  prima  Patrem,  altera  Filium,  tertia  Spiritiun,  quarta 
Unum  Deum  adit. 

§  3  posterior  plurima  e  Sacra  Scriptura  petita  et  orationi 
intertexta  refert.  Quorum  duo  praeter  reliqua  digna  sunt, 
quae  attendantur.  Sunt  autem  haec: 

„Deus  qui  nos  in  omnem  veritatem  inducis"  ex  Johann. 
XIV,  13  et  „Deus  qui  arguis  saeculum  de  peccato,  de  iustitia 
et  de  iudicio"  ex  Johann.  XIV,  8  petitum. 

Atqui  utroque  Sacrae  Scripturae  loco  de  Spiritu  sermo  est. 
Ergo,  si  qua  pars  precationis  ad  solum  Spiritum  pertinet, 
haec  est.  Erint  taraen,  ut  partitionem  plane  peragamus,  ter- 
mini  huius  partis  constituendi.  Initium  puto  esse,  ubi  quasi 
denuo  Deus  invocatur  orandi  verbo  adhibito:  „Deus  per 
quem  vincimus  inimicum,  te  deprecor".  Quae  deinde 
sequimtur  apte  ad  Spiritum  referuntur. 

Eodem  modo  designari  videtur  initium  secundae  partis,  qua 
ad  Filium  precatur:    „Te  invoco  Deus  veritas." 

Itaque  tota  §  2  Deum  Patrem  proprie  adorat;  §  3  (usque 
ad  verba  „Deus  per  quem  vincimus")  Filium;  cetera  §  3 
Spiritum.  Sic  tres  personas  singillatim  allocutus  deinde  inci- 
pit  unitatem  in  Trinitate  venerari,  §  4:  „Quidquid  a  me 
dictum  est,  unus  Deus  tu,  tu  veni  mihi  in  auxilium". 

Si  primam  partem  (§  2)  cum  secunda  (§  3  init.)  compo- 
nas,  nonnulla  invenias,  quae  inter  se  respondent: 


§  2,  de  Patre 

§  3,    de  Filio 

§2, 

§3, 

§  2, 

§  3, 

§2, 


Deus  pater  veritatis. 

Deus  veritas. 

pater  sapientiae. 

Deus  sapientia. 

pater  verae  sammaeque  vitae. 

Deus  vera  et  summa  vita. 

pater  beatitudinis. 

§  3,  :  Deus  beatitudo. 

§  2,  :  pater  boni  et  pulchri. 

§  3,  :  Deus  bonum  et  pulctirum. 

§  2,  :  pater  intelligibilis  lucis. 

§  3,  :  Deus  intelligibilis  lux. 

Nescio  an  rem  unicuique  iamdudum  notissimam  exposue- 
rim  laborque  meus  supervacaneus  fuerit.  Sed  ne  uno  quidem 
verbo  quemquam  huius  rei  mentionem  facere  adhuc  vidi. 
Et  miror,  quod  vir  doctissimus  Otto  Scheel,  qui  librum  com- 
posuit,  quem  inscripsit  „Die  Anschauung  Augustins  iiber 
Christi  Person  und  Werli",  in  secundo  capite  ^)  sui  operis 
nihil  ex  Solil.  §  2,  quod  ad  Pilium  pertineret,  petivit. 


1)  II.  Hauptteil.  Die  Christologie  Augustins  in  der  neuplatonischen 
Periode  bis  zum  Jahre  391.  —  Quamquam  Scheel  aliis  locis  adhibitis  lucide 
monstravit,  illis  nominibus  quae  sunt  „Veritas"  et  „Sapientia",  quae  supra  ex 
Solil.  §  2  et  §  3  attuli,  Deum  Filium  eo  tempore  ab  Augustino  appellatum  esse. 


Vm.    QUID  CICERO  IN  HIS  OPERIBUS  VALUERIT. 

VIII,    1.    DE   OHLMANNI  DISPUTATIONE. 

E  recentioribus  scriptoribus  duo  omnium  uberrime  de  hac 
re  scripserunt.  Quare  ad  eos  propius  accedamus.  Prior  fuit 
D.  Ohilmann,  cuius  libri  ^)  tertia  pars  —  eaque  maxima  —  id 
egit,  ut  Ciceronis  Hortensii  fragmenta,  quae  usque  eo  latuis- 
sent,  detegeret  atque  indicaret.  Nec  sane  scriptori  ingenium 
defuit. 

Cum  C.  Ac.  liber  I  duorum  potissimum  adulescentium, 
Licenti  et  Trygeti,  disputationes  perscriptas  contineat,  Ohl- 
mann  adductus  est,  ut,  unde  hi  duo  suam  philosophiae 
scientiam  hausissent,  statueret. 

Primum  effecit  ^)  „hos,  antequam  in  Cassiciacum  yenerunt. 
philosophiae  nondum  operam  dedisse."  Ad  hoc  aliquot  locos 
attulit.  Deinde  laudato  inter  alios  loco  C.  Ac.  I,  4  „Pauculis 
igitur  diebus  transactis,  postquam  in  agro  vivere  coepimus, 
cum  eos  ad  studia  hortans  atque  animans  ultra,  quam  opta- 
veram,  paratos  et  prorsus  inhiantes  viderem,  volui  tentare  pro 
aetate,  quid  possent:  praesertim  cum  Hortensius  liber  Ciceronis 
iam  eos  ex  magna  parte  conciliasse  philosophiae  videretur.", 
conclusit,  Hortensium  solum  nec  plures  de  philosophia  libros 
ab   adulescentibus   lectos   fuisse.  His  fundata  sunt  haec  eius 


^)     De  Aug.  dial.  in  Cass.  scriptis. 
2)     p.  33. 

verba:  „Uno  igitur  perlecto  Hortensio  Augustinus  cum  exercere 
discipulos  vellet  et  videre,  pro  aetate  quid  possent,  'nervosque 
et  studia,  quae  ei  magna  erat  cura,  explorare'  et  'quaerere, 
quantum  in  quaerenda  veritate  momenti  ponerent',  disputa- 
tionem  Licentii  et  Trygetii  instituit,  quae  in  libro  C.  Acad.  I 
servaia  nobis  est.  Sequitur,  ut  quotiescunque  alteruter  sen- 
tentias  graves  ad  philosophiam  spectantes  referunt,  quales 
mens  philosophia  nondum  imbuta  excogitare  nequit,  quoties- 
cunque  eius  modi  sententiam  a  Cicerone  sumptam  esse 
discipuli  affirmant,  quotiescunque  denique  Augustinus  rem 
ad  philosophiam  spectantem  verbis  'ut  ait  Tullius',  similibus 
ita  inducit,  ut  eam  nonnisi  revocare  velit  in  mentem  disci- 
pulorum,  de  Hortensio  cogitandum  sit." 

Qua  argumentatione  Ohlm.  planam  quidem  et  commodam 
viam  sibi  stravit  sed  nimis  violenter  mihi  egisse  videtur. 

Locus,  quem  integrum  ab  eo  exscriptum  supra  laudavi 
(c.  Ac.  I,  4)  plura  eum  docere  poterat,  quam  ipse  inde 
discere  voluit.  Non  solum  de  Hortensio  lecto  ibi  sermo  est, 
verum  etiam  de  Augustino  adulescentium  adhortatore  atque 
doctore.  Quantum  hic  sive  in  eorum  studiis  moderandis  sive 
in  interpretando  Hortensio  de  se  vel  aliis  addiderit,  quis  est, 
qui  pro  certo  diiudicef?  Hortensius  in  disputando  crebro 
affertur;  nec  veri  dissimile  est  eum  saepius  quasi  exemplum 
et  ducem  fuisse,  quippe  cum  boni  praeceptoris  sit,  nova 
semper  iis,  quae  nota  sunt,  annectere.  Et  quo  iure  de  ipsius 
Augustini  in  hoc  libro  perscriptis  verbis  idem  affirmatur:  ea 
ex  Hortensio  fluxisse?  Sic  vitae  beatae  definitionem,  ab 
ipso  Augustino  prolatam  I  §  5:  „Quid  censes,  inquam,  esse 
aliud  beate  vivere  nisi  secundum  id,  quod  in  homine  optiraum 
est,  vivere?  ....  Quis,  inquam,  dubitaverit,  nihil  aliud  esse 
hominis  optimum,  quam  eam  partem  animi,  cui  dominanti 
obtemperare  convenit  cetera  quaeque  in  homine  sunt?  Haec 

autem,  ne  aliam  postules  definitionem,  mens  aut  ratio  dici 
potest,"  —  hanc  definitionem  ad  Hortensium  Ohlm.  refert, 
cum  dicit:  „Hanc  sententiam  fuisse  fusius  in  Hortensio  proba- 
tam  et  explanatam  apparet  e  fragm.  97  'Quo  magis  hi  fuerint 
in  suo  cursu,  id  est  in  ratione  et  investigandi  cupiditate'  et 
81  'vide  quid  iste  (Cicero  in  Hortensio)  pro  vivacitate  mentis 
contra  voluptatem  corporis  dicat." 

Certe  de  eiusmodi  rebus  in  Hortensio  actum  esse,  facile 
credimus;  qui  unquam  Protrepticus  taUa  neglegere  potuit? 
Sed  non  quaeritur,  an  actum  sit,  sed  quomodo  actum  sit, 
utrum  Augustini  verbis  congruenter  an  aliter.  Et  cur  hoc 
quasi  novum  quiddam  magister  discipulis  suggereret,  si  et 
ipsi  id  in  Hortetisio  legissent?  Ipse  Ohlm.  adscribit  locum 
lamblich,  protr.  VII,  114  K,  ubi  similis  sententia  legitur. 
Quid  impedit,  quin  Augustinus,  si  non  ex  ipso  lamblicho,  at 
ex  aliis  Platonicis,  quorum  aliqua  opera  eum  legisse  notis- 
simum  est  ex  Conf.  libris  VII  et  VIII,  hoc  vel  simile  aliquid 
hauserit  et  in  suum  usum  mutaverit? 

Verba  I,  7  „niliil  ab  homine  percipi  posse"  a  Licentio 
dicta,  Plasberg  ^)  e  numero  fragmentorum  Hortensii  remo- 
verat,  cum  arbitraretur  haec  verba  ex  Academicis  Ciceronis 
sumpta  esse.  Cui  adversatur  Ohlmann,  iterum  admonens, 
nondum  Academica  a  Licentio  lecta  esse.  Nonne  et  hoc  loco 
aliquo  iure  putari  potest,  Augustini,  qui  ipse  illa  legisset, 
praecepta  horam  verborum  fontem  fuisse? 

Eodem  modo  omnium,  quae  Ohlm.  ex  C.  Ac.  I  nova  eruit 
Hortensii  fragmenta,  ingenuitatem  infirmare  non  lubet.  Id 
sane  concedendum  est.  ingeniose  eum  vidisse,  quantum  Hor- 
tensius  ad  incitandos  et  instruendos  adulescentes  valuerit. 
Sed    plerumque,   ubi   quasi   digito    indicat    „hoc   et   hoc  ex 


1)     De  M.  Tullii  Ciceronis  Hortensio  dialogo.  Diss.   1892.  p.  81. 

Hortensio  fluxit"  ibi  dubia  pro  certis  vendit.  Atque  etiamsi 
quis  iiaec  dubia  pro  certis  accipiat,  niliilo  minus  non  appro- 
babit  Ohlmanni  conclusionem  p.  47,  «Hortensius  igitur  totius 
libri  c.  Acad.  I  fons  iure  meritoque  dici  potest".  Nam  hic 
longe  extra  cancellos  egreditur. 

Attamen  haec  via  et  ratio  de  Augustino  iudicandi  minus 
nocet  in  libro  I  C.  Ac.  quam  in  ceteris  eiusdem  operibus. 
Ipse  Ohlmann  iure  p.  28  «Accuratius  si  inspicies,  maxime 
quidem  alterum  et  tertium  c.  Acad.  librum  inter  se  cohaerere 
cognosces,  minus  arte  primum  cum  reliquis  esse  coniunc- 
tum",  et  p.  29  „duo  enim  illi  adolescentes  Licentius  et  Try- 
getius,  quorum  in  libro  I  partes  sunt  primariae.  in  libro 
secundo  magis  magisque  de  scena  decedunt".  Et  ego  supra  ^) 
ostendi,  inter  amicos  rusticantes  hunc  primum  librum  proprium 
Trygeti  et  Licenti  opus  putari.  Itaque  raagis  horum  adules- 
centium  quam  ipsius  Augustini  ingenio  obtrectat,  quicumque 
exemplum  quoddam  quasi  serviliter  repetitum  esse  censet. 

lam  ad  librum  D.  B.  V.  transeamus.  Nonnulla  ibi  quae 
Ciceronis  nomine  addito  vel  aliter  fonte  significato,  dicuntur, 
emanavisse  ex  Hortensio  Ohlm.  satis  lucide  monstravit.  Quid, 
si  neque  Cicero  auctor  nominatim  additus  est  neque  omnino 
auctores  designantur?  Excipio  disputationis  initium  §  5 
„Atque  ego  rursus  exordiens:  Beatos  esse  nos  volumus, 
inquam?"  Nam  id  ex  Hortensio  sumptum  esse  tam  omnibus 
notum  erat,  ut  fontis  memorandi  causa  non  fuerit.  Sed  de 
ceteris,  quotiescumque  auctoris  mentio  non  facta  est,  valde 
dubitandum  est. 

D.  B.  V.  25  eiusdemmodi  res  tractantur  atque  in  libro 
De  Tri.  XIII,  ubi  Cicero  auctor  affertur.  Et  Ohlmann  — 
nec   veri   dissimilis   eius  argumentatio  est  —  monstrat  Hor- 

1)     p.  58  ann. 

tensium  ibi  (de  Trin.)  tecte  dici.  Sed  quam  dissiniliter  in 
utroque  libro  de  hac  re  agitur! 

D.  B.  V.  25  legitur  versus  quidam  Terentianus:  „Quoniam 
non  potest  id  fieri,  quod  vis,  id  velis,  quod  possit".  Idem 
versus  laudatur  De  Trin.  XIII,  10  atque  is,  ut  apparet,  e 
Cicerone,  id  est  ex  Hortensio  desumptus:  Etiamsi  conceda- 
mus  illum  Terentianum  versum  non  ab  Augustino  primum 
adhibitum  esse,  minime  approbabimus  Ohlmanni  sententiam 
credentis,  totam  Ubri  D.  B.  V.  §  25  ex  Hortensio  sumptam 
esse;  id  quod  Ohlm.  contendit  p.  62. 

D.  B.  V.  30  hanc  continet  sententiam:  „Primo  autem  die 
huius  disputationis  nostrae  nequitiam  dixeramus  esse  ab  eo 
dictam,  quod  nec  quicquam  sit,  cui  contrariam  frugalitatem 
a  fruge  fuisse  nominatam".  Quibus  verbis  in  memoriam 
revocantur  ea,  quae  percripta  leguntur  D.  B.  V.  8:  „Etenim 
ipsam  nequitiam  matrem  omnium  vitiorum  ex  eo,  quod 
nequidquam  sit,  id  est  ex  eo,  quod  nihil  sit,  veteres  dictam 
esse  voluerunt.  Cui  vitio,  quae  contraria  virtus  est,  frugalitas 
nominatur.  Ut  igitur  haec  a  fruge,  id  est  a  fructu  propter 
quandam  animorum  fecunditatem,  ita  illa  ab  sterilitate,  hoc 
est  a  nihilo,  nequitia  nominata  est". 

Cum  his  Ohlm.  confert  Cic.  Tusc.  Qu.  III  8  ^Frugalitas,  ut 
opinor  a  fruge,  qua  nihil  melius  in  terra.  Nequitia  .  .  .  ab  eo, 
quod  ne  quidquam  est  in  taU  homine,  ex  quo  idem  nihili 
dicitur".  Recte  hic  statuit  Ohlm.,  res  et  sententias,  atque  etiam 
verba  mere  Ciceroniana  ab  Augustino  induci.  Sed  —  id 
quod  gravissimum  est  —  minime  aliena  origo  tacetur! 
(„veteres  dictam  esse  voluerunt")  Id  magnopere  premendum 
est,  quia  hinc  apparet,  quam  non  Augustinus  aliena  tamquam 
sua  pronuntiet. 

Cum  autem  de  „fruge"  diversa  definitio  ab  utroque  prolata 
sit,  Ohlmann  putat,  Augustini  definitionem  necnon  totam  hanc 

sententiam  non  ex  Tusc.  disp.  sed  ex  Hortensio  haustam 
esse,  quod  in  Tusc.  disp.  libris  multi  loci  ex  Hortensio  desumpti 
inveniantur,  auctore  Hirzelio  ^).  At,  siquidem  nequitiae  defini- 
tionem  aperte  confitetur  ab  aliis  se  mutuatum  esse,  cur 
frugalitatis  definiendae  fontem  indicare  Aug.  omitteret,  si  ex 
eodem  Cicerone  emanavisset?  Xonne  fieri  potest,  ut  hic  Cice- 
ronis  definitionem  corrigere  voluerit?  Parum  enim  reverentiae 
Augustino  tribuitur,  si,  quidquid  ab  eo  melius  quam  ab 
altero  tractatum  invenitur,  ex  libro  quodam  Ciceronis  deperdito 
sumptum  esse  putatur. 

Sic  aliquot  locis  singillatim  tractatis  satis  corroboratum 
esse  videtur  id  quod  iam  W.  Thimme  *)  in  universum 
monuerat:  ..Dennoch  diirfen  wir  uns  beileibe  nicht  vorstellen, 
Augustin  habe  Ciceros  Hortensius  bzw.  De  Academicis  aus- 
geschrieben,  wie  dies  Ohlmann  fiir  Contra  Academicos  und 
De  beata  vita  anzunehmen  scheint.  Mindestens  sind  Ausdrticlve, 
wie  die  dasz  die  betr.  Schriften  Ciceros  'die  Quelle'  seien, 
aus  welcher  die  beiden  ersten  Dialogen  'gefiossen',  'abgeleitet' 
'entnommen'  seien,  miszverstandlich.  Mochte  Cicero  so  mit 
seinen  stoischen  Quellen  verfahren,  anders  Augustin". 

Eo  solum  minus  iustum  in  Ohlm.  se  praebet,  quod  eum 
non  tantum  de  Hortensio,  sed  etiam  de  Ciceronis  Academicis 
ita  loqui  dicit.  Cui  crimini  non  obnoxius  est. 

Vni,    2.    DE   DREWNIOKII   DISPUTATIONE. 

Ohlmanni  critices  exercendae  ratio  laudatorem  atque  imi- 
tatorem  nancta  est  Paulum  Drewniolc  ^),  a  quo  etiam  in 
peius  versa  est. 


^)  UntersuchuDgen  zu  Cicero's  philosophischen  Schriften  III  p.  347. 

2)  Zeitschrift  fiir  Kirchengeschichte   XXIX  1908  p.  5. 

3)  Paulus  Drewniok.  De  Augustini  contra  Academicos  libris  III.  Diss.  in- 
aug.  Vratislaviae  MCMXIII. 

In  priore  praefationis  pagina  Olilmanni  conclusiones  appro- 
bantur,  quas  satis  supra  a  me  oppugnatas  esse  puto. 

Pag.  13  incipit  ipsius  Dr.  comparatio  prooemii  libri  I  C. 
Ac  cum  Cicerone.  Duos  Ciceronis  locos  (Tusc.  V,  2  et  De 
Off.  II,  9)  affert,  qui  aliqua  ex  parte  cum  libri  I  C.  Ac. 
prooemio  congruunt.  At  vocabulorum  tantum  —  eorumque 
duorum  vel  trium  —  sententiarum  non  item  similitudo  quae- 
dam  depreiienditur!  Dicas  tamen  satis  superque  fuisse,  si 
constitueret,  Augustino  hos  locos  ante  oculos  vel  in  memoria 
versatos  esse.  Nimis  magnum  scilicet  id  fuisset  pro  Augustini 
imbecillo  ingenio!  Nam  pergit  vir  doctus:  „Num  existimas 
eum  ex  duobus  huius  libris  sententias  indagatas  in  unum 
conexuisse?  Prorsus  hoc  alienum  est  a  probabilitate,  prae- 
sertim  cum  disputationis  inter  Tr^^etium  et  Licentium  habi- 
tae  dialogus  Hortensius  fons  constitutus  sit".  Quasi,  si  dialogi 
primi  C.  Ac.  libri  solus  Hortensius  fons  fuisset,  ne  adules- 
centium  scientia  superaretur,  idcirco  et  ipsi  Augustino  non 
licuisset  in  prooemio  ad  Romanianum  aliud  quidquam  ad- 
hibere  nisi  eundem  Hortensium.  Etiam  totam  hanc  de  Hor- 
tensio  libri  I  C.  Ac.  fonte  sententiam,  ex  Ohlmanni  libro 
petitam,  non  rectis  pedibus  stare,  iterum  monendum  est. 

Tertius  quoque  quidam  Ciceronis  locus  Ubri  I  prooemio 
propinquus  esse  Drewniokio  videtur  (p.  14).  Utroque  loco  de 
fortuna  agitur,  quam  homines  vocare  solent,  si  cuius  rei 
causa  occulta  est.  Hic  quoque  Dr.  non  abstinet,  priusquam 
similes  locos  fuisse  etiam  in  Hortensio  libro  deperdito  mon- 
stravisse  sibi  videatur,  et  in  hunc  modum  finem  facit  (p.  15) 
„Itaque  cum  etiam  in  prooemio,  quo  Romanianus  ad  philo- 
sophiam  incitatur,  sententiae  cum  Ciceronis  locis  valde 
congruentes  appareant,  auctorem  nostrum  illud  totum  ex 
Hortensio  mutuatum  esse  veri  simillimum  existimo." 

Ergone    credendum    erit,    Ciceroni   Romanianum   iam   illo 

tempore  notum  fuisse?  Totum  enim  libri  I  C.  Ac.  prooemium 
spectat  ad  Romaniani  propria  et  pericula  et  spem! 

Sed  iam  isdem  armis  arrepturus  estlibrillprooemium!  (p.  15). 

Quia  in  eo  prooemio  nonnulla  recurrunt,  quae  aliquam 
similitudinem  referant,  si  ea  compares  cum  quibusdam  prooemii 
libri  I  verbis,  et  vox,  quae  est  'cursus',  ibi  obvius,  in  Hortensii 
fragmento  97  legitur,  audet  concludere:  „optimo  iure  suspicor 
nullum  alium  fontem  Augustino  hac  parte  propositum  fuisse, 
nisi  eum,  quem  libro  I."  (p.  17). 

Sed  non  tam  oppugnatione  quam  risu  paene  digna  sunt,  quae 
sequuntur  in  med.  pag.  17.  „Prooemium  autem  libri  II  quan- 
topere  coliaereat  cum  libro  I,  maxime  elucet  ex  §  6,  quam 
nunc  inspiciamus.  Primum  comparentur  verba  ibidem  expla- 
nata:  'Inde  est  illa  hospitalitas,  inde  in  conviviis  multa 
humanitatiscondimenta,  indeipsaelegantia'cumLeg.  III,  1: 

'Marcus.  Sequar divinum  ilkim  virum.  Atticus.  Platonem 

videlicet  dicis.  M.  Istum  ipsum.  A.  Tu  vero  eum  nec  nimis 
valde  ....  laudaveris;  nam  hoc  mihi  etiam  nostri  illi  conce- 
dunt,  ut  cum  arbitratu  meo  diligam.  M.  Bene  hercle  faciunt. 
Quid  enim  est  elegantia  tua  dignius?  cuius  et  vita  et  oratio 
consecuta  mihi  videtur  difficillimam  illam  societatem  gravi- 
tatis  cum  humanitate' ".  Viden,  quantopere  hi  loci  inter  se 
congruant?  In  utroque  huraanitas  et  elegantia  attingitur! 
Fuitne  igitur  Plato  exemplum  Augustini?  Immo:  Cicero,  qui 
ex  Platone  hauserat  (sic  fere  Dr.).  Comparantur  eodem  modo 
loci  De  Off.  I,  15  et  Fin.  IV,  18  cura  Augustini  prooemio. 
Hosne  igitur  secutus  est?  Horumne  meminerat  in  scribendo? 
Immo:  Hortensii  fragmentum  32  hoc  habet:  „Ubi  ergo 
apud  antiquiores  latuit  amor  iste  investigandae  veritatis?" 
Et  quia  locum  C.  Ac.  II,  6.  „Habet  enim  et  ille  quoddam 
decus  anirai .  . .  ."  sic  Dr.  interpretatus  erat,  ut  „ille"  esset 
„amor   pulchritudinis   vel   secundum  II,  7  amor  sapientiae," 

iam  quanta  cognatio  cum  Hortensio  agnosciturl  lam  audi  Dr. 
(p.  19):  „At  ex  (Hortensii)  verbis  'iste  amor'  concludaraus 
necesse  est  hunc  iam  antea  a  Cicerone  explicatum  esse.  Haec 
fuisse  c.  Ac.  II  ea,  quae  cum  servatis  libris  Tullii  permagnas 
similitudines  praebent,  optimo  iure  suspicor-"  Ut  bene  llanc 
ratiocinandi  viam  sequi  possis,  utile  est  redire  ad  p.  14  „At 
Cicero  in  libris  de  philosophia  scriptis  identidem,  quod  alterius 
totius  argumentum  tractatur,  in  alio  vel  aliis  breviter  per- 
stringit,"  id  est:  Quaecunque  apud  Augustinum  servatis  locis 
Tullianis  similia  tantum  sunt,  ea  plane  congruere  suspicandum 
est  cum  locis,  quae  perierunt  et  quibus  Cicero  eadem  tra- 
ctaveratl 

Inter  ea  quae  comparanda  adscripta  sunt,  est  De  Off.  I,  15 
„Formam  quidem  ipsam  ....  et  tamquam  faciem  honesti 
vides,  quae  si  oculis  cerneretur,  mirabiles  amores,  ut  ait  Plato, 
excitaret  sapientiae."  Huic  loco  Dr.  propinqua  putavit  C.  Ac. 
II,  6.  „Tanta  se  mihi  philosophiae  facies  aperuit,  ut  non 
dicam  tibi,  qui  eius  incognitae  fame  semper  arsisti.  sed  si . . . . 
eam  demonstrare  potuissem,  nae  ille  ....  ad  huius  pulchri- 
tudinem  blandus  amor  ^)  et .  .  .  .  mirans  ....  advolaret." 
Hic  non  facere  possum,  quin  dicam,  non  Ciceronis  sed 
Vergih  fragmentum  ab  Augustino  urbane  orationi  intextum 
esse  ^). 

Sed  hoc  levius.  Multo  maius  est,  quod  Drewniok  totam 
hanc  prooemii  partem  (II,  6,  7)  prorsus  non  intellexit.  Necesse 
mihi  erit  plene  eam  exscribere  atque  tractare,  quamquam 
pericuUun  est,  ne  eos,  qui  meum  opus  legant  (siqui  sint) 
excrucier.  Simul  perspicietur,  quam  Augustini  nimia  paene 
ubertas  a  cuiusque  Ciceroniani  loci  stilo  abhorreatl 


')     cf.  infra  huius  libri  p.  84. 
2)     cf.  huius  libri  cap.  X. 

C.  Ac,  II,  6  „Tiinc  vero  quantulocunque  iam  lumine  asperso, 
tanta  se  raihi  philosophiae  facies  aperuit,  ut  non  dicam  tibi, 
qui  eius  incognitae  fame  semper  arsisti,  sed  si  ipsi  adversario 
tuo,  a  quo  nescio  utrum  plus  exercearis  quam  impediaris,  eam 
demonstrare  potuissem,  ne  (=  nae)  ille  et  baias  et  amoena 
pomeria,  et  delicata  nitidaque  convivia,  et  domesticos  histriones, 
postremo  quidquid  eum  acriter  commovet  in  quascunque 
delicias,  abjiciens  et  relinquens,  ad  hujus  pulcritudinem 
blandus  amator  ^)  et  sanctus,  mirans,  anhelans,  aestuans 
advolaret.  Habet  enim  et  ille,  quod  confitendum  est,  quoddam 
decus  animi,  vel  potius  decoris  quasi  sementem,  quod  erumpere 
in  veram  pulcritudinem  nitens,  tortuose  ac  deformiter  inter 
scabra  vitiorum  et  inter  opinionum  tallacium  dumeta  fron- 
descit:  tamen  non  cessat  frondescere,  et  paucis  acute  ac 
diligenter  in  densa  intuentibus  quantum  sinitur  eminere.  Inde 
est  illa  hospitalitas,  inde  in  conviviis  multa  humanitatis  condi- 
menta,  inde  ipsa  elegantia,  nitor,  raundissima  facies  oraniura 
rerura,  et  undique  cuncta  perfundens  adumbratae  venustatis 
urbanitas". 

In  media  hac  §  legimus:  „Habet  enim  et  ille  .  ,  ,"  Quae 
verba  necesse  habet  Dr,  explicare  his  in  parenthesi  additis: 
„ille  (sc.  araor  pulchritudinis  vel  secundura  II  7  araor  sapien- 
trae)",  Sic  ei  placuit  interpretari,  „iterura  atque  iterura  hunc 
Augustini  locum  legenti".  Non  vidit  Dr.  vocem  „ille"  pertinere 
ad  eundera,  qui  aliquanto  ante  eodera  pronoraine  inductus 
erat  („nae  ille  et  baias  et  araoena  poraeria  .  .  .  abjiciens  .  .  . 
advolaret")  atque  id  pronomen  indicare  adversarium  quendara 


i)  In  edit.  Bened.  Antverpiensi,  quae  ad  imaginem  primae  expressa  est, 
legitur  mendose  „amor"  pro  .amator";  quod  nullam  interpretationem  in  hoc 
contextu  admittit.  Videtur  Dr.  editione  Antv.  usus  esse,  nam  etiam  Migne 
(Patrol.  lat.  32)  recte  „amator"  habet.  Id  tamen  aliqua  ex  parte  errorem 
excusat. 

Romaniani,  cuius  paulo  supra  in  contextu  mentio  facta  esset 
(„si  ipsi  adversario  tuo  .  .  .  eam  demonstrare  potuissem"). 

Quid  sibi  vult  liic  adversarius? 

Romaniani  rei  familiaris  afflicta  erat  ad  tempus  condicio. 
Id  satis  crebro  significatur: 

Conf.  VI,  24  „Romanianus,  .  .  .  quem  tunc  graves  aestus 
negotiorum  suorum  ad  comitatum  adtraxerant". 

C.   Ac.   I,  1  „. .  .  tibi  tuo  animo  indigna  multa  accidunt". 

ib.  2  „.  .  .  tot  et  tanta  quae  pertulisti  adversa". 

Amici  res  adversae  totis  librorum  I  et  II  c.  Ac.  prooemiis 
materiam  atque  ipsum  argumentum  dederunt.  Maxime  pers- 
picua  praebet  II,  4  extr.:  „tam  magno  es  elatus  gaudio  .  .  .  ut 
te  diceres,  si  tu  ab  illarum  importunarum  litium  vinculis 
aliquo  modo  eximereris,  omnia  mea  vincula  etiam  patrimonii  tui 
mecum  participatione  rupturum". 

Litibus  igitur  implicitus  erat.  Aliquando  tamen  periculis 
liberatus  est;  id  quod  gratulatur  epistula  XV. 

Verisimillimum  igitur  puto  eum,  qui  in  his  litibus  adver- 
sarius  erat,  dici  C.  Ac.  II,  6. 

Erat  inimicus  Romaniano  ille  quidem,  sed  non  sordidi  neque 
vulgaris  animi;  si  non  piiilosophiae,  at  „philocaliae"  semina 
in  eo  erant.  Id  vel  de  inimico  concedendum  erat  („quod  con- 
fitendum  esf). 

Sed  sive  hunc,  sive  alium  quendam  adversarium  dicit,  id 
certe  constat,  quaecumque  de  C.  Ac.  II,  6  Dr.  dixit,  quaecum- 
que  conclusit  ad  Augustini  fontes  constituendos,  ea  falsa  esse. 

Nec  semol  tantum  hic  error  viguit.  §  7  Augustinus  spem 
aperit,  aliquando  illum  Romaniani  inimicum  se  gremio 
philosophiae  involuturum  esse.  Exclamat  Aug.:  ^Quomodo  ibi 
te  cognitum,  sicut  verum  fratrem  amplecteretur?" 

Sed  iam  iterum  plene  locum  exscribam: 

§   7    „PhiIocalia  ista  vulgo    dicitur:  ne  contemnas  nomen 

hoc  ex  vulgi  nomine:  nam  philocalia  et  philosophia  prope 
similiter  cognominatae  sunt,  et  quasi  gentiles  inter  se  videri 
volunt  et  sunt.  Quid  est  enim  philosophia?  amor  sapientiae. 
Quid  philocalia?  amor  pulcritudinis.  Quaere  de  Graecis.  Quid 
ergo  sapientia?  nonne  ipsa  vera  est  pulcritudo?  Germanae 
igitur  istae  sunt  prorsus,  et  eodem  parente  procreatae:  sed 
illa  visco  libidinis  detracta  caelo  suo,  et  inclusa  cavea  populari, 
viciniam  tamen  nominis  tenuit,  ad  commonendum  aucupem, 
ne  se  contemnat.  Hanc  igitur  sine  pennis  sordidatara  et 
egentem  volitans  libere  soror  saepe  agnoscit,  sed  raro  liberat: 
non  enim  philocalia  ista  unde  genus  ducat  agnoscit,  nisi 
philosophia.  Quam  totam  fabulam  (nam  subito  Aesopus  factus 
sum)  Licentius  tibi  carmine  suavius  indicabit:  poeta  est  enim 
pene  perfectus.  Ergo  ille,  si  veram  pulcritudinem  cuius  falsae 
amator  est,  sanatis  renudatisque  paulum  oculis  posset  intueri, 
quanta  voluptate  philosophiae  gremio  se  involveret?  Quomodo 
ibi  te  cognitum,  sicut  verum  fratrem  amplecteretur?  Miraris 
haec,  et  forsitan  rides.  Quid  si  haec  explicarem  ut  vole- 
bam?" 

Non  mirum  est,  quod  Drewniok,  quippe  qui  totum  adver- 
sarium  neglexerit,  in  his  offendit. 

Dr.  p.  20:  „Inspiciamus  nunc  velim  explicationes  c.  Ac. 
II  7:  'Quomodo  ibi  te  cognitum  sicut  verum  fratrem  am- 
plecteretur!'  Hoc  enim  exemplo  vis  philosophiae  exprimitur, 
qua  efficiatur,  ut  in  ipsa  viventes,  quamvis  non  sint  naturae 
vinculo  inter  se  coniuncti,  tamen  quasi  veros  fratres  se 
complectantur.  Illa  autem  verba,  quae  spectent  Licentium 
et  Romanianum,  magnam  praebent  offensionem,  cum  Licen- 
tius  filius  Romaniani  sit,  quae  societas  naturae  certe  non 
minus  est  arta  quam  qua  fratres  coniunguntur.  Quae  cum 
ita  sint.  vis  philosophiae  illo  exemplo  non  tam  confirmatur, 
ut   auctor   voluit,   quam  infirmatur.  In  tantam  autem  incon- 

cinnitatein  is  nisi  causis  extrinsecus  allatis  non  potuit  inci- 
dere,  idque  eo,  quod  nimis  fontem  secutus  est.  Nam  Ciceroni 
coram  amicis  praestantiam  philosophiae  omnium  rerum 
praedicanti  Ucebat  uni  alterive  eorum  commode  dicere:  'Si 
philosophiae  totum  te  dedisses,  istum  (vel  me)  sicut  verum 
fratrem  amplectereris' ". 

Haec  Dr.  Sed  quid  ad  Licentium  ea  verba  „sicut  verum 
fratrem  te  amplecteretur"  ?  Nam  Licentii  nomen  nisi  in  tran- 
situ  non  memoratur.  Manifesto  verba  spectant  ad  adversa- 
rium;  quem  supra  bis  per  „ille"  indicaverat  Aug.;  hic  post 
parvam  digressionem  ad  eum  redit  scribens:  „Ergo  ille  .  .  ." 
Sic  etiam  facilius  intelleguntur  verba:  „Miraris  haec,  et 
forsitan  rides".  Quid  enim  minus  probabile  erat  Romaniano 
quam  virum  sibi  inimicissimum  aliquando  verum  fratrem  se 
praebiturum  esse?  Quae  Dr.  suae  explicationi  annectit,  hanc 
habent  sententiam:  Haec  potuermit  legi  apud  Ciceronem, 
ad  eiusdem  amicos  accommodata.  Et  Augustinus  —  caeca 
ovisl  —  „nimis  fontem  secutus"  (p.  21)  haec  exscripsit! 

NuIIa,  credo,  ratione  habita  suorum  temporum!  Non  ei 
scilicet  in  mentem  venit,  haec  ad  suos  non  apta  esse!  Tali- 
bus  rationibus  fretus  Dr.  p.  21  dicit:  „.  .  .  non  solum  librum 
I.  sed  etiam  prooemium  libri  II,  quod  amplectitur  §§  1 — 9, 
ex  Hortensio  sumptum  esse  certissime  concludimus". 

.  Post  haec  pagg.  21 — 26  Dr.  dat  expositionem  argumenti 
librorum  c.  Ac.  II  et  III.  In  qua  anum  nimis  negligit,  Augu- 
stinum  sc.  explicationi  Academicorum  decretorum  intexuisse 
suam  propriam  de  Academicis  sententiam,  de  qua 
separatim  acturus  sum  cap.  IX  huius  libri. 

Ceterae  Drewniokii  libri  paginae  huic  eius  sententiae 
corroborandae  serviunt:  „Augustinus  fere  omnia,  quae  libris 
c.  Ac.  II  et  III  leguntur,  exscripsit  ex  Ciceronis  Acaderaicis, 

iisque  posterioribus".  lam  Krische  ^)  crediderat,  Augustinum 
Ciceronis  Academicis  non  prioribus  sed  posterioribus  usum 
esse.  Quem  non  habeo,  quod  oppugnem.  Id  solum  quaeritur, 
quatenus  et  quomodo  iis  usus  sit;  huic  quaestioni  Dr.  prave 
respondit.  In  universum  probandum  est  quod  de  hac  opusculi 
parte  scripsit  R.  Philippson  ^): 

„Der  methodische  Fehler  ist,  dasz  D.  aus  Atisserungen 
Augustins,  die  in  den  erhaltenen  Bruchstticken  der  Academica 
nicht  vorkommen,  aber  in  einzelnen  Wortern  und  Bildern 
mit  Stellen  anderer  Schriften  Ciceros  iibereinstimmen,  schlieszt, 
dasz  sie  aus  den  verlorenen  Academica  entnommen  seien, 
wenn  die  aus  Cicero  entnommenen  Stellen  auch  sachlich  gar 
nichts  mit  Augustins  Ansichten  zu  tun  haben.  .  .  .  Diese 
Vergleiche  beweisen  weiter  nichts,  als  dasz  Augustin  ein 
griindlicher  Kenner  der  Ciceronischen  Schriften  war,  und 
seinen  Stil  an  diesen  gebildet  hat  (und  sind  insofern  fesselnd 
und  belehrend).  D.  begreift  nicht  dasz  Augustin  im  Unter- 
schiede  zu  Cicero  ein  durchaus  selbstandiger  Denker  ist." 

Quam  parvi  etiam  in  hac  parte  Dr.  Augustinum  aesti- 
maverit,  demonstrant  paginae  (inter  alias)  54  et  72.  Utraque 
pagina  negat  fieri  potuisse,  ut  Augustinus  duos  dispersos 
Ciceronis  locos  in  unum  contexeret  et  redigeret. 

E  pluribus  aliis  unum  insuper  addendum  videtur: 

pagg.  40  et  41  Dr.  ita  disputat:  ^Quantopere  a  fonte  pen- 
deat,  cognoscas  praecipue  ex  hoc  exemplo  in  §  3  ^)  allato: 
'Nam  ut  sine  navi .  . .  .  Aegaeum  mare  nemo  transmittit, .... 
ita  quisquis  ad  sapientiae  portum  ....  voluerit,  ....  neces- 
sariam  mihi  videtur  habere  fortunam.'  Etenim  mirum  puto  ab 
Augustino  exempli  causa  mare  Graecum  afferri,  quasi  illa 


1)  Gftttinger  Studien.  184.5  II  p.  180  sqq. 

2)  Berliner  Philol.  WochenscLrift  1915  kol.   1367  sq. 

3)  sc.  libri  III  C.  Ac. 

aetate  hoc  celebrius  alio  quovis  Romano  fuerit.  Magis  utique 
erat  consentaneum  eum,  qui  in  Italia  Cassiciaci  lianc  dispu- 
tationem  liaberet,  mare  quoddam  occidentis  orbis  nominare. 
Itaque  ne  lioc  quidem  loco  Augustini  rationem  plane  intellego 
nisi  eum  a  Cicerone  illud  exemplum  suspicatus  hausisse,  quem 
ipsum  Graecis  auctoribus  in  scriptis  philosophiae  usum  esse 
satis  constat.  Quae  cum  ita  sint  facile  adduci  possumus,  ut 
credamus  illum  Hortensii  sententias  hic  proferre." 

Vere  lucidum  exemplum!  Ergone  Augustino  non  licuit  aliud 
ullum  mare  afferre,  nisi  quod  in  Occidentali  parte  erat? 
Occidentis  maria  ei  nota  fuisse  fortasse  non  dubium  est,  quippe 
qui  ex  Africa  in  Italiam  navigasset.  Non  videt  Dr.,  hoc  totum 
de  Aegaeo  mari  de  industria  esse  electum,  cum  pertineret  ad 
Daedalum,  de  quo  in  eadem  orationis  sententia  mentio  facta 
esset.  Plenis  enim  verbis  exemplum  liuiiismodi  est:  „Xam,  ut 
sine  navi,  vel  quolibet  veliiculo,  aut  omnino,  ne  vel  ipsum 
Daedahim  timeam,  sine  ullis  ad  hanc  rem  accommodatis 
instrumentis,  aut  aliqua  occultiore  potentia  Aegeum  mare 
nemo  transmittit .  .  .  ." 

Si  Aug.  dixisset:  „sine  navi",  facilis  obiectio  fuisset: 
Daedalum  nulla  navi  usum,  sed  alis  adhibitis,  Aegaeum  mare 
transmisisse.  Quam  ob  causam  adicit  haec:  „aut  omnino  .... 
potentia." 

Daedali  autem  iter  narrat  praeter  alios  Ovidius  Metamm. 
VIII,  183  sqq.  Ibi  Icarum  fingit  cadentem  prope  Icariam, 
Aegaei  maris  insulam.  Ex  Asia  Daedalus  volavit  in  Siciliam 
et  Italiam  ^),  trans  mare  Aegaeum. 

Eiusdem  DaedaU  mentio  fit  De  Ord.  II,  37 ;  Solil.  II,  20.  — 

Inter  vitia,  quae  Philippson  vocat  „methodische  Fehler," 
alterum  quoque  separatim  numerandum  esse  puto. 


1)     Metamm.  VIII,  260;  Verg.  Aen.  VI,  U,  30. 

Identidem  Dr.  cogitur  confiteri,  multo  praestare  Augustiniana 
iis,  quae  Ciceronis  Academicis  prioribus  leguntur,  etsi  uterque 
eadem  fere  tractat. 

Dr.  p.  51.  „Quod  cum  ab  Augustino  clarius  demonstretur 
quam  Ac.  II  ^),  43  .  .  .  ." 

p.  66.  „Argumenta  tam  acute  expressa  Augustinus  ex 
responsione  tantum  Ciceronis  depromere  non  potuit." 

p.  67.  „Sed  quae  tum  ab  illo  c.  Ac.  III,  31  sqq.  copiose 
exponuntur,  eorum  pauca  tantum  vestigia  inveni(a)mus  in 
Academicis,  quae  supersunt." 

p.  68.  „Neque  tam  probabile  est  ea,  quae  ab  Augustino 
perspicue  et  copiose  sunt  explanata,  exorta  esse  ex  tam  parcis 
LucuIIi  adumbrationibus." 

p.  •  70  „Cum  vero  de  assensione  multo  plura  ab  Augustino 
explanari,  quam  in  Lucullo  inveniuntur,  cognitum  sit,  neque 
ex  paucis  huius  libri  significationibus  solis  tani  arguta  argu- 
menta  eaque  ornatissime  exposita  provenisse  cogitari  possit . . ." 

Sed  nil  desperandum!  Nam  Dr.  hoc  sibi  praebuit  suffugium: 
Quaecumque  —  sic  fere  loquitur  —  e  „Lucullo"  non  sumpta 
sunt,  quaecumque  Lucullum  superant,  ea  fluxisse  suspicor 
(concludo)   ex  Academicis  posterioribus,  quae  non  habemus. 

Nullo  iure  ea,  quae  apud  Augustinum  melius,  copiosius, 
ornatius  quam  in  Ac.  pr.  exposita  sunt,  ex  Ac.  post.  fluxisse 
dicuntur. 

VIII,    3.    EPILOGUS. 

Haud  parvi  ponderis  nec  parvae  difficultatis  est,  quaerere, 
quaenam  ratio  Augustino  in  his  eius  opusculis  cum  Cicerone 
intercesserit.    Cam  superiores  ^)  strictim  tantum  vel  summa- 


1)  id.  est:  in  Lucullo. 

2)  Velut   Krische    1.    1.;  R,  Hirzel,  Untersuchungea  III;   H.  Usener,  Gott. 
gel.  Anz    1892,  I;  C.  Thiaucourt,   ,M61anges  Boissier"  1903. 

tim  hanc  rem  tractassent,  Ohlmann  primus,  deinde  Drewniok 
minutatim  magis  singula  perscrutati  sunt.  Dolendum  est,  quod 
nimium  demonstrare  conati  sunt.  Hoc  sane  profecerunt,  quod 
eam  quaestionem  protulerunt  in  medium,  necnon  hanc  utili- 
tatem  ex  eorum  studiis  percepimus,  quod  suis  comparationibus 
ostenderunt,  quantopere  Augustinus  suum  orationis  genus  ad 
Ciceronis  exemplum  finxisset. 

Ne  ego  quidem  in  animo  habeo  isto  officio  satis  perfungi; 
nam  haud  scio  an  singulari  disquisitione  et  singulari  libro  — 
nec  perexiguae,  puto,  molis  —  hic  opus  sit.  Attamen  iuvat 
aliquot  studiorum  fructus,  quantuloscumque,  offerre. 

Imprimis  mihi  videtur  veri  simillimum  esse,  Augustinum 
Academicorum  libros,  qui  Graece  scripti  essent,  non  legisse; 
quin  etiani  id  temporis  non  tam,  quam  postea  Graeci  sermonis 
studiosum  fuisse. 

1.  Cuivis  notum  est,  quantopere  studia  Graeca  eum  puerum 
vexaverint.  Conf.  I,  20  „Quid  autem  erat  causae,  cur  graecas 
litteras  oderam,  quibus  puerulus  imbuebar,  ne  nunc  quidem 
mihi  satis  exploratum  est". 

Sed  id  puerile  fortasse  odium  fuerat.  Maius  est,  quod 

2.  Platonicorum  quoque  scripta  non  Graeca  sed  Latine 
versa  legerat. 

Conf.  VII,  13.  „.  .  .  procurasti  mihi  per  quendam  homi- 
nem  inmanissimo  tyfo  turgidum  quosdam  Platonicorum  hbros 
ex  graeca  lingua  in  latinum  versos  ..." 

Conf.  VIII,  3  „ubi  autem  conmemoravi  legisse  me  quos- 
dam  libros  Platonicorum,  quos  Victorinus  ...  in  latinam 
linguam  transtulisset,  gratulatus  est  mihi-'  (Simplicianus). 

3.  In  Cassiciaco  interdum  neglegentia  quaedam,  ne  dicam 
fastidium,  Graeci  sermonis  ostenditur. 

C.  Ac.  III,  .7  in  Licentium  „excogitandis  versibus  inhian- 
tem"    sic    invehitur:    malim    auribus    nostris   inculces 

versus  tuos,  quam  ut  in  illis  graecis  tragoediis  more  avicu- 
larum,  quas  in  caveis  inclusas  videmus,  verba  quae  non 
intelligis  cantes."  Qui  locus,  si  recte  intellego,  indicat,  Licen- 
tium  antea  Graecas  tragoedias  recitare  solitum  esse,  quamvis 
ignarus  Graeci  sermonis  esset.  Asperius  instigatur,  ut  suos 
potius,  quos  excogitabat,  versus  recitet. 

C.  Ac.  III,  18.  „.  .  .  in  ipsam  scholam  Platonis,  quae  nomen 
ex  eo  dicitur  accepisse,  quod  a  populo  sit  secreta." 

Academiae  nomen  —  quo  auctore?  —  explicatur  velut  si 
esset  „ademia"(?) 

De  ord.  II,  35.  „.  .  .  nata  est  illa  librariorum  et  calculo- 
num  professio,  quam  Varro  litterationem  vocat:  graece  autem 
quomodo  appelletur  non  satis  in  praesentia  recolo." 

4.  Gravissimum,  nisi  fallor,  indicium  praebet  tota  de  „veri- 
simili"  disputatio. 

Apud  Ciceronem  id  quod  Academici  in  agendo  sequuntur, 
probabile  vocatur  vel  verisimile;  his  duobus  nominibus  mani- 
festo  una  eademque  res  significatur.  Velut  Acad.  pr.  32 
„volunt  enim  .  .  .  probabile  ahquid  esse  et  quasi  verisimile, 
eaque  se  uti  regula  et  in  agenda  vita  et  in  quaerendo  et 
disserendo." 

Augustinus  autem  arcem  locat  in  altero  nomine,  quod  est 
„veri-simile".  In  quo  occulta  quaedara  vis  latere  ei  videtur; 
de  industria  Academicos  hoc  vocabulum  putat  sibi  elegisse, 
ut  submonerent,  id  esse  imaginem  veri,  cum  ipsum  verum, 
quod  optime  nossent,  pro  mysteriis  custodirent  ^).  Argumen- 
tatio  nititur  non  tara  significatione  huius  nominis,  quod 
utique  apud  Ciceronem  idera  dicit  ac  „probabile",  quara  eius 
forma.  Cf.  C.  Ac.  HI,  40  „Sed  quia  hoc  .  .  .  nec  fas  nec 
facile  erat  ostendere,  reliquerunt  posteris  et  quibus  illo  tem- 


cf.  huius  liijri  cap.  IX. 

pore  potuerunt,  signum  quoddam  sententiae  suae."  Credit, 
eos  consulto  hoc  (non  aliud)  vocabulum  sibi  surapsisse. 

Atqui  Cicero  ,,veri-simile"  usurpat  ille  quidem,  apud  Aca- 
demicos  ipsos  tamen  inveniuntur  vocabula,  quae  sunt  „-t02v:>" 
et  ,,doyo^j"  •).  Quae  vocabula  illi  Augustini  interpretationi 
non  ansam  dant,  cum  in  iis  non  insit  vox  veritatis.  Xeque 
eadem  inest  in  verbo  „t-tx:;",  quod  Hirzel  ^)  Augustini  animo 
obversatum  esse  arbitratur  ^). 

Ideo  iure  mihi  videor  concludere,  eum  non  Graecos,  Lati- 
nos  tantum  sive  imitatores  sive  translatores  legisse.  Accedit, 
quod  Carneades  „ajTi;  o-jovj  ■/.xxih-zv"  *)  neque,  ut  videtur, 
Arcesilas  ^),  quorum  utriusquo  et  nomen  et  dogmata  toties 
memorantur. 

Sic  iam  suspicio  movetur,  quanta  subsidia  Cicero  suppedi- 
taverit  in  Academicorum  doctrina  disserenda.  Neque  id  ipse 
dissimulat;  pro  antiquorum  more  —  minus  enim  ingenue 
quam  nostra  aetate  consuetudo  fert,  talia  aperiebantur  — 
satis  libere  confitetur,  quis  maxime  auctor  fuerit.  Sane 
ubique  fere  de  Academicis  (plurali  numero)  serrao  est  et  Grae- 
corum  placita  disseruntur;  sed  Ciceronem  maximae  auctoritatis 
fuisse,  testantur: 


^)     Sext.   ]Math.  VII,   158;  Xamenius  apud  Eus.  Praep.  Evang.  XIV,  6. 

2)  Untersuchungen  zu  Cicero's  philosophischen  Schriften  III,  p.  216. 

3)  Ne  talia  quidem,  qualia  ad  ipsa  Academicorum  vocabula  explicanda 
adscribit  Sext.  Math.  VII,  169  ,,KXT3i  Ss  tj)v  Tpo;  tov  ipxvTix70viJ,ivo'^  «-^^fV/i/  i; 
(isv     sa-T  t     (p  xi'JO  liivt^     X  fiyi  S-^ Q  ,    vi    Ss    ov    (^  xiv o  (iiv^    x  AyiS  -^  t;     mv    vi    fzsv 

(^  XtV  0  IMSV^     X^-^i>IC    SIJ.<pXa-lZ    XXKslTXt    TtXpX    TOlc    'A!tx5:ilX.xiK07Q    KXl     mi  XVOTilQ 

xxi  TTtixv/i  (px-jTX<rix,  vi  §s  ob  <p  x  t  v  o  ix.  s  v -.i  xK^^ijz  x^rsii^xri:;  ts 
TTpoo-xyopsvsTxi  Kxi  xTTSt^iiz  Kxi  xTtixvoi  ^xvTx<rix^  satis  apta  esse 
potuerunt,  quibus  Augustinus  suum  subtile  inveatum  fundaret,  quamquam 
ad  Ciceronis  locutionem  aliquanto  propius  accediint.  Neque  eiusmodi  verbosior 
explicatio  recte  „nomen"  vel  „vocabulum"'  dicitur.  Cf.  C.  Ac.  III,  24  „haec 
vocabula",   „nomina  imponere". 

4)  Diog.  IV,  65. 
8)     Diog.  IV,  32. 

C.  Ac.  II,  1  „.  .  .  .  omnis  profecto  Academicorum  vel 
calumnia,  vel  pertinacia  ....  cum  ipsius  Carneadis  Cicero- 
nisque  corporibus  sepulta  foret." 

C.  Ac.  III,  14.  „.  .  .  .  doctissimorum  virorum  auctoritati, 
inter  quos  maxime  Tullius  non  movere  nos  non  potest .  .  .  ." 

ib.  45.  „Legite  Academicos  et  cum  ibi  victorem  .... 
istarum  nugarum  Ciceronem  inveneritis  .  .  .  ." 

Quin  etiam,  cum  antea  voces  ,,probabile"  et  „veri-simile" 
ad  Academicos  relatae  sint,  §  26,  qua  acrius  res  ad  manus 
venit,  solum  Ciceronem  ea  vocabula  tutari  facit.  Rursus  tamen 
§  27  non  obloquitur  Licentio,  Carneadem  tamquam  „veri- 
similis"  auctorem  accusanti. 

Omne  vero  cautionis  genus  adhibendum  est,  ne  praemature 
neve  iniuste  Augustinus  fatuae  imitationis  arguatur. 

Omnibus,  qui  de  Academicis  ut  agerent  sibi  proposuerunt, 
haec  inter  se  communia  esse,  paene  necesse  est: 

1.  Academicorum  placita  explicant. 

2.  Eorundem  argumenta,  quibus  placita  affirmare  solebant, 
enumerant. 

3.  Eorum,  qui  his  philosophis  adversati  sunt,  telis  probatis 
spectatisque  utuntur. 

Ea  tria  etiam  Augustino  aliquo  loco  tractanda  erant  neque 
ibi  Ciceronem  neglexit,  quippe  qui  optime  de  his  rebus  Latine 
scripsisset.  Quotiescumque  haec  tria  attingebat,  quem  potius 
quam  Ciceronem  sequeretur?  Praeterea  quis  mirabitur,  eum 
ceterae  quoque  philosophiae  vocabula  decreta  definitiones  ex 
Cicerone  hausisse,  ut  ,,a  quo  in  latina  lingua  philosophia  et 
inchoata  esset  et  perfecta"?  ^) 

Sed  semper  sui  ingenii  vim  ostendit,  cum  non  ad  verbum 

1)     C.  Ac.  I,  8. 

quidquam  sed  in  suum  usum  mutatum  suaeque  orationis 
nitore  ornatum,  desumeret.  Frustra  quaeras  locos,  ubi  Ciceronis 
ipsius  aliquam  sententiam  totam  ad  verbum  exscripsit,  nisi 
alienam  originem  aperte  confessus.  Modo  ipsius  Ciceronis 
nomen,  modo  „veteres"  (D.  B.  V.  8),  modo  „philosophorum 
libri"  ^)  pro  ipso  Tullio  ponuntur. 

Ceterum  ad  illa  tria,  quae  supra  dicta  sunt  (placita,  argu- 
menta,  tela  probata)  duas  tantum  partes  destinavit,  priorem 
C.  Ac.  II,  11 — 15,  quae  Academiae  brevem  expositionem  et 
historiam  dant,  alteram  C.  Ac.  III,  21 — 33,  quae  Academiam 
oppugnant.  Reliqaae  partes  fere  totae  proprias  Augustini 
explanationes  continent. 

Operae  pretium  est  illam  alteram  partem  (C.  Ac.  III, 
21 — 33)  diligentius  attendere.  Xon  mirum  est,  quod  in  hac 
Ciceroniana  multa  inveniuntar.  Sed  supra  ^)  iam  ostendi  vel 
invitum  Drewniok  ipsum  crebro  fateri,  disputationes  contra 
Academicos  in  hac  parte  multo  praestare  iis,  quae  in  Acade- 
micis  servatis  leguntar.  Quid  tum  postea?  An  statim  ad 
Academica  perdita  provocandum  est?  Minime:  Augustinus 
suum  opus  contra  Academicos  scripsit,  id  est  contra 
Ciceronem  potissimum,  ut  maximum,  quem  putabat,  Acade- 
micae  philosophiae  patronum.  Profecto  Tullium  vincere  volebat. 
Neque  igitur  satis  erat,  argumenta  adversaria  e  Ciceronis 
libris  petere,  quippe  quae  ad  ipsum.  Ciceronem  ab  Academia 
revocandum  non  valuissentl  Idcirco,  ubicumque  Ciceronem  in 
Academia  refellenda  superat,  ibi  Augustinas  maxime  suis 
stare  viribus,  suo  ipsius  iudicio  et  ingenio  niti  putandus  est! 


1)  D.  B.  V.   27,  ubi  Hortensium  significari  perspexit  H.  Usener,  1.  1.  p.  381. 

2)  p.  89  sq. 

VIII,    4.     XUM    C.    AC.    II,    26    FRAGMENTUM    CICERONIS    CONTINEAT. 

In  praefatione  Dr,  Augustini  C.  Ac.  II,  26  incliidere  fra- 
gmentum  Ciceronis  strictim  indicat,  quasi  res  et  omnibus  nota 
et  ab  omni  dubitatione  tuta  sit.  Xeque  id  mirum  est,  cum 
omnes  adhuc  Ciceronis  editores  idem  sensisse  videantur.  Apud 
C.  F.  W.  Muellerum  est  fragmentum  Acad.  post.  19.  „Augu- 
stin.  c.  Academicos  II  11.  26.  Talia,  inquit  Academicus, 
mihi  videntur  omnia,  quae  probabilia  vel  veri  similia  putavi 
nominanda;  quae  tu  si  alio  nomine  vis  vocare,  nonrepugno; 
satis  enim  mihi  est,  te  iam  bene  accepisse,  quid  dicam,  id 
est,  quibus  rebus  haec  noraina  imponam;  non  enim  vocabu- 
lorum  opificem  sed  rerum  inquisitorem  decet  esse  sapientem". 

Adductos  esse  viros  doctos  arbitror  verbis  „inquit  Aca- 
demicus"  et  verbis  his,  quae  apud  Augustinum  paulo  post 
sequuntur:  „Quid  putatis,  inquam,  Ciceronem,  cuius 
haec  verba  sunt,  inopem  fuisse  latinae  linguae,  ut  minus 
apta  rebus  imponeret  quas  sentiebat  nomina?" 

Sed  nescio  an  totus  hic  locus  aliam  quoque  interpretationem 
admittat,  quae  integrum  Ciceronis  fragmentum  agnoscere 
nos  vetet.  Illud  „inquit  Academicus"  huic  potuit  servire  pro- 
posito,  ut  eius  sectae  philosophus  quidam  (velut  Cicero)  quasi 
vivus  induceretur  et  coram  se  defendere  fingeretur.  Non 
necesse  est  credere,  eius  verba  ex  libro  quodam  repetita  esse. 
Intellege,  Academicum  sic  dicturum  fuisse,  si  colloquio 
interfuisset,  si  ipse  dialogi  persona  fuisset.  Etiam  eius  „TaIia" 
respicit  exemplum,  quo  ipse  Augustinus  modo  „probabiIe  vel 
veri  simile"  illustraverat:  „Id  probabile  vel  verisimile  Aca- 
demici  vocant,  quod  nos  ad  agendum  sine  assensione  potest 
invitare.  Sine  assensione  autem  dico,  ut  id  quod  agimus  non 
opinemur  verum  esse,  aut  non  id  scire  arbitremur,  agamus 
tamen.  Ut  verbi  causa,  utrum  hesterna  nocte  tam  liquida  ac 


97 


piira,  hodie  tam  laetus  sol  exorturus  esset,  si  nos  quispiam 
rogaret,  credo  quod  nos  id  scire  negaremus,  dicereraus  tamen 
ita  videri.  Talia,  inquit  Academicus  ..." 

Idem  figurae,  quae  dicitur  prosopopoeia,  usus  est  c.  Ac.  III 
inde  a  §  18.  Cf.  III,  21  „Hoc  et  ego,  inquit  Archesilas, 
video,  et  hoc  ipso  doceo  nihil  percipi". 

Et  §  23.  „Sed  assume  aliquid,  ait  Academicus". 

Restat,  ut  alteram  columnam  labefactem. 

lam  inde  a  II,  16  ortum  erat  certamen  de  nomine,  quod 
est  veri  simile.  §  16  Augustinus  Licentio:  „Si  quisquam 
fratrem  tuum  visum  patris  tui  similem  affirmet,  ipsumque 
patrem  non  noverit,  nonne  tibi  insanus  aut  ineptus  esse 
videbitur?" 

Facile  perspicimus,  quid  dicere  voluerit:  Qui  'veri-simile' 
inducunt  idque  se  nosse  profitentur,  necesse  est  ipsum  quo- 
que  verum  noverint. 

Etiam  sic  res  exponitur  §  19  „Ipsa  res  clamat  similiter  esse 
ridendos  Academicos  tuos,  qui  se  in  vita  veri  similitudinem 
sequi  dicunt,  cum  ipsum  verum  quid  sit,  ignorent." 

Licentius  turbatus  pedem  recipit.  Trygetius  paulisper  peri- 
culo  se  obicit  (§  20),  dum  pro  'veri  simili'  alterum  illud  sc. 
*probabile'  substituere  vult.  Insistit  tamen  Augustinus:  „An 
negas  eos  veri-simile  dicere?"  Tum  Trygetius  rem  detulit 
ad  Alypium.  Qui  mox  monet  (§  24),  videant,  ne  in  verbi 
controversiam  incidant:  „.  .  .  quid  verba  secteris  ignoro". 
Hic  Augustinus  (§  24):  „Non  est  ista,  inquam,  mihi  crede, 
verborum,  sed  rerum  ipsarum  magna  controversia  ^):  non 
enim  illos  viros  eos  fuisse  arbitror,  qui  rebus  nescirent  no- 
mina  imponere;  sed  mihi  haec  vocabula  videntur  elegisse, 


1)     Augustinus    enim    de    industria  hoc  vocabulum  ab  Academicis  electum 
esse  arbitrabatur;  cf.  huius  libelli  cap.  IX. 

7 


98 


et  ad  occultandam  tardioribus  et  ad  significandam  vigilan- 
tioribus  sententiam  suam."  Tenet  haec  usque  ad  finem  §  26 
disputatio;  atque  ibi  hoc  modo  concluditur:  ^Quid  putatis, 
inquam  Ciceronem,  cuius  haec  verba  sunt ..." 

Xonne  perspicuum  est,  ad  orationem  variandam  modo 
nomina  et  vocabula,  modo  verba  appellari  duas  illas  Acade- 
micorum  voces  'veri  simile'  et  'probabile'?  Et  hanc  sententiae 
partem:  „cuius  haec  verba  sunt"  ita  accipiendam  esse,  ut 
dicat:  „cuius  haec  diio  verba  sunt",  neque  igitur  ad  omnia, 
quae  antecedunt,  spectare?  Vocem,  quae  est  verbum,  eadem 
ratione  adhibuit  Augustinus: 

D.  B.  V.  20  extr.  „.  .  .  ne  concludas  beatum  esse  Acade- 
micum,  qui  hesterno  sermone  vulgari  quidem  et  male  latino, 
sed  aptissimo  sane,  ut  mihi  videtur,  verbo  caducarius  nomi- 
natus  est."  Et  D.  B.  V.  31  extr.  „.  .  .  modestiam  et  tempe- 
rantiam:  et  haec  duo  verba  diligentius  attendamus." 

Ergo,  si  recte  sentio,  C.  Ac.  II,  26  nihil  aliud  docet  nisi 
hoc  notissimum:  Ciceronem  usum  esse  vocabulis,  quae  sunt 
veri  simile  et  probabile;  neque  integrum  Ciceronis  fragmentum 
locus  includit. 

VIII,    5.    DE   DIEXEUI   OPUSCULO. 

R.  Dienel  aliquot  libellos  conscripsit  de  Ciceronis  Hortensio; 
qui  mihi,  postquam  ea,  quae  antecedunt,  scripsi,  in  manus 
venerunt.  Postremus  appendicem  fert  de  Augustini  dispu- 
tationibus  (de  beata  vita)  cum  Hortensio  comparatis  ^). 

Quantum  alter  liber  ab  altero  descriptione,  proposito,  par- 
tibus  differret,  eum  non  fugit,  neque  id  paucis  indicare  omisit. 
Sequitur  deinde  Augustini  operis  conspectus,  passim  annotatis 
similibus,  qui  putantur,  Hortensii  locis.  In  quo  frequenter  non 


1)     Programm  des  MMcliengymnasiums,  Wien.   1914. 

tam  ad  ipsas  Hortensii  reliqiiias,  quam  ad  ea,  quae  (in  priore 
libelli  parte)  ad  fragmenta  coniungenda  intersuerat,  revocamur. 
Sed  nihil  querendum  est.  Doctus  enim  hic  Hortensii  existimator 
Augustini  quoque  opus  satis  magni  aestimat,  testante  con- 
clusione:  „Augustins  Schrift  ist  also  nicht  abhangig  von 
Ciceros  Hortensius  und  verfiigt  selbstandig  iiber  die  Ent- 
lehnungen  aus  ihm;  aber  diese  sind  ausgiebig  und  tlberall 
schwebte  Augustin  lei  der  Leitung  des  Gespriiches  Ciceros 
Schrift  vor.  Es  scheint,  er  habe  dem  Hortensius  ein  christ- 
liches  Gegenbild  entgegenstellen  wollen". 

Nec  sane  facile  Augustinus  cum  sodalibus  de  philosophis 
rebus  agere  poterat  nisi  Hortensii  ratione  habita.  Hunc  enim 
solum  ab  adulescentibus  lectum  esse  iam-  Ohlmann  (cuius 
studia  Dienel  non  memorat)  satis  probabiliter  persuaserat, 
hunc  ipse  Augustinus  iam  diu  amaverat,  hunc  passim  eoram, 
qui  disputabant,  animis  obversatum  esse,  ostendunt  loci 
ex  eo  laudati;  in  quorum  numerum,  monente  Dienelio, 
adsciscenda  sunt  ea  quae  Xavigius  D.  B.  V.  14  refert:  „Nam 
nescio  quo  modo  contortum  hoc  et  aculeatum,  quod  posuisti, 
ut  ait  ille  de  melle  Hymetio,  acriter  dulce  est,  nihilque  inflat 
viscera".  Cf.  Hortensii  fr.  84.  Quod  apud  Ohlm.  non  repperi. 
Contra  „nequitiae"  notionis  explicationem  (D.  B.  V.  8)  unde 
Augustinus  sumpsisset,  melius  vidit  Ohlmann,  qui  p.  64 
ascripsit  Tusc.  quaest.  III,  8,  17  ^),  quam  Dienel,  qui  p.  16 
haec  dicit:  „welches  Wort,  vielleicht  nach  Cicero,  von 
ne  quidquam  =  nihil  abgeleitet  wird". 


1)     Cf.  huius  libri  p.  79. 


IX.    DE  AUGUSTINI  INVENTO. 

Ciceronem  prae  omnibus  antiquis  unice  delexit  Augustinus. 

Inspicias  tantummodo  indices  eius  operum  i.  v.  Cicero,  ubi 
multi  loci  notati  sunt;  qui  sint  gravissimi  ad  id  tempus,  de 
quo  iiic  agitur,  legas  apud  Zielinski  ^):  „Cicero  ist  ihm  der 
vollendetste  Kiinstler  der  lateinisciien  Rede  (de  mag.  16),  der 
unermudlichste  Erzieher  der  Jugend  zum  Guten  und  Wahren 
(c.  Ac.  III,  16)  2)  vor  allem  aber  —  der  erste  und  groszte 
romische  Philosoph  (c.  Ac.  1,  8)." 

Hortensio  lecto  quantas  gratias  agunt  Confessiones!  Etiam 
in  conversione  enarranda,  quoties  in  confectum  iter  respicit, 
illum  librum,  a  se  iuvene  lectum,  recordatur  ^). 

Haud  scimus  an  Cicerone  praecipue  auctore  Academicos 
secutus  sit,  eo  vitae  tempore,  quod  Conf.  libris  V  et  VI 
recenset.  Atque  etiam  in  libris  C.  Ac,  cum  Academicos  dicit, 
Ciceronem  magis  quam  quemquam  alium  dicit  *).  Ciceronem 
enim  valde  Academiani  amavisse  constat,  praesertim  ia  ea 
philosophiae  parte,  quae  ad  cognitionis  doctrinam  pertinet  °). 

Faciie  credimus,  Augustinum  iniquo  fuisse  animo,  cum,  ipse 
paulatim    ex    Academicorum    vinculis    liberatus,    Ciceronem 


1)  Cicero  im  Wandel  der  Jahrhunderte  p.  17. 

2)  Rectius:  UI,  35  (cap.  XVI). 

3)  Conf.  VI,  18;  VIII,  17;  Solil.  I,  17;  De  B.  V.  4. 

4)  Cf.  huius  libri  p.  93  sq. 

°)     Quamquam    in    morali    philosophiae    parte    ad    Stoicorum    „consensum 
gentium"  recurrebat  atque  nmTvin^  pt  nmTii  genere  optimum  quidque  eligebat. 

propterea  relinquere  cogeretur.  Magnum  idcirco  repperit,  quod 
sibi  persuasit,  Acadeniicos  aliter  sensisse  ac  scripsissent. 

C.  Ac.  III,  37 — 41  quasi  arcem  huius  Augustini  sententiae 
habemus.  Eorum,  qui  ibi  uberius  exposita  sunt,  brevis  con- 
spectus  hic  detur: 

Plato  duos  mundos  esse  senserat,  unum  intelligibilem  alterum 
sensibilem  ^).  Non  facile  cognitionem  mundi  intelligibilis 
homines  acquirunt,  nisi  qui  ab  omnibus  vitiis  se  purgaverunt. 
Venerunt  autem  Stoici,  qui  omnia  corporea,  ipsum  Deum  ignem 
esse  docebant.  Quae  Stoicoruni  falsa  doctrina  ne  multidinem, 
ad  falsa  pronam,  corrumperet,  cavere  Academici  volebant. 
Quomodo  illud  facerent?  An  suam  praeclaram  mundi  intelle- 
gibilis  cognitionem  Stoicis  opponerent  et  divulgarent?  Non 
licebat  sacra  profanis  proderel  Quam  ob  causam  ita  rem 
aggressi  sunt,  ut  certi  nihil  ipsi  quidem  praedicarent,  Stoico- 
rum  vero  certam  fidem  omnibus  viribus  infirmarent. 

Ea  rationis  contra  omnia  disserendi  origo  fuit.  Facilis  tamen 
adversariorum  obiectio  fuit.  Etenim,  si  nihil  veri  inveniri 
posset,  quid  sapiens  in  agendo  sequeretur?  Qua  vitae  norma 
uteretur?  Quem  ictum  ut  vitarent,  Academici  veri-simile  sibi 
regulam  esse  dixerunt.  Id  erat  idem,  quod  Stoici  falso  tam- 
quam  ipsum  verum  sequebantur.  Sic  extrinsecus  isdem  rebus, 
mutato   noraine,  quibus  ceteri,  actiones  regebant;  intus  vero 


')  De  Platone  haec :  C.  Ac.  III,  37.  „Sat  est  enim  ad  id  quod  volo, 
Platonem  sensisse  duos  esse  mundos,  unum  intelligibilem,  in  quo  ipsa  veritas 
habitaret,  istum  autem  sensibilem,  quem  manifestum  est  nos  visu  tactuque 
sentire.  Itaque  illum  verum,  hunc  verisimilem  et  ad  illius  imaginem  factum. 
Et  ideo  de  illo  in  ea  quae  se  cognosceret  anima,  velut  expoliri  et  quasi 
serenari  veritatem;  de  hoc  autem  in  stultorum  animis  non  scientiam,  sed 
opinionem  posse  generari.  Quidquid  tamen  ageretur  in  hoc  mundo  per  eas 
virtutes,  quas  civiies  vocabat.  aliarum  verarum  virtutum  similes,  quae  nisi 
paucis  sapientibus  ignotae  essent,  non  posse  nisi  veri  simile  nominari.  38. 
Haec  et  alia  huiusmodi  mihi  videntur  inter  successores  eius,  quantum  poterant, 
esse  servata,  et  pro  mysteriis  custodita." 


.-jf  '* 

persuasum  iis  erat,  veri-simile  esse  imaginem  alterius  veritatis 
altioris,  quaeadmundumintellegibilempertineret.  Nomen,quod 
est  „veri-simile"  aptissime  adiiibebatur,  ut,  quisquis  acutius 
rem  perpenderet,  intimum  agnosceret  sensum. 

Hanc  Augustini  sententiam  ab  iis,  qui  librorum  C.  Ac. 
argumentum  enarraverunt  ^),  non  satis  spatii  puto  accepisse, 
atque  omnino  a  viris  doctis  ^)  quodammodo  neglectam  esse, 
cum  alii  hunc  unum  (C.  Ac.  III  37 — 43),  alii  plures,  nemo 
omnes  locos  collectos  tractaret.  Quare  utile  esse  arbitror  libros 
C.  Ac.  percurrentem  talia  cuncta  congerere. 

C.  Ac.  liber  I  non  tam  de  universa  Academica  quaestione 
agit  quam  de  ea  parte,  in  qua  quaeritur.  „etiamne  non  com- 
prehenso  vero  beati  esse  possimus"  (C.  Ac.  I,  5).  Academi- 
corum  nomen  in  extremo  libro  primum  occurrit:  C.  Ac.  I, 
24  „Ubi  enim  arcem  locaverunt  Academici,  quorum  tueris 
sententiam^'.  Quo  fit  ut  in  eo  nihil  ad  id  quod  volumus 
inveniatur. 

Contra  liber  II  iam  statim  in  initio  prodit  Augustini  opi- 
nionem.  „Si  quam  necesse  est,  disciplina  atque  scientia 
sapientiae  vacuum  esse  non  posse  sapientem,  tam  eam 
necesse  esset  invenire  dum  quaeritur,  omnis  profecto  Aca- 
demicorum  vel  calumnia,  vel  pertinacia,  vel  pervicacia,  vel 
(ut  ego  interdum  arbitror)  congrua  illi  tempori 
ratio  .  .  .  sepulta  foret." 

Intellege:   non   ex   animi   sententia  interdum   arbitror  eos 


1)  Bindemann   o.  1.   p.    295—309;    Worter   o.  1.  p.  75—103;    Thimme  o.  1. 
69—84;  Drewniok  o.  1.  p.  22—26. 

2)  Zelier,   Die   Philos.  u.  Griechen  IIP,  1  p.  493,  4;  p.  593,  594,  1.  (III*, 
1,  p.  510  et  615.) 

Hirzel,  Untersuchungen  III,  p.  216  sqq. 
Ohlmann  o.  1.  p.   75  sq. 
Thimme  o.  1.  p.  32  sq.,  p.   70  sq.      - 
Drewniok  p.   72 — 76. 

loqui   solitos   esse,   sed   contra   suae  aetatis  pericula,  contra 
Stoicos  se  ita  armavisse. 

Ceterum  prooemium  (2—9),  ad  Romanianum  scriptum,  niliil 
fere  de  Academicis  dicit;  §  8  strictim  attinguntur. 

Propria  disputatio  oritur  a  §  10.  Sententias  Academicorum 
exponit  Augustinus  (10—12).  Alypius  explicat,  quid  inter- 
fuerit  inter  veterem  et  novam  Academiam  (14,  15).  Haec  in 
praefationis  modum  praemissa  sunt  nec  quicquam  de  arcanis 
decretis  continent. 

Deinde  §  16  statim  Licentio,  se  favere  Academicis  con- 
fesso,  opponuntur  magna  illa  Augustini  arma,  cum  interro- 
gatur:  „Si  quisquam  fratrem  tuum  visum  patris  tui  similem 
esse  affirmet,  ipsumque  patrem  non  noverit,  nonne  tibi 
insanus,  aut  ineptus  videbitur?  Et  hic  diu  tacuit  (Licentius)." 

§§  17  et  18  non  tam  proferunt  pugnam  quam  ostendunt 
Licentium  dubitantem  et  partes  susceptas  deponere  conantem. 
§  19  rursus  instat  magister,  dum  persuadet  „ridendos  esse 
Academicos,  qui  se  in  vita  verisimilitudinem  sequi  dicunt, 
cum  ipsum  verum  quid  sit*  ignorent." 

§  20  Trygetius  verbum  „verisimile"  minus  aptum  esse, 
praestare  „probabile",  idque  igitur  disputandum  esse  monet. 
Nondum  neque  Trygetius  neque  Licentius  perspexerant,  quare 
id  ipsum  „verisimile"  tantopere  urgeretur. 

§§.  21,  22,  23  Alypium  novum  propugnatorem  inducunt. 
Qui  §  24  vetat  de  verbo  controversiam  fieri,  cum  res  constet. 
Contra  queniAugustinus:  „Non  est  ista,  mihi  crede,  verbo- 
rum,  sed  rerum  ipsarum  magna  controversia:  non  enim  illos 
viros  eos  fuisse  arbitror,  qui  rebus  nescirent  nomina  impo- 
nere;  sed  mihi  haec  vocabula  videntur  elegisse,  et  ad  occul- 
tandam  tardioribus  et  ad  significandam  vigilantioribus  senten- 
tiam  suam.  Quod  quare  et  quomodo  mihi  videatur,  exponam, 
cum  prius  illa  discussero,  quae  ab  eis  tamquam  cognitionis  hu- 

manae  inimicis  dicta  homines  putant .  .  .  Nam  illi  milii 
videntur  graves  omnino  ac  prudentes  viri  fuisse.  Si  quid  est 
autem,  quod  nunc  disputabimus,  adversus  eos  erit,  qui  Aca- 
demicos  inventioni  veritatis  adversos  fuisse  crediderunt." 

Dicit  veritati  inimicos  videri  illos  quidem,  non  esse. 

Dupliciter  se  acturum  esse  pollicetur: 

1.  ut  ea,  quae  illi  vero  inveniendo  tamquam  cognitionis 
inimici  opposuerunt,  oppugnet, 

2.  ut  explicet,  cur  hoc  „veri-simile"  verbum  electum  sit 
et  quid  hoc  sibi  velit. 

Ultima  huius  §  verba,  quae  deinde  sequuntur,  monstrant, 
Augustinum  ne  ipsum  quidem  pro  certo  affirmare  velle,  eos 
aliter  ac  sentirent  locutos  essei"  „Et  ne  me  territum  putes, 
etiam  contra  eos  ipsos  non  invitus  armabor,  si  non  occultandae 
sententiae  suae  causa,  ne  ab  eis  temere  pollutis  mentibus, 
et  quasi  profanis  quaedam  veritatis  sacra  proderentur,  sed 
ex   animo   illa   quae  in  illorum  libris  legimus,  defenderunt". 

§  25.  Xova  disputatio  confestim  rursus  redit  ad  rogatiun- 
culam  illam  (II,  16  „Si  quisquam .  .  .  videbitur?")  quae 
Licentium  pridie  turbaverat. 

§  26.  Quid  verisimile,  quid  probabile  sit,  non  iam  ex 
nomine  '  sed  ex  exemplis  cognoscitur.  Augustinus  coram 
discipulis  nondum  occultum  propositum  perspicientibus  tam- 
quam  paene  victum  se  gerit:  „Satisne  intellexistis,  quomodo 
mihi  ludicra  illa  quibus  vos  agitabam,  de  manibus  excussa 
sint". 

Sed  iam  Licentium  impetuosi  animi  adulescentem  verbi 
„veri-simile",  quae  videbatur,  irrisio  moverat,  ut  a  Carneade 
deficeret  (§  27). 

Quem  §  28,  quod  tam  cito  fugerit,  vituperat  Alypius. 
§  29  Alypium  apparet  rem  perspexisse  aut  certe  aliquid 
suspicari,    cum    dicit:    „.  ..velim    exphces   utilitatem   primo 

inquisitionis  tiiae  ^),  quae  aut  superflua  est,  ut  opinor, 
et  ei  multo  magis  respondere  superfluum  est:  aut  etc. .  .  ." 
Ad  quod  Aug. :  „Meninisti,  me  de  his  vocabulis  post  acturum". 
Verisimile  et  probabile  dicit.  Res  in  alium  diem  arapliatur. 
„Et  nunc  ille  sol  admonet,  ut  quae  ludicra  pueris  proposui 
redigam  in  cistas,  praesertim  cum  ea  ornandi  iam  potius 
quam  vendendi  gratia  proponam".  Xondum  vendentur  speciosae 
res,  quas  Augustinus  aut  caute  aut  modeste  „ludicra"  appellat. 
§  29.  At  primum  cavendum  est,  ne,  si  Alypius  idem  sentiat, 
quod  Augustinus,  pugna  crastina  inanis  sit,  „Itaque  responde, 
quaeso,  utrum  tibi  videantur  Academici  liabuisse  certam  de 
veritate  sententiam  et  eara  teraere  ignotis  vel  non  purgatis 
animis  prodere  noluisse.  An  vero  ita  senserint,  ut  eorum 
disputationes  se  habent". 

§  30.  Alypius  nescire  se  confitetur,  rogat  tamen  ut  ipse 
vere  Academicus  habeatur  et  ita  oppugnetur.  „Tum  ille: 
Quid  ilUs  animi  fuerit,  inquit,  non  teraere  confirraabo.  Nam 
quantum  ex  libris  colligi  datur,  tu  raelius  nosti  quae  in  verba 
sententiam  suam  promere  soleant.  Me  autera  de  me  ipso  si 
consulis,  mventum  nondura  verura  esse  puto.  Adde  etiara  .  .  . 
nec  posse  inveniri  me  putare". 

Id  feliciter  evenit;  alioquin  Aug.  aliter  disputationem 
sustinuisset  „paratus  eram  te  rogare,  ut  Academicorum  partes 
ita  susciperes  quasi  tibi  non  solum  disputasse,  sed  etiam 
sensisse  viderentur,  verum  non  posse  coraprehendi". 

Liber  III  non  continuo  ad  Acaderaiae  arguraenta  refellen- 
da  transit;  prius  §§  1 — 4  „utrum  sit  fortuna  sapienti  neces- 
saria",  §§  5—13  nura  Acaderaicus  sciat  sapientiara  suara,  ergo 
solidi  aliquid  habeat,  quaeritur. 


^)     Sic  legendum  est  cum  aliis  editoribus.  Benedictini  praeferunt  codicum 
,suae",  addentes:  „refertur  enim  ad  Licentium";  id  quod  sermonis  leges  vetant. 

Sequitur  §§  14 — 36  subtilior  refutatio  ^),  qua  explananda 
supersedeo.  Haec  taraen  praemissa  sunt: 

§  14.  „Taraen  ne  aut  Academicorum  argumenta  quasdam 
nebulas  videantur  offundere,  aut  doctissimorum  virorum 
auctoritati,  inter  quos  maxime  Tullius  non  movere  nos  non 
potest,  superbe  nonnullis  resistere  videamur,  si  vobis  placet, 
prius  pauca  contra  eos  disseram,  quibus  videntur  disputationes 
illae  adversari  veritati.  Deinde  ut  mihi  videtur,  ostendam 
quae  caussa  fuerit  Academicis  occultandae  sententiae  suae." 

Erit  certamen  —  pari  modo  supra  (II,  24)  dictum  erat  — 
non  tam  contra  Acaderaicos  quam  contra  eos,  qui  putant 
eos  veritati  adversari.  Finem  dabit  verae  Academicorum 
sententiae  explicatio.  Quam  etiam  in  media  refutatione  denuo 
denuntiat  §  26  „Quidquid  enira  contra  sensus  ab  eis  dispu- 
tatur,  non  contra  oranes  philosophos  valet.  Sunt  enira  qui  ista 
omnia,  quae  corporis  sensu  accipit  aniraus,  opinionera  posse 
gignere  confitentur,  scientiara  vero  negant.  Quam  tamen 
volunt  intelligentia  contineri,  remotamque  a  sensibus  in  mente 
vivere.  Et  forte  in  eorum  numero  est  sapiens  ille  quem 
quaerimus.  Sed  de  hoc  alias." 

Illa  autem  verae  sententiae  explicatio  continetur  §§  36 
extr. — 43  earaque  supra  ^)  enarravi.  — 

Varie  viri  docti  senserunt,  cum  alii  propriura  Augustini 
inventura  agnoscerent,  alii  ex  Cicerone  id  desumptum  esse 
crederent. 

Zeller  ^)  allatis  Sexti  Pyrrhon.  I,  234  et  Eus.  Praep.  evang. 
XIV,  6,  5  (ubi  Nuraenius  Dioclem  loquentem  facit)  et  Aug. 
C.  Ac.  III,  38  et  40  monuerat,  satis  divulgatura  esse  apud 
antiquos,   scepsin  Acaderaicorum  dogmaticara,  quae  dicitur, 


1)  Cf.  Binderaann,  Worter,  Thimme,  Drewniok. 

2)  p.   101. 

3|     o.  1.  pag.  49.3.  (III*,  1,  pag.  510  et  pag.  615.) 

sententiam  tectam  habere,  eamque  Platonicam.  Quem  fontem 
suspicaretur  docuerat  p.  594  (in  ann.):  „Diese  Behauptung 
begegnet  uns  ofters;  dasz  sie  in  letzter  Beziehung  s^on  Philo 
herstammt,  wird  theils  durch  ihren  Zusammenhang  mit  allen 
iibrigen  Voraussetzungen  desselben,  theils  dadurchwahrschein- 
lich,  dasz  sie  sich  nicht  allein  bei  August.  c.  Acad.  III,  17,  38, 
18,  40  findet,  sondern  dieser  sich  auch  c.  20,  43  dafiir  aus- 
driiclviich  auf  Cicero  beruft." 

Augustini  autem  verba  sunt  §  43:  „Quisquis  autem  putat 
hoc  sensisse  Academicos,  ipsum  Ciceronem  audiat.  Ait  enim 
iUis  morem  fuisse  occultandi  sententiam  suam,  nec  eam 
cuiquam  nisi  qui  secum  ad  senectutem  usque  vixisset,  aperire 
consuesse." 

Contra  Zellerum  Hirzel  ^),  postquam  concessit  fieri  potaisse, 
ut  Augustinus  ex  fontibus  suis  de  arcana  quadam  Academi- 
corum  doctrina  aliquid  hauserit,  recte  contendit,  quae  ea 
doctrina  fuisset,  id  non  indidem  sumptum  esse.  Eam  Platonis 
fuisse,  id  ab  AugQstino  ipso  esse  excogitatum.  Xeque  eum  ad 
Ciceronis  auctoritatem  in  hac  altera  re  appellare.  Affert  -) 
Aug.  C.  Ac.  III,  37  „Audite  iam  paulo  attentius,  non  quid 
sciam  sed  quid  existimem:  hoc  enim  ad  ultimum  reservabam, 
ut  explicarem  si  possem  quale  mihi  videatur  esse  totum 
Academicorum  consilium,"  et  ib,  38  „haec  et  alia  huiusmodi 
mihi  videntur  inter  successores  eius,  quantum  poterant, 
esse  servata,  et  pro  mysteriis  custodita"  ^). 

Deinde  haec  sua  addidit:  „Wiirde  Augustin  sich  so  wohl 
ausgedriickt  haben,  wenn  er  den  Inhalt  seiner  Mittheilung  aus 
einer  alteren  Ueberlieferung  schopfte?  Gewiss  nicht;  vielmehr 


^)     Untersuchungen  III,  pag.  216  sq. 

2)  pag.  217. 

3)  Hirzel    p.    218    addit    ex    III,    43:    „mihi  — persuasi"  et    „eam  arbitror 
Platonis  fuisse'". 

weist  die  Form  der  Worte  darauf  hin  dass  wir  hier  lediglich 
eine   Vermutung  des  Kirchenvaters  vor  uns  haben,  met  der 
er  die  Ueberlieferung  erganzen  wollte". 
Potaerat  Hirzel  hos  quoque  locos  afferre: 
C.  Ac.  II,  1  ,ut  ego  interdum  arbitror  ..."    ■ 
ib.,  23   „non  enim  illos  viros  eos  fuisse  arbitror  .  .  .  sed 
mihi  videntur  .  .  ."  (plene  mei  libri  p.  103  sq.). 
ib.  „quod  quare  et  quomodo  mihi  videntur  .  .  ." 
ib.   ^nam   illi  mihi  videntur.  .  .  prudentes  viri  fuisse". 
Iir,  14  „Deinde  ut  mihi  videtur  ostendam..."(plenep.l06) 
Huc  quoque  pertinet,  quod  tam  caute  et  modeste  de  hac  re 
loquitur.  (II,  26  „Iudicra"). 

Maxima  vero  praebet  Epist.  I  ad  Hermogenianum,  quae 
paene  scatet  indiciis.  E  quibus  affero:  „Quamobrem  .  .  .  illud 
magis  peto  dihgentius  consideres  mihique  rescribas  utrum 
approbes  quod  in  extremo  ^)  tertii  libri  suspiciosius  for- 
tasse  quam  certius,  utilius  tamen,  ut  arbitror,  quam 
incredibilius  putavi  credendum".  ^) 

His  locis  satis  elucet,  quantopere  illud  sibi  ipse  Augustinus 
vindicaverit  neque  ignobile  inventum  iudicaverit.  Et  omnes 
viri  docti  rectum  viderunt  praeter  Worterum,  ^)  qui  Zellerum 
laudat,  Hirzelii  nulla  mentione  facta  et  Drewniokium,  qui 
suo  more  totum  illud  ex  Cicerone  fluxisse  contendit.  Quem 
loci  laudati  satis  refellunt. 


1)  Intellege  §§  37—43. 

2)  Hanc  epistulam  adliibuerunt  Ohlmann  o.  1.  pag.  75  sq. ;  Thimme  o.  1. 
pag.  32  sq.  Offendunt  taraen  huius  verba  pag.  32  in  ann.:  „Augustin  nimmt 
ihn  (diesen  Gedanken  sc.)  nicht  als  seine  Entdeckung  in  Anspruch,  sondern 
Metrodor,  sagt  er,  habe  ihn  zuerst  ausgesprochen  C.  Ac.  III,  41".  Nam  id 
Augustinus  minime  ausus  est  dicere,  quamvis  cuperet  quam  plurimos  in  sua 
castra  traducere.  Verba  III,  41  „ad  Platonis  auctoritatem  legesque  revocare", 
quomodo  accipienda  sint,  optime  mihi  videtur  explanasse  Hirzel  o.  1.  III  p. 
194—229. 

3)  o.  1.  p.  76  ann.  1. 

Cum  iam  satis  constet,  ipsum  maxime  auctorem  fuisse, 
non  est,  quod  ea,  quae  apud  Sextum  et  Eusebium  leguntur, 
diligentius  tractemus.  Quid  enim  tantopere  gloriaretur,  Pla- 
tonem  latentem  se  detexisse,  si  alii  iam  ante  idem  fecisse 
novisset? 

Sed  ad  extremum  interest  aliquid,  quaerere,  quatenus  om- 
nino  cuicuimodi  arcanae  doctrinae  Cicero  ei  auctor  fuerit. 
C.  Ac.  III,  40  „Quisquis  autem  putat .  .  .  consuesse",  quam 
aliquanto  ante  exscripsi,  conferenda  est  cum  Cic.  Ac.  pr.  60. 
„restat  illud  quod  dicunt  veri  inveniundi  causa  contra  omnia 
dici  oportere  et  pro  omnibus,  volo  igitur  videre,  quid  inve- 
nerint.  'non  solemus',  inquit,  'ostendere'.  quae  sunt  tandem 
ista  mysteria?  aut  cur  celatis  sententiam  vestram?  'ut,  qui 
audient',  inquit,.  'ratione  potius  quam  auctoritate  ducantur'." 

Perspicuum  est,  nimis  hos  locos  urgeri,  si  quis  in  iis 
arcana  decreta  depreliendere  velit.  Xam  de  communi  quadam 
omnium  Academicorum  doctrina  eaque  furtim  servata  non 
sermo  est.  Fortasse  id  quod,  pro  se  quisque,  Academici,  vol- 
ventibus  aetatis  annis,  sibi  persuadebant,  significatur.  Augu- 
stinus  haec  in  suum  usum  interpretatus  esse  videtur. 

Dicat  quispiam,  Ciceronis  scripta  deperdita  (velut  Acade- 
micarum  Quaestionum  partem  aliquam)  Augustino  fortasse 
maiora  suppeditavisse.  Puto,  si  magis  perspicua  Cicero 
praebuisset,  ea  Augustinum  allaturum  fuisse  ^).  Quin  etiam 
satis  multa  indicia  sunt,  quae  produnt  Ciceronem  nec  definite 
nec  pro  certo  affirmavisse,  quaedam  placita  esoterica,  ut  hoc 
verbo  utar,  tradi  solere.  Nam: 


1)  Nullum  alium  locum  ei  praesto  fuisse,  docere  mihi  yidetur  C.  Ac.  III, 
38  „Haec  et  alia  huiusmodi  mihi  videntur  inter  successores  eius,  quantum 
poterant,  esse  servata,  et  pro  mysteriis  custodita".  "Vocem  quae  est 
,mysteria"'  ex  illo  Ciceroniano  loco  fluxisse  puto,  ubi  per  ludibrium  ab 
adversario  usurpata  erat. 

1.  C.  Ac.  II,  24  legimus:  „Et  ne  me  territum  putes,  etiam 
contra  eos  ipsos  non  invitus  armabor,  si  non  occultan- 
dae  sententiae  suae  causa  .  .  .  sed  ex  animo  illa,  quae 
in   eorum  libris  legimus,   defenderunt." 

2.  C.  Ac.  II,  30  Alypius  amico  roganti:  „An  vero  ita  sen- 
serint  ut  eorum  disputationes  se  habent"  respondet:  „Quid 
illis  animi  fuerit,  inquit,  non  temere  confirmabo.  Nam 
quantum  ex  libris  colligi  datur,  tu  melius  nosti  quae  in 
verba  sententiam  suam  promere  soleant."  Et  Alypius  optime 
noverat,  quid  Cicero  de  Academicis  scripsisset!  Cf.  C.  Ac. 
II,  14,  15. 

3.  Saepius  legimus,  homines  dolum  illum  non  animadver- 
tere  (velut  II,  24  „contra  eos,  qui .  .  ,  crediderunt" ;  III,  14 
„contra  eos,  .  .  .  quibus  videntur").  Neque  igitur  Cicero  id 
monuerat. 

4.  Non  tam  vehementer  ipse  Academicorum  decreta  im- 
pugnasset,  si  procul  dubio  fuisset,  eos  ahter  sensisse  ac 
dicerent. 

Itaque  exiguae  audaciae  est  statuere,  eum  admodum 
parva  indicia  habuisse  atque  ea,  quibus  ne  ipse  quidem  satis 
confideret  ^). 


1)  His  puto  magis  etiam  affirmari  ea,  quae  Hirzel  Unters.  IH  p.  195 — 229 
opposuit  Zellero  suadenti,  Philonem,  Ciceronis  in  Acad.  post.  auctorem, 
dogmatis  iisque  Platonicis  favisse. 


X.  VERGILIANA  QUAEDAM  INDICANTUR. 

Cum  omni  vitae  tempore  Augustino  Vergilius  gratus  fuit, 
tum  vero  in  his  primis  operibus  poetae  nomini  et  carmini- 
bus  debitus  honor  tributus  est. 

Vir  doctus  J.  Vasold  ^),  omnia  Augustini  opera  perscrutatus, 
collegit,quae  eVergilio  hausta  erant,  sive  versus,  sive  hemisticha 
vel  versuum  partes.  Cuius  scientiam  et  ingens  studium  non 
possumus  non  laudare,  quod  tantopere  superiorum  messes 
auxit.  Neque  habemus,  quod  miremur  in  tanta  Augustini  scri- 
ptorum  multitudine  nonnulla  etiam  illum  e  Vergilio  sumpta 
praetermisisse. 

Itaque  e  libris,  qui  in  Cassiciaco  prodierunt,  ego  conquisivi 
aliquot  eiusmodi  locos,  qui  adhuc  latuerant; 

C.  Ac.  I,  9  „.  . .  hoc  corpus,  hoc  est  tenebrosum  car- 
cerem  .  .  ." 

cf.  Aen.  VI,  734  „. .  .  clausae  tenebrisetcarcere  caeco". 

C.  Ac.  I,  18  „.  .  .  quid  secum  ipse  tacitus  volveret". 

cf.    Ecl.    IX,    37    „.  .  .  tacitus,    Lycida,    mecum  ipse 
voluto". 
.    et  Aen.  I,  50  „.  .  .secum  dea  corde  volutans". 

C.  Ac.  II,  1  „.  .  .  teneat  cursum  suum,  a  quo  eum  nulhis 
casus  excutiat". 
cf.  Aen.  III,  200  „.  .  .  excutimur  cursu". 


1)  Dr.  J.  Vasold,  Augustinus  quae  hauserit  ex  Vergilio;  Wissenschaftliche 
Beilage  zum  Jahresbericht  des  Theresiengymnasiums.  Miinchen.  Pars  prior 
1907.  Altera  pars  1908. 

C.   Ac.   II,  1  „.  .  .Academicorum  .  .  .  arma  .  .  .  invicta   et 
quasi  Vulcania  videantur." 
cf.  Aen.  VIII,  535  „.  .  .  Vulcaniaque  arma"  ^). 

C.  Ac.  II,  1  „.  .  .  hinc  tibi  metuo,  hinc  te  cupio  liberari". 
cf.  Aen.  VI,  733  „hinc  metuunt  cupiuntque.  .  .". 

C.    Ac.    II,    6    „.  .  .   tanta   se   mihi   philosophiae  facies 
aperuit .  .  .". 
cf.  Aen.  VII,  448  „Tantaque  se  facies  aperit.  .  .". 

C.   Ac.   II,   22.    „Tollamus   de   medio  iam  cuncta  ista; 
arma  acri  facienda  viro;" 
cf.  Aen.  VIII,  439.  „Tollite  cuncta,  inquit .  ,  ." 
ib.  441  „Arma  acri  facienda  viro"  -). 

C.  Ac.    III,    44    „.  .  .  qui    nos    in    ipsa    veritatis    arcana, 
Deo  iam  monstrante  perducat." 

cf.  Aen.  I,  382.  „.  .  .  matre  dea  monstrante  viam"  .  .  . 

D.  B.  V.  4  „.  .  .  caliginem  dispuli .  .  ." 
cf.  Aen.  V,  839  „.  .  .  dispulit  urabras  .  .  ." 

De  Ord.  I,  6  „.  .  .  ne  imber  ingrueret  .  .  ." 
cf.  Aen.  XII,  284,  „.  .  .  ingruit  imber." 

De  Ord.  I,  24  „.  .  .  motato  capite  .  .  ." 

cf.  Ecl.  VI,  28  „.  .  .  motant  cacumina  quercus".. 


1)  Idem  Cic.  Tusc.  Quaest.  II,  14,  33   ....tectus  vulcaniis   armis...". 

2)  Hemistichon  Aen.  VIII,  441:  „Arma  acri  facienda  viro"  iam  Vasold, 
veteres  editores  secutus,  attulerat.  Augustini  verba  „Tollamus  cuncta"  apud 
Vergilium  paulo  ante  legi,  non  viderunt. 

De  Ord.  II,  16  „.  .  .  longe  lateque". 

cf.  Aen  VI,  378  „.  .  .  longe  lateque  per  urbes  .  .  ." 

Solil.  I,  9  „.  .  .  praecipitare  iubes  .  .  ." 
cf.  Aen.  II,  37  „praecipitare  iubent .  .  ." 

Solil.  II,  1  „.  . ,  temperabis  a  lacrvmis?" 
cf.  Aen.  II,   6,   8   „.  .  .  Quis  talia  fando  .  .  .  temperet  a 
lacrimis? 

Nonnulla  et  Vasoldii  et  mea  possunt  cuipiam  videri  aut  ex 
aliis  hausta  aut  esse  communis  omnium  Latinorum  thesauri. 
Quocirca  utile  est  admonere,  quam  studiose,  praesertim  in 
Cassiciaco,  Augustinus  Vergilio  legendo  operam  dederit.  Id 
quod  testantur: 

C.  Ac.  I,  15  „.  .  .  diesque  pene  totus  cum  in  rebus  rusticis 
ordinandis,  tum  in  recensione  primi  libri  Virgiiii  peractus  fuit." 

C.  Ac.  II,  10  .,Post  pristinum  sermonem,  quem  in  primum 
librum  contulimus,  septem  fere  diebus  a  disputando  fuimus 
otiosi,  cum  tres  tantum  Virgilii  libros  post  primum  recense- 
remus,  atque  ut  in  tempore  congruere  videbatur,  tractaremus." 

C.  Ac.  III,  1  „Xam  et  tu,  Trygeti,  Virgili  carminibus  te 
oblectasti ..." 

De  Ord.  I,  26  „Nihilque  a  me  aliud  est  actum  illo  die,  ut 
valetudini  parc&rem,  nisi  quod  ante  coenam  cum  ipsis  dimi- 
dium  volumen  Virgilii  audire  quotidie  solitus  eram,  nihil 
nobis  ubique  aliud  quam  rerum  modum  considerantibus." 


XI.    MINORES  QUAESTIONES. 

XI,    1.   NUM   OMNIA,   QUAE   DISPUTATA   SUNT,   PERSCRIPTA   SINT. 

Aliquot  locis  indicia  insunt,  quibus  certi  fiamus,  non  omnia, 
quae  Augustinus  disputaverit,  ad  nos  pervenisse. 

C.  Ac.  II,  8  (ad  Romanianum)  „.  .  .  tamen  si  quid  superstitio- 
nis  in  animum  revolutum  est,  eiicietur  profecto,  vel  cum  tibi 
aliquam  inter  nos  disputationem  de  Religione  misero,  vel  cum 
praesens  tecum  multa  contulero." 

Hunc  de  religione  dialogum  postea  revixisse  in  librum  de 
Vera  Religione,  Benedictini  aiunt  in  Admonitione,  quam  ei 
libro  praemiserunt:  „Iam  ante  annos  aliquot  Jhuius  argumenti 
tractationem  Romaniano  civi  suo  et  Maecenati  pollicitus  erat, 
ut  meminit  cap.  7  no.  12  ^).  Id  vero  in  se  receperat  scribens 
an.  386  contra  Academicos  lib.  2  cap.  3  no,  8.  Porro  in  epistula 
113  ad  Romanianum  confectum  a  se  opus  memorat,  ipsi 
propediem  transmittendum." 

Monendum  tamen  est,  librum  illum  continua  oratione  esse 
scriptum  neque  referre  alacrem  disputandi  morem,  qui  proprius 
est  operum  in  Cassiciaco  factorum.  Forma  prorsus  mutata  est. 
Quid  impedit,  quin  putemus,  multo  etiam  plura  eum  mutavisse? 
Neque  igitur  possumus  cognoscere,  quantum  aut  congruerint 
aut  discreparint  inter  se  liber,  qui  postea  scriptus  et  dialogus, 


')      ,Quamobrem  cum  ante  paucos  annos  promiseram  tibi  scribere,  carissime 
mihi  Romaniane,  qiiid  de  vera  religione  sentirem,  tempus  nunc  esse  arbitratus ..." 


115 


qui  ruri  liabitus  est.  Nimirum  liber  de  Vera  Religione  prove- 
ctiorem,  ut  ita  dicam,  Augustinum  ostendit;  id  quod  vel  hinc 
elucet,  quod  vox,  quae  est  „carnalis"  (vox  biblica)  ^)  in  Cas- 
siciaco  nondum,  quantura  ex  libris  iudicare  possumus,  in  libro 
d.  Ver.  Rel.  iam  aliquoties  occurrit  (velut  cap.  IX  §  23). 

NuIIa  disputatio,  hac  de  Religione  excepta,  nominatim 
affertur.  Et  fortasse  quaecumque  maiora  exstiterant,  tabulis 
mandare  solebat  et  in  eos  libros,  quorum  titulos  novimus, 
contulit.  Attamen  necesse  est  minoris  pretii  et  exiguos  ser- 
mones  multos  fuisse  de  iis  rebus,  quae  animos  pepulissent. 

Idem  intellegitur  ex  Trygetii  verbis,  quae  De  Ord.  II,  6 
memorantur.  Ea  Augustinus  miratur,  meminit  tamen,  se  ipsum 
id  dicere.  §  7:  „Quam  sententiam  eius  cum  admiratione 
considerans,  recordatus  sum  idipsum  aliquando  me  breviter 
illo  audiente  dixisse." 

XI,    2.    DE   NAVIGH   PRAESENTIA. 

Initio  libri  I  C.  Ac.  (§  5)  Navigius,  frater  Augustini  unam 
tantum  sententiam  promit  nec  postea  eius  nomen  ^)  in  huius 
libri  sermonibus  recurrit.  Itaque  dubitare  possumus,  annon 
Navigius   toti  huic  causae,  primo  libro  peractae,   interfuerit. 

Cum  in  hunc  librum  tres  disputationes  collatae  sint,  demon- 
strare  volo,  eum  primae  totius  participem  fuisse,  de  ceteris 
autem  non  constare,  utrum  tacitus  interfuerit  necne. 

§  10  Ljcentius  petit  ut  causa  amplietur:  „.  .  .  peto  a  vobis 
ut  usque  in  crastinam  lucem  quaestio  differatur".  Non  frustra 
petit,  nam  Augustinus  ita  pergit  narrare:  Quod  cum  conce- 
dendum  putarem,  non  renuentibus  ceteris  deambulatum  ire 


1)  et  „spiritalis"  (§  12). 

2)  Nisi  quod  §  6  ad  verba  S  5  respicit. 

surreximus  .  .  ."  Vocabulo,  quod  est  „ceteris",  locus  non 
aptus  fuisset,  nisi  praeter  ipsuni  Augustinum  et  Licentium 
duo  minimum  adfuissent,  i.  e.  Trygetius  et  Navigius. 
Neque  igitur  una  cum  Alypio  discessit. 

Posthaec  in  libro  I  nusquam  inveniuntur,  quae  ad  numerum 
amicorum  constituendum  valeant.  Sane  §  25,  ubi  Augustinus 
causae,  ut  hoc  verbo  utar,  coniectionem  dat,  legimus:  „.  .  . 
coeperam  ex  vobis  quaerere  quantum  in  ea  (sc.  in  veritate 
quaerenda)  momenti  poneretis:  omnes  autem  tantum  po- 
suistis  ut  plus  non  desiderem."  Sed  ea  verba  spectant  ad 
initium  primae  disputationis,  quo  tempore  et  Alypius  et  Navigius 
adfuerant.  De  ceteris  diebus  nihil  dicunt. 

Duae  etiam  libri  de  beata  vita  partes  Navigii  pauca  verba 
perscripta  exliibent.  In  tertia  eiusdem  libri  disputatione  Navigii 
neque  nomen  neque  verba  insunt. 

Reliquis  disputationibus  (quae  C.  Ac.  II,  III,  De  ord.  I,  II 
continentur)  non  interfuisse  videtur,  quamquam  fieri  potuit, 
ut  tacitus  adsederit. 

Itaque  Augustinus  pietate  commotus  vel  honoris  causa  magis 
Navigium  induxit  in  dialogos,  quam  quia  multa  ab  eo  speranda 
erant. 

Idem  dicas  de  Adeodato  filio,  de  Lastidiano  et  Rustico 
consobrinis.  Ubique  agnoscitur  pius  Augustini  animus,  qui 
etiam  parva  eorum  magni  facit.  Consobrinorum  sensum 
communem  approbat,  quamquam  —  id  aperte  fatetur  — 
„nullum  vel  grammaticum  passi"  erant.  (D.  B.  V.  6.) 

Navigius  praeterea  copiam  facit  loquendi  de  loco  quodam 
Benedictinorum  vitae.  Nam  Vit.  II,  VIII,  8  legimus:  „Navi- 
gius bene  mane  discesserat  (De  Ord.  lib.  I  no.  7)." 

Istud  „bene  mane"  quid  sibi  vult?  Locus  De  Ord.  I,  7 
nihil  aliud  docet,  nisi  Navigium  afuisse,  cum  disputandi  de 
ordine  initium  fieret.  Nec  verisimile  est  eum  eodem  die  pro- 

fectiim  esse,  quippe  cum  noctu,  omnibus  in  lectis  cubantibus, 
ea  disputatio  instituta  sit.  Sed  quandoquidem  Benedictini 
arbitrabantur,  disputationem  De  Ordine  primam  fuisse  eo 
die,  qui  triduanas  de  beata  vita  disputationes  secutus  est,  et 
Navigius  liarum  persona  fuerat,  potuit  haec  virorum  doctorum 
esse  mens:  Navigius  pridie  colloquiis  interfuit,  postero  die 
iam  ante  solis  ortum  afuit,  ergo  bene  mane  profectus  est. 
Contra  quod  licet  dicere  haec: 

1.  Prius  ea,  quae  De  Ord.  I,  quam  ea,  quae  libro  D.  B.  V. 
continentur,  disputata  esse  ^). 

2.  (Sed  quia  de  ea  re  aliter  senserunt)  hoc  certe  minime 
constare,  Navigium  tertio  die,  quo  de  beata  vita  disputatum 
est,  in  Cassiciaco  commoratum  esse. 

3.  Etiamsi  tertio  D.  B.  V.  sermoni  interfiierit,  ei  satis 
temporis  fuisse,  ut  ante  vei  post  caenam  in  urbem  iret. 

Sed  verisimiilimum  puto  totum  hoc  de  matutina  Navigii 
profectione  fluxisse  e  minus  recta  translatione  eorum,  quae 
Lenain  de  Tillement  scripserat,  Cuius  haec  verba  sunt  ^): 
„Navige  ....  estoit  alle  a  Milan,  lorsqu'il  commeuQa  la  livre 
de  rOrdre,  et  n'estoit  plus  a  Cassiaque  des  le  grand  matin." 
Haec  idem  dicunt  quod  Augustinus:  Navigium  in  urbem  iisse, 
nec  iam,  cum  de  Ordine  primum  disputarent,  adfuisse.  Quando. 
discesserit,  non  affirmatur. 


1)  vit.  ir,  VIII,  -t. 

2)  cf.  huius  libri  V,  c. 

3)  Article  XXXIX. 

T  H  E  S  E  S. 


I. 

Cassiciaciim  situm  erat  iuxta  Mediolanum  nec  Pado  flumine 
ab  ea  urbe  disiuncta  erat. 


II. 


Ex  Augustini  epistula  II,  quae  ad  Zenobium  data  est,  non 
apparet,  Zenobium  Cassiciacum  unquam  adiisse. 


III. 


Disputationes,    quae   priore   De    Ordine   libro   continentur, 
habitae  sunt  ante  disputationes  libri  De  Beata  Vita. 

IV. 

Veri  simillimum  est,  inter  disputationes  Contra  Academicos 
nullam  earum,  quae  servatae  sunt,  intercessisse. 


Precationis,  quae  in  exordio  Soliloquiorum  legitur,  pars 
prima  Patrem,  altera  Filium,  tertia  Spiritum  Sanctum,  quarta 
Unum  Deum  adit. 

VI. 

Nebridium,  cum  ad  eum  epistula  TII  daretur,  iam  omuia, 
quae  praeter  Soliloquia  ruri  scripta  sunt,  Augustini  opera 
liabuisse,  non  constat. 

VII. 
'Augustini  C.  Ac.  II,  26  fragmentum  Ciceronis  non  includit. 

VIII. 

D.  B.  V.  10  „Quem  cum  modestae  ac  verecundae  coramo- 
nitionis  suae  paeniteret" 

Pro  „modestae  ac  verecundae"  legendum  est  „modeste  ac 
verecunde". 

XI. 

Non  facile  diiudicari  potest,  quibus  fontibus  Augustinus  in 
primis  suis  operibus  usus  sit. 

X. 

Xenoph.  Anab.  I,  IX,  5  verba,  quae  sunt  zwj  vno^esazepw, 
iniuria  Rehdantz-Carnuth  in  editione  ita  interpretati  sunt,  ut 
sit  genetivus  comparativus;  est  enim  genetivus  partitivus. 

XI. 

Iniuria  Wolff-Bellermann  in  Soph.  0.  R.  versibus  1047  sqq. 
offenderunt.  (Cf.  ea,  quae  annotaverunt.) 

XII. 

Non  est  verisimile,  Augustinum  Platonis  Phaedonem  totum 
legisse,  antequam  opus  De  Moribus  Manichaeorum  scripsisset. 

XIII. 

In  Horatius'  brief  aan  de  Pisonen  kan  nog  op  andere  en 
betere  wijze  eentieid  en  lijn  geconstateerd  worden,  dan  door 
Norden  (Hermes  Bd.  40 ;  1905)  en  Vahlen  (Sitzungsber.  d.  lion. 
Pr.  Acad.  v.  Wiss.  Bd.  XXXVI,  1906)  en  hun  voorgangers 
gedaan  is. 

XIV. 

Door  de  litteratuur  der  oude  Grieken  gaat  een  trek  naar 
het  monotheisme. 

XV. 

Terecht  bestrijdt  Hirzel  (Untersuchungen  III  p.  214  sqq.)  de 
meening,  dat  Philo  van  Larissa  een  dogmatisch  Platonisme 
aanhing. 

XVI. 

Ten  onrechte  neemt  Hirzel  (Untersuchungen  III  p.  218  sq.) 
aan,  dat  Cicero  den  Academischen  Sceptici  een  geheimleer 
toeschreef. 

XVII. 

De  bezwaren,  die  door  Thimme  en  anderen  tegen  Augustinus' 
bekeeringsverhaal  in  de  Confessiones  zijn  ingebracht,  zijn 
voor  het  grootste  deel  ongegrond. 

XVIII. 

Onwaarschijnlijk  is  de  verklaring,  die  Van  Ginneken  (Han- 
delingen  van  het  zevende  Nederlandse  Filologenkongres 
blz.  25)  geeft  van  de  uitdrukking  „ik  ben  rut"  in  de  beteekenis 
van  „ik  ben  alles  kwijt":  „Dit  'rut'  is  niets  anders  dan  de 
eigennaam  'Ruth',  de  arme  arenleester  op  het  graanveld  van 
den  rijken  Boaz." 

